title: আবদুল্লাহ ইবনে সাদ

text:
‘আবদুল্লাহ ইবনে সা'আদ ইবনে আবি আস-সারহ̣ () ছিলেন খলিফা উসমানের পালিত ভাই। তাঁর পিতার নাম সাদ ইবনে আবি সারহ।
মিশরের গভর্নর থাকাকালীন সময়ে (৬৪৬ থেকে ৬৫৬ খ্রিস্টাব্দ),আবদুল্লাহ একটি শক্তিশালী মিসরীয় আরব নৌবাহিনী গড়ে তোলেন। তাঁর নেতৃত্বে মুসলিম নৌবাহিনী বহুসংখ্যক উল্লেখযোগ্য অভিযানে বিজয় লাভ করে যার মধ্যে ৬৫৫ খ্রিস্টাব্দে আল সাওয়ারি যুদ্ধে বাইজান্টাইনের সম্রাট দ্বিতীয় কনস্ট্যান্সের বিপক্ষে নৌবাহিনীর প্রথম নৌযুদ্ধ অন্যতম। মিশরের গভর্নর থাকাকালীন অবস্থায় তাঁর অন্যতম অর্জন হল ৬৪৭ সালে ত্রিপলি দখল করে তিনি লিবিয়াকে ইসলামিক সাম্রাজ্যের অন্তর্ভুক্ত করেন।


title: আবদুল্লাহ ইবনে সাদ

text: আল-তাবারি তাঁর তাফসিরে লিপিবদ্ধ করেছেন যে, আবদুল্লাহ মুরতাদ (স্বধর্মত্যাগী) হয়ে গিয়েছিলেন, মক্কা বিজয়ের পূর্বে তিনি পুনরায় ইসলামে ফিরে আসেন। অন্যদিকে, নিজের লেখা "তারিখ" গ্রন্থে, আল তাবারি সাদ ও মুহাম্মাদ সম্পর্কে লিখেছেন যে, "আবদুল্লাহ নবীর জন্য ওহী লেখার কাজ করত। সে ইসলাম ত্যাগ করে এবং এরপর মক্কা বিজয়ের দিন ইসলামে ফিরে আসে।" সুনান আবু দাউদে ওই দিন সাদের সাথে মুহাম্মাদের সাক্ষাৎ নিয়ে একটি হাদিস বর্ণনা করা হয়েছে।


title: আবদুল্লাহ ইবনে সাদ

text: যখন ৬৪৪ খ্রিস্থাব্দে উসমান খলিফা হলেন, তিনি আবদুল্লাহকে আমর ইবনুল আসের পরিবর্তে মিশরের গভর্নর নিযুক্ত করলেন, এবং মুহাম্মাদ ইবনে হুজাইফাকে তাঁর সচিব নিযুক্ত করলেন। আবদুল্লাহ বিদেশী পরিষদবর্গের একটি বড় দল নিয়ে দেওয়ান প্রতিষ্ঠা করলেন এবং আদেশ করলেন যে দেশের সকল খাজনার কাজ এখান থেকে নিয়ন্ত্রণ করা হবে।


title: আবদুল্লাহ ইবনে সাদ

text: মিশরীয় খ্রিস্টানরা আবদুল্লাহকে একজন "অর্থলোভী" হিসেবে দেখত যে কিনা নিজের পেছনেই সমস্ত রাজস্ব খরচ করত। তাঁর আমলে উত্তর মিশরে একটি ভয়াবহ দুর্ভিক্ষ দেখা দেয় যার কারণে অনেক মিশরীয় খ্রিস্টান ডেল্টায় পালিয়ে যায়। তাঁর অল্পদিন পর, আরববাসীও তাঁর গভর্নর হিসেবে দায়িত্বের প্রতিবাদ করে।


title: আবদুল্লাহ ইবনে সাদ

text: এসব আন্দোলনের একটি কারণ ছিল তাঁর সচিব মুহাম্মদ ইবনে হুজাইফার প্ররোচনা। মুহাম্মাদের পিতা হুজাইফা প্রাথমিক সময়ের ইসলাম গ্রহণকারীদের মধ্যে একজন ছিলেন যিনি ইয়ামামার যুদ্ধে মারা যান। এরপর উসমান মুহাম্মাদকে লালনপালন করেন। যখন তিনি পরিণত বয়সে উপনীত হলেন, তখন থেকে তিনি বিভিন্ন বিদেশী সামরিক অভিযানে অংশ নিতেন এবং মিশরে আবদুল্লাহ ইবনে সাদের সচিব হিসেবে কাজ করতেন। মুহাম্মাদ বিন হুজাইফা আবদুল্লাহকে সরকারি ব্যবস্থায় পরিবর্তন আনার পরামর্শ দিয়ে সতর্ক করেন, কিন্তু আবদুল্লাহ তাতে সাড়া দিলেন না। নিরন্তর প্রচেষ্টার পর, অবশেষে মুহাম্মাদ ইবনে হুজাইফা ধৈর্য হারিয়ে বীতশ্রদ্ধ হয়ে পড়েন এবং একজন সহানুভূতিশীল সতর্ককারীর বদলে আবদুল্লাহ ইবনে সাদের এবং তাকে নিয়োগ দেয়ার জন্য খলিফা ওসমানের একজন প্রকাশ্য বিরোধী হয়ে ওঠেন। ওদিকে আবদুল্লাহ চিঠি লিখে উসমানের কাছে দাবি করেন যে, মুহামাদ ইবনে হুজাইফা রাষ্ট্রবিরোধী বিদ্রোহের প্রচার করছেন এবং যদি তাকে থামানো না যায় তাহলে পরিস্থিতি আরও অবনতি ঘটবে। উসমান মুহাম্মাদের বিদ্রোহ দমানোর জন্য তাকে ত্রিশহাজার দিহরাম এবং মূল্যবান উপহাররের প্রস্তাব করেন। মুহাম্মাদ তা প্রত্যাখ্যান করেন এবং মসজিদে নববিতে উক্ত উপঢৌকন ফেরত নিয়ে এসে বলেন;


title: আবদুল্লাহ ইবনে সাদ

text: উসমান আপোস করে অসংখ্য চিঠি মুহাম্মাদকে পাঠান, কিন্তু তিনি তাতে ভ্রূক্ষেপ না করে আবদুল্লাহর বিরুদ্ধে আন্দোলন চালিয়ে যান। ৬৫৬ সালে মিশরের নেতারা আবদুল্লাহর পদচ্যুতি দাবি করে মদিনায় একটি প্রতিনিধিদল পাঠানোর সিদ্ধান্ত নেয়। অপরদিকে আবদুল্লাহও খলিফার আদালতে নিজেকে রক্ষা করার জন্য মদিনায় গমন করেন। তাঁর অনুপস্থিতিতে, মুহাম্মাদ বিন হুজায়ফা সরকারের শাসনভার নিজের হাতে নিয়েনেন।


title: আবদুল্লাহ ইবনে সাদ

text: আবদুল্লাহ এলাসে এসে পৌঁছালে, তাকে বলা হয় যে, উসমানের গৃহ অবরোধ করা হয়েছে এবং তা শুনে তিনি মিশরে ফিরে যাওয়ার সিদ্ধান্ত নেন। সীমান্তে তাকে জানানো হয় যে মুহাম্মাদ ইবনে হুজায়ফা তাকে মিশরে প্রবেশ করতে না দেয়ার জন্য আদেশ দিয়েছেন। তিনি তখন ফিলিস্তিনে চলে যান এবং মদিনার ঘটনার ফলাফলের জন্য অপেক্ষা করতে থাকেন। ইত্যবসরে, মদিনায় উসমানকে হত্যা করা হয় এবং উক্ত সংবাদ শুনে আবদুল্লাহ ফিলিস্তিন ছেড়ে দামেস্কে চলে যান যেন সেখানে প্রথম মুয়াবিয়ার অধীনে নিরাপদ থাকতে পারেন।


title: আইসিসি আন্তর্মহাদেশীয় কাপ

text: আইসিসি আন্তর্মহাদেশীয় কাপ আন্তর্জাতিক ক্রিকেট কাউন্সিলের ক্রিকেট উন্নয়ন প্রকল্পের আওতায় অণুষ্ঠিত ক্রিকেট প্রতিযোগিতা। আইসিসি’র সহযোগী সদস্যদের একই মানের দলের বিপক্ষে প্রথম-শ্রেণীর ক্রিকেট খেলার উপযোগী পরিবেশ সৃষ্টি ও টেস্ট ক্রিকেট মর্যাদা প্রাপ্তিতে সহযোগিতার লক্ষ্যে এ প্রতিযোগিতার রূপরেখা প্রণয়ন করা হয়েছে। ক্ষেত্রভেদে এ প্রতিযোগিতায় আন্তর্জাতিক ক্রিকেট কাউন্সিলের ৮ থেকে ১৪টি সহযোগী দেশ অংশগ্রহণ করে।


title: আইসিসি আন্তর্মহাদেশীয় কাপ

text: আইসিসি আন্তঃমহাদেশীয় কাপের উদ্বোধনী আসরের শেষ খেলা ২২ নভেম্বর, ২০০৪ তারিখে সংযুক্ত আরব আমিরাতের শারজায় অনুষ্ঠিত হয়। চূড়ান্ত খেলায় স্কটল্যান্ড ইনিংস ও ৮৪ রানের ব্যবধানে কানাডাকে বিশাল ব্যবধানে পরাজিত করে শিরোপা জয় করে। চারটি ভৌগোলিক অঞ্চল থেকে ১২ দলের অংশগ্রহণ ঘটে। চারটি গ্রুপে অন্তর্ভুক্ত ৩টি দল একে-অপরের বিপক্ষে একবার প্রতিদ্বন্দ্ব্বিতায় অবতীর্ণ হয়। প্রত্যেক গ্রুপের শীর্ষদল সেমি-ফাইনালে উত্তরণ ঘটায় ও বিজয়ী দুই দল ফাইনালে খেলার সুযোগ পায়। প্রতিযোগিতামূলক খেলায় অংশগ্রহণের লক্ষ্যে বোনাস পয়েন্ট ব্যবস্থা রাখা হয়।


title: আইসিসি আন্তর্মহাদেশীয় কাপ

text: জানুয়ারি, ২০১৪ সালে ভারত, অস্ট্রেলিয়া ও ইংল্যান্ডের ক্রিকেট বোর্ডগুলো এক জোট হলে আইসিসি ঘোষণা করতে বাধ্য হয় যে, প্রতিযোগিতার বিজয়ী দল টেস্টভূক্ত দেশগুলোর র‌্যাঙ্কিংয়ে সর্বনিম্নস্থান অধিকারী দলের বিপক্ষে ৪ টেস্ট খেলার সুযোগ লাভ করবে। কোন কারণে জয়লাভ করতে পারলে দলটি টেস্টভূক্ত দলের মর্যাদা পাবে।


title: ভুলতা ইউনিয়ন

text: ভুলতা ইউনিয়ন বাংলাদেশের নারায়ণগঞ্জ জেলার রূপগঞ্জ উপজেলার একটি ইউনিয়ন। এর আয়তন ২৩৬৪ একর, জনসংখ্যা ৪১,৯৭৬ প্রায় এবং গ্রামের সংখ্যা ২৯টি। এর শিক্ষার হার ৫৬.২%। দায়িত্বরত চেয়ারম্যান ব্যারিস্টার আরিফুল হক ভূইয়া।


title: গোলাকান্দাইল ইউনিয়ন

text: গোলাকান্দাইল ইউনিয়ন বাংলাদেশের নারায়নগঞ্জ জেলার রূপগঞ্জ উপজেলার অন্তর্গত একটি ইউনিয়ন।


title: গোলাকান্দাইল ইউনিয়ন

text: ১৯৩০ সালে ব্রিটিশ সরকার রূপগঞ্জ উপজেলার বর্তমান গোলাকান্দাইল ইউনিয়ন পরিষদ এলাকাকে নিয়ে সব প্রথম গোলাকান্দাইল ইউনিয়ন বোর্ড গঠন করে পরবতীতে ১৯৪৮ সালে পাকিস্তান সরকার তার নাম পরিবতন করে ইউনিয়ন কাউন্সিল রাখে। তারপর আবার ১৯৬২ সালে গোলাকান্দাইল ইউনিয়নের আংশিক এলাকাকে পরিবর্তন করে নতুন করে গোলাকান্দাইল ইউনিয়ন গঠন করে। তখন গোলাকান্দাইল ইউনিয়নের সীমানা ছোট হয়ে যায় এবং এখানে ২৫ গ্রাম এবং ১২ টি মৌজা থাকে।


title: দাউদপুর ইউনিয়ন

text: দাউদপুর ইউনিয়ন বাংলাদেশের রূপগঞ্জ উপজেলার একটি ইউনিয়ন।


title: রূপগঞ্জ ইউনিয়ন

text: রূপগঞ্জ ইউনিয়ন বাংলাদেশের নারায়নগঞ্জ জেলার রূপগঞ্জ থানার অন্তর্গত একটি ইউনিয়ন।


title: রূপগঞ্জ ইউনিয়ন

text: রাজধানী ঢাকার উত্তর পশ্পিম দিকে স্রোতস্বীনী শীতলক্ষ্যার দুই তীরের বিসত্মীর্ণ এলাকা জুড়ে গড়ে উঠা জনপদ নারায়ণগঞ্জ জেলার রূপগঞ্জ উপজেলার রূপগঞ্জ ইউনিয়ন।


title: রূপগঞ্জ ইউনিয়ন

text: ‘‘রূপগঞ্জ’’ নামকরণের সঠিক ইতিহাস আজও অজানা। তবে পটুয়ার নিখুত তুলির অাঁচড়ে পটে অাঁকা ছবির মত নদী, গিরি, বনরাজী বেষ্টিত দিগমত্ম জোড়া সবুজ মাঠের নৈসর্গের মহা সমারোহে মুগ্ধ হয়ে কোন প্রকৃতি প্রেমী, সৌন্দর্য পিয়াসী ভাবুক পর্যটক এ এলাকা দর্শনে বিমোহিত হয়ে বিমুগ্ধ চিত্তে আনমনে হয়তো বলে ফেলেছিলেন-‘‘রূপগঞ্জ’’।


title: মোতি মসজিদ (আগ্রা দুর্গ)

text: আগ্রার মোতি মসজিদ () সম্রাট শাহজাহান নির্মাণ করেন। এটি আগ্রা দুর্গে অবস্থিত। শাহজাহানের শাসনামলে মুঘল স্থাপত্য তার স্বর্ণযুগে প্রবেশ করে। মুক্তার মত দ্যুতির জন্য এই মসজিদের নাম মোতি মসজিদ হয়েছে।


title: মোতি মসজিদ (আগ্রা দুর্গ)

text: মোতি মসজিদ আগ্রা দুর্গের দিওয়ান-ই-আম কমপ্লেক্সের উত্তরে অবস্থিত। এর গম্বুজ সংখ্যা তিন। এগুলো মার্বেল নির্মিত ও লাল বেলেপাথরের দেয়ালের উপর অবস্থিত। মসজিদটি নির্মাণে ১ লক্ষ ৬০ হাজার রুপি খরচ হয় এবং এতে চার বছর সময় লেগেছিল।


title: মোতি মসজিদ (দ্ব্যর্থতা নিরসন)

text: মোতি মসজিদ নামে কয়েকটি মসজিদ রয়েছে:


title: মোতি মসজিদ (লাহোর দুর্গ)

text: লাহোরের মোতি মসজিদ (Punjabi, ) ১৭শ শতাব্দীতে লাহোর দুর্গের ভেতর নির্মিত হয়। সম্রাট শাহজাহান এই মসজিদ নির্মাণ করেন। এটি মার্বেল পাথরে নির্মিত। মসজিদটি লাহোর দুর্গের পশ্চিম পাশে আলমগিরি গেটের কাছে অবস্থিত।


title: মোতি মসজিদ (লাহোর দুর্গ)

text: উর্দু ভাষায় মোতি অর্থ মুক্তা। মুঘল সম্রটরা বিভিন্ন মসজিদ রত্নের নামে নামকরণ করতেন। মোতি মসজিদ তন্মধ্যে অন্যতম।


title: মোতি মসজিদ (লাহোর দুর্গ)

text: মুঘল সাম্রাজ্যের অবনতির পর শিখ শাসক রণজিৎ সিঙের সময় এই মসজিদটি জোরপূর্বক একটি শিখ মন্দিরে রূপান্তরিত করা হয় এবং নাম দেয়া হয় মোতি মন্দির। রণজিৎ সিং পরে মসজিদকে রাষ্ট্রীয় কোষাগার হিসেবে ব্যবহার শুরু করেন। ১৮৪৯ সালে ব্রিটিশরা পাঞ্জাব দখল করে নিলে মূল্যবান পাথর বস্তাবন্দী অবস্থায় পাওয়া যায়। পরবর্তীতে স্থাপনাটি পুনরায় মসজিদ হিসেবে ব্যবহার শুরু হয়।


title: মোতি মসজিদ (লাহোর দুর্গ)

text: মসজিদটি শাহজাহানের সময়কার মুঘল স্থাপত্যরীতিতে নির্মিত হয়েছে। এটি সম্পূর্ণরূপে মার্বেল নির্মিত।


title: বাংলাদেশ ও দক্ষিণ আফ্রিকার মধ্যকার টেস্ট ম্যাচের তালিকা

text: বাংলাদেশ এবং দক্ষিণ আফ্রিকা ক্রিকেট দল ২০০২ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি মে, ২০১৫ তারিখ পর্যন্ত মোট আটটি টেস্টে একে-অপরের মুখোমুখি হয়। তন্মধ্যে বাংলাদেশ কোন টেস্টেই জয় পায়নি কিংবা ড্র করতে সক্ষম পারেনি। বাদ-বাকী ৮টি খেলাতেই দক্ষিণ আফ্রিকা দল জয়ী হয়েছে।


text: ১৬ মে, ২০১৫ তারিখ পর্যন্ত বাংলাদেশ-দক্ষিণ আফ্রিকার মধ্যকার টেস্টের তালিকার বিবরণ নিম্নরূপ:


title: দানিশ কানেরিয়া

text: দানিশ প্রভা শঙ্কর কানেরিয়া (১৬ ডিসেম্বর, ১৯৮০) সিন্ধু প্রদেশের করাচীতে জন্মগ্রহণকারী ও মারোয়াড়ি হিন্দু বংশোদ্ভূত সাবেক পাকিস্তানী ক্রিকেটার। ২০০০ থেকে ২০১০ সালের মধ্যবর্তী সময়কালে পাকিস্তান ক্রিকেট দলের অন্যতম সদস্য ছিলেন দানিশ কানেরিয়া। সেরা পাকিস্তানী লেগ স্পিন বোলারদের মধ্যে তিনি অন্যতম। গুগলি বল নিক্ষেপ করে সুনাম কুড়িয়েছেন। পাকিস্তানের টেস্ট ক্রিকেটের ইতিহাসে সর্বাধিক উইকেট লাভকারী স্পিন বোলার তিনি। এছাড়াও, ওয়াসিম আকরাম, ওয়াকার ইউনুস ও ইমরান খানের পর চতুর্থ সর্বোচ্চ টেস্ট উইকেট লাভকারী তিনি।


title: দানিশ কানেরিয়া

text: পাকিস্তান ক্রিকেট দলে দ্বিতীয় হিন্দু হিসেবে পাকিস্তান ক্রিকেট দলের প্রতিনিধিত্ব করেন। অনিল দলপতের পর দ্বিতীয় ও সর্বমোট সাত অ-মুসলিম ক্রিকেটারদের একজন হিসেবে তার ক্রিকেট খেলায় অংশগ্রহণ।


title: দানিশ কানেরিয়া

text: ১৯ বছর বয়সে নভেম্বর, ২০০০ সালে ফয়সালাবাদে অনুষ্ঠিত ইংল্যান্ডের বিপক্ষে খেলার মাধ্যমে তার টেস্ট অভিষেক ঘটে। ২০০১-০২ মৌসুমে অনুষ্ঠিত এশিয়ান টেস্ট চ্যাম্পিয়নশীপে পাকিস্তানে বাংলাদেশ দলের সফরকালীন দুইবার ৬ উইকেট পান। তার অসামান্য ক্রীড়ানৈপুণ্যে দল খেলায় জয় পায় ও তিনি ম্যান অব দ্য ম্যাচের পুরস্কার লাভ করেন। জানুয়ারি, ২০০২ সালে বাংলাদেশের বিপক্ষে ৭/৭৭ লাভ করে দলকে জয় এনে দেন ও ম্যান অব দ্য ম্যাচের পুরস্কার লাভ করেন। এটিই তার নিজস্ব সেরা বোলিং পরিসংখ্যান। অক্টোবর, ২০০৪ সালে করাচীতে শ্রীলঙ্কার বিপক্ষে খেলায় ১০ উইকেট শিকার করেন। তন্মধ্যে দ্বিতীয় ইনিংসে ৭/১০৯ নিলে পাকিস্তান ৬ উইকেটে জয় পায়। এছাড়াও ওয়েস্ট ইন্ডিজ, ইংল্যান্ড এবং ভারতের বিপক্ষে টেস্ট জয়ে তিনি গুরুত্বপূর্ণ ভূমিকা রেখেছিলেন। ডিসেম্বর, ২০০৯ সালে নেপিয়ারে নিউজিল্যান্ডের বিপক্ষ প্রথম ইনিংসে ৭/১৬৮ লাভ করেন। তবে খেলাটি ড্রয়ে পরিণত হয়েছিল। এরপর থেকে পাকিস্তানের পক্ষে খেলার সুযোগ পাননি।


title: দানিশ কানেরিয়া

text:
একদিনের আন্তর্জাতিকে তেমন সফলতা লাভ করেননি কানেরিয়া। একদিনের আন্তর্জাতিকে ওভার প্রতি ৪.৮-এর কম প্রদান করেছেন। ২০০৩ সালে শ্রীলঙ্কায় অনুষ্ঠিত খেলায় নিউজিল্যান্ডের বিপক্ষে তিনি তার সেরা বোলিং করেন।
এরপরপরই শারজায় জিম্বাবুয়ের বিপক্ষে সাফল্য লাভ করেছিলেন।


title: দানিশ কানেরিয়া

text: ২০০৫ সালে ইংল্যান্ডের কাউন্টি ক্রিকেটে এসেক্সের পক্ষে খেলেন। চ্যাম্পিয়নশীপের সাত খেলায় ৩২ উইকেট পান। কিন্তু ২০০৬ সালে পাকিস্তানের ইংল্যান্ড সফরের জন্য কাউন্টি ক্রিকেটে অংশ নিতে পারেননি। পরের মৌসুমেই ২০০৭ সালে সকল ধরনের ক্রিকেটে এসেক্সের পক্ষে ১০৭ উইকেট পান। ২০০৮ সালেও তিনি এসেক্সের হয়ে খেলেন। কিন্তু স্ত্রীর দ্বিতীয় সন্তান প্রসবের কারণে আর খেলতে পারেননি।


title: দানিশ কানেরিয়া

text: মে, ২০১০ সালে খেলা গড়াপেটার সাথে জড়িত থাকার কারণে তাকে গ্রেফতার করা হয়। সেপ্টেম্বর, ২০০৯ সালে ন্যাটওয়েস্ট প্রো৪০ প্রতিযোগিতায় এসেক্সের জয়ের সাথে গড়াপেটার যোগসূত্র ছিল বলে জানা যায়। সেপ্টেম্বর, ২০১০ সালে পুলিশের কাছ থেকে তদন্ত প্রতিবেদনে তার সম্পর্কহীনতার কথা জানানো হয়। দক্ষিণ আফ্রিকার বিপক্ষে দুই টেস্টের সিরিজে খেলার জন্য মনোনীত হলেও পিসিবি তার নাম প্রত্যাহার করে নেয়। এরজন্য তারা কোন কারণ উপস্থাপন করেনি।


title: দানিশ কানেরিয়া

text: ক্রিকেট খেলায় পাতানো খেলার অভিযোগে ইংল্যান্ড এবং ওয়েলস ক্রিকেট বোর্ড (ইসিবি) তাকে আজীবন নিষেধাজ্ঞা প্রদান করে। পরবর্তীতে এ নিষেধাজ্ঞার বিপরীতে আবেদন করলেও জুলাই, ২০১৩ সালে তার এ আবেদন নাকচ হয়ে যায়।


title: দানিশ কানেরিয়া

text: ২০০৯ সালে ‘ধর্মিতা কানেরিয়া’র সাথে বৈবাহিক সম্পর্ক স্থাপন করেন। তাদের সংসারে পরিসা কানেরিয়া নাম্নী কন্যা ও দানিশ কানেরিয়া জুনিয়র নামে এক পুত্র সন্তান রয়েছে। পাকিস্তানী টেস্ট দলের সাবেক উইকেট-রক্ষক অনিল দলপত সম্পর্কে তার কাকাতো ভাই হন।


title: লাল সমুদ্রসৈকত

text: লাল সমুদ্রসৈকত (), (), হচ্ছে চীনের দাওয়া এলাকার (大洼县) পাঞ্জিনের (盘锦市), লিয়াওনিং-এ অবস্থিত Chenopodiaceae পরিবারের "Suaeda salsa" (碱蓬草) নামের একটি লাল উদ্ভিদের জন্য বিখ্যাত সমুদ্রসৈকত। চীনের উত্তর অঞ্চলে এই সমুদ্র সৈকত। এটা বিশ্বের সব থেকে বড় এবং সংরক্ষিত নিম্নাঞ্চল যা কিনা সারা বছরই জলের নিচে থাকে। লাল রঙের সামুদ্রিক ঘাস এবং আগাছায় সম্পূর্ন সৈকত আবৃত হয়ে আছে। কিছু দূর্লভ ঘাস এবং প্রাণী এখানে পাওয়া যায় যা বিশ্বের আর কোথাও দেখা মিলে না। এখানকার ঘাসগুলো লাল হওয়ার অন্যতম কারণ হল এই জায়গার অত্যধিক লবনাক্ততা এবং মাটির মধ্যে ক্ষারের পরিমাণের ব্যাপকতা। শতাধিক বর্গ কিলোমিটার এলাকা জুড়ে আছে এই লাল রঙের আগাছা বা ঘাস যা কিনা এই সমুদ্র সৈকতকে দিয়েছে এক অপরূপ সৈন্দর্য।


title: লাল সমুদ্রসৈকত

text: এটি এশিয়ার সবচেয়ে বড় লাল জলাশয় এই কারণেই এটি চীনদেশের অন্যতম ট্যুরিষ্ট স্পটে পরিণত হয়েছে। এখানে সেপ্টেম্বর মাসে সর্বাধিক ট্যুরিষ্ট আসে কারণ এ সময় সব থেকে বেশী এলাকা জুড়ে থাকে এই লাল রঙে রাঙানো ঘাস।এখানে উল্লেখ যোগ্য কিছু পাখি পাওয়া যায় যা সত্যিকার অর্থে বিরল। যেমন, লাল মুকুট বক এবং সাউন্ডারস গাল নামের দুটি পাখির আবাসস্থল।


title: ইসলামী সাহিত্য

text:
ইসলামী সাহিত্য হচ্ছে পৃথিবীর বিভিন্ন দেশে বিভিন্ন ভাষায় ইসলামী উদ্দেশ্যে মুসলিমদের দ্বারা রচিত সাহিত্যকর্ম। ইসলামী সাহিত্যের ব্যপ্তি এত বিস্তৃত যে একে স্বল্পপরিসরে সংজ্ঞায়িত করা সম্ভব নয়।
ইসলামী বিশ্বের সব থেকে সুপরিচিত কল্পকাহিণী হচ্ছে “এক হাজার এক রাতের বই” “‘(আরব্য রজনী)”’, পারস্যের রাণী শেহেরজাদের বলা প্রাচীন লোকগল্পের সংকলন। গল্প গুলোর বিস্তৃতি ১০ম শতাব্দী থেকে ১৪ শতাব্দী পর্যন্ত। তবে সংগৃহীত আরব্য রজনীর বিভিন্ন পান্ডুলিপি পর্যালোচনা করে দেখা গেছে এক পান্ডুলিপি থেকে অন্য পান্ডুলিপিতে গল্পের সংখ্যা এবং ধরন ভিন্ন ভিন্ন পাওয়া গেছে। সকল আরবীয় কাল্পনিক (ফ্যান্টাসি) গল্পসমূহ ইংরেজীতে অনুবাদকালে আরব্য রজনী হিসেবে অভিহিত করা হয়েছে।
আঠারো শতকে পাশ্চাত্যে এন্টোইনি গ্যালান্ডের হাত ধরে এর অনুবাদ শুরু হয়।


title: বিজয় সেন

text: বিজয় সেন ছিলেন সেন রাজবংশের প্রকৃত প্রতিষ্ঠাতা। তার পিতা হেমন্ত সেনের প্রতিষ্ঠিত ক্ষুদ্র সেন রাজ্যকে তিনি পরাক্রমশালী সম্রাজ্যে পরিনত করেন। তিনি ১০৯৭ থেকে ১১৬০ খ্রীস্টাব্দ পর্যন্ত বাংলায় রাজত্ব করেন। তার প্রতিষ্ঠিত সেন বংশ ১০০ বছর পর্যন্ত টিকে ছিল। বিজয় সেনের বংশধরগন দাক্ষিনাত্যের কর্ণাট থেকে এদেশে এসেছিলেন। তিনি সূর বংশীয় রাজকন্যা বিলাশদেবীকে বিয়ে করেছিলেন।


title: বিজয় সেন

text: বিজয় সেন পাল বংশের শেষ রাজাদের দূর্বলতার পূর্ণ সুযোগ নেন। সন্ধ্যাকর নন্দী রচিত ‘রামচরিতম’ এ তার রাজত্বকালের উল্লেখ পাওয়া যায়। বিবাহসূত্রে সূর রাজ বংশের সাথে তার সুসম্পর্ক ছিল। এছাড়া উড়িষ্যার শাসক অনন্তবর্মণ এর সাথেও তার সামরিক মৈত্রী চুক্তি হয়েছিল। এই দুইটি বিষয় তাকে সেন সম্রাজ্য বিস্তারে সাহায্য করে। বিজয় সেন বর্মণ, ভিরা, রাগভ প্রভৃতি রাজন্যবর্গকে পরাজিত করেন। দেওপাড়া শীলালিপি থেকে পাওয়া যায় যে বিজয় সেন কামরুপ ও কলিঙ্গ জয় করার লক্ষ্যে যুদ্ধ করেছিলেন। এরপর সম্ভবত উত্তর বিহারের কিছু অংশও অধিকার করে নেন। বিজয় সেন পাল রাজবংশের শেষ রাজা মদন পালকে তার রাজধানী গৌড় থেকে বিতাড়িত করেন। মদন পাল উত্তর বঙ্গে পলায়ন করেন। এবং পরবর্তী আট বছর সেখানে পাল বংশের শাসন কায়েম রাখেন। ১১৫২-৫৩ খ্রীস্টাব্দে মদন পালের মৃত্যুর পর বিজয় সেন সমগ্র উত্তরবঙ্গ অধিকার করে নেন। ১২ শতাব্দিতে তিনি বঙ্গ ( দক্ষিণ বাংলা) আক্রমণ করেন। এবং বর্মনদের রাজধানী বিক্রমপুর অধিকার করে নেন।


title: বিজয় সেন

text: ১১৬০ খ্রীস্টাব্দে ৬২ বছরের দীর্ঘ রাজাত্বকালের অবসানের পর বিজয় সেন মারা যান।


title: গোকর্ণী

text: গোকর্ণী ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি গ্রাম। ঊনবিংশ শতাব্দীতে নির্মিত আটচালা শিবমন্দির এই গ্রামের উল্লেখযোগ্য পুরাকীর্তি।


title: গোকর্ণী

text: ঊনবিংশ শতাব্দীর শেষার্ধে ১২ ফুট ৭ ইঞ্চি X ১২ ফুট ৭ ইঞ্চি মাপের ও ২৮ ফুট উচ্চতার পূর্বমুখী অলিন্দবিহীন আটচালা শিবমন্দির নির্মিত হয়। ৭ ফুট X ৭ ফুট মাপের গর্ভগৃহের ছাদ গম্বুজাকৃবিশিষ্ট। মন্দিরটি নির্মাণে ২১ X ১২ X ৫ ঘন সেন্টিমিটার মাপের পাতলা ইট ব্যবহৃত হয়েছে।


title: গুমুকবেড়িয়া

text: গুমুকবেড়িয়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলপী থানার অন্তর্গত একটি গ্রাম। ঊনবিংশ শতাব্দীতে নির্মিত রাসমঞ্চ এই গ্রামের উল্লেখযোগ্য পুরাকীর্তি।


title: গুমুকবেড়িয়া

text: ঊনবিংশ শতাব্দীর প্রথমার্ধে গুমুকবেড়িয়ার স্থানীয় নস্কর পরিবার একটি নবরত্ন আটকোণা প্রতিষ্ঠালিপিহীন রাসমঞ্চ নির্মাণ করেন। ভূপৃষ্ঠ থেকে ৭ ফুট উচ্চ ৮ ফুট ৪ ইঞ্চি দৈর্ঘ্যযুক্ত বাহুবিশিষ্ট আটকোণা ভিত্তিভূমির ওপরে নির্মিত রাসমঞ্চটির প্রতিটি বাহুর দৈর্ঘ্য ৫ ফুট ১১ ইঞ্চি ও উচ্চতা ৩৫ ফুট। স্থাপত্যটি নির্মাণে ২৫ X ১২ X ৫ ঘন সেন্টিমিটার মাপের পাতলা ইট ব্যবহৃত হয়েছে। এই স্থাপত্যে অর্ধগোলাকার খিলানযুক্ত মোট আটটি প্রবেশপথ রয়েছে। তিনটি করে টাস্কান রীতির খর্বাকার স্তম্ভ প্রবেশপথগুলির উভয়দিকে থেকে সেগুলির ভার বহন করেছে। প্রতি দুইটি খিলানের মাঝের দেওয়ালে আয়নিক ক্যাপিটাল যুক্ত একটি করে উচ্চ স্তম্ভ অবস্থিত, যার ওপরে কার্নিশের মাথায় একটি করে মোট আটটি ছোট রত্ন অবস্থিত। রাসমঞ্চের কেন্দ্রে একই আকৃতির কিন্তু আকারে বড় আরেকটি রত্ন অবস্থিত। এই নয়টি রত্ন প্রতিটিই রাসমঞ্চের ক্ষুদ্র সংস্করণ।


title: গোকুলনগর, দক্ষিণ চব্বিশ পরগণা

text: গোকুলনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। ঊনবিংশ শতাব্দীতে নির্মিত আটচালা নন্দদুলাল মন্দির এই গ্রামের উল্লেখযোগ্য পুরাকীর্তি।


title: গোকুলনগর, দক্ষিণ চব্বিশ পরগণা

text: ঊনবিংশ শতাব্দীর প্রথমার্ধে ১৮ ফুট ৪ ইঞ্চি X ১৭ ফুট মাপের ও ৩৫ ফুট উচ্চতার পশ্চিমমুখী ত্রিখিলান আটচালা নন্দদুলাল মন্দির নির্মিত হয়। পূর্বে মন্দিরের চারটি অলিন্দ থাকলেও বর্তমানে শুধুমাত্রে পশ্চিম বারান্দাটি অবশিষ্ট রয়েছে। মন্দিরের গর্ভগৃহের ছাদ গম্বুজাকৃবিশিষ্ট।


title: ট্রেন্ট জনস্টন

text: ডেভিড ট্রেন্ট জনস্টন (; জন্ম: ২৯ এপ্রিল, ১৯৭৪) অস্ট্রেলিয়ার নিউ সাউথ ওয়েলসের ওলংগং এলাকায় জন্মগ্রহণকারী সাবেক আইরিশ ক্রিকেটার ও অধিনায়ক। আয়ারল্যান্ড ক্রিকেট দলের পক্ষে ট্রেন্ট জনস্টন মূলতঃ অল-রাউন্ডারের ভূমিকা পালন করেন। ২০১০-এর দশকের মাঝামাঝি থেকে জাতীয় দলের নিয়মিত সদস্য হিসেবে খেলেছেন তিনি। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী তিনি। আইরিশ ক্লাব ক্রিকেটে রেলওয়ে ইউনিয়ন ক্রিকেট ক্লাবে খেলেছেন জনস্টন।


title: ট্রেন্ট জনস্টন

text: খেলোয়াড়ী জীবনের শুরুতে অস্ট্রেলিয়ার ঘরোয়া প্রতিযোগিতায় নিউ সাউথ ওয়েলসের পক্ষে অংশগ্রহণ করেন। মার্চ, ১৯৯৯ সালে তাসমানিয়ার বিপক্ষে শেফিল্ড শীল্ডের প্রথম-শ্রেণীর ক্রিকেটে তাঁর অভিষেক হয়। দলে তিনি ব্রেট লি’র সাথে বোলিং উদ্বোধন করতেন। মাইকেল ডি ভেনুতোকে আউট করার মাধ্যমে তিনি তার প্রথম উইকেট লাভ করেন। ঐ খেলায় তিনি আরও একটি উইকেট পেয়েছিলেন। খেলার দ্বিতীয় দিনে তিনি তার হাত ভেঙ্গে ফেলেন। অক্টোবরে লিস্ট এ ক্রিকেটে কুইন্সল্যান্ডের বিপক্ষে একমাত্র খেলায় অংশ নিয়েছিলেন। ২০০০ সালে পুরা কাপের চার খেলায় অংশ নেন। কিন্তু নিউ সাউথ ওয়েলস কর্তৃপক্ষ তার সাথে নতুন করে আর চুক্তিবদ্ধ হয়নি। এরফলে তিনি উত্তর সিডনি’র ক্যাম্পবেলটাউন ক্লাবে ফিরে যান। এরপর মোজম্যান ক্লাবে অধিনায়কত্ব করেন।


title: ট্রেন্ট জনস্টন

text: ১৯৯৫ সালে প্রথমবারের মতো আয়ারল্যান্ডের ক্লাব ক্রিকেটে খেলেন। পরবর্তীকালে চার মৌসুম পর পুণরায় আয়ারল্যান্ডে খেলেন। সেখানে স্ত্রী ভ্যানিসা ও দুই সন্তানের সাথে মিলিত হন। ফলে সিডনি গ্রেড ক্রিকেটে নর্থ সিডনি ক্রিকেট ক্লাবে খেলা চালিয়ে যেতে থাকেন। এ সময়েই তিনি আইরিশ পাসপোর্টের অধিকারী হন। ফলে তৎকালীন কোচ আদ্রিয়ান বিরেল আয়ারল্যান্ড দলের অন্যতম সংযোজন হিসেবে তাকে দলে অন্তর্ভুক্ত করেন। ৫ মে, ২০০৪ তারিখে সি এন্ড জি ট্রফি’র খেলায় আয়ারল্যান্ড দ্বিতীয়বারের মতো প্রথম-শ্রেণীর কাউন্টি দল সারের বিপক্ষে জয় পায়।


title: ট্রেন্ট জনস্টন

text: প্রতিযোগিতায় নর্দাম্পটনশায়ারের বিপক্ষে পরের খেলায় অংশ নেন। জুনে ওয়েস্ট ইন্ডিজের বিপক্ষে অংশ নেন তিনি। তন্মধ্যে দ্বিতীয় খেলায় আয়ারল্যান্ড জয় পায়। ঐ মাসের শেষে এমসিসি’র বিপক্ষে খেলেন। আন্তর্মহাদেশীয় কাপে নেদারল্যান্ডসের বিপক্ষে প্রথম-শ্রেণীর ক্রিকেটে তার অভিষেক হয়। এরপর ২০০৪ সালের ইউরোপীয় চ্যাম্পিয়নশীপে ও স্কটল্যান্ডের বিপক্ষে প্রথম-শ্রেণীর খেলায় অংশ নেন তিনি। উত্তর আয়ারল্যান্ড ও আয়ারল্যান্ড প্রজাতন্ত্রে যৌথভাবে অনুষ্ঠিত ২০০৫ সালের আইসিসি ট্রফিতে আয়ারল্যান্ড দলের প্রতিনিধিত্ব করে দলকে ফাইনালে উপনীত করান। কিন্তু স্কটল্যান্ডের কাছে হারলেও তার দল ২০০৭ সালের ক্রিকেট বিশ্বকাপে খেলার গৌরব অর্জন করে।


title: ট্রেন্ট জনস্টন

text: নামিবিয়ার উইন্ডহকে সংযুক্ত আরব আমিরাতের বিপক্ষে ২০০৫ সালের আন্তর্মহাদেশীয় কাপের সেমি-ফাইনালে দলের অধিনায়কত্ব করেন। খেলাটি ড্রয়ে পরিণত হলেও বোনাস পয়েন্ট নিয়ে ফাইনালে খেলার যোগ্যতা অর্জন করে তার দল। ফাইনালে কেনিয়ার বিপক্ষে আয়ারল্যান্ড ৬ উইকেটে জয় পায়। পরের বছর বেশ কয়কটি কাউন্টি দলের বিপক্ষে অংশ নেয় তার দল। এরপর তিনি ইংল্যান্ডের বিপক্ষে আইরিশ দলের প্রথম একদিনের আন্তর্জাতিকে অধিনায়কের দায়িত্ব পান। এছাড়াও ঐ বছর ইউরোপীয় চ্যাম্পিয়নশীপে খেলেন তিনি। তন্মধ্যে স্কটল্যান্ড ও নেদারল্যান্ডসের বিপক্ষে একদিনের খেলা অন্তর্ভুক্ত ছিল। এছাড়াও নামিবিয়া ও স্কটল্যান্ডের বিপক্ষে আন্তর্মহাদেশীয় কাপের দুটি খেলাও ছিল।


title: ট্রেন্ট জনস্টন

text: জানুয়ারি/ফেব্রুয়ারি, ২০০৭ সালে কেনিয়ায় অনুষ্ঠিত বিশ্ব ক্রিকেট লীগ প্রথম বিভাগের প্রতিযোগিতায়ও তিনি অধিনায়ক ছিলেন। বিশ্বকাপে খেলার উদ্দেশ্যে আন্তর্মহাদেশীয় কাপে দুইবার সংযুক্ত আরব আমিরাতের বিপক্ষে অংশ নেন। এরপর ২০০৭ সালে ফ্রেন্ডস প্রভিডেন্ট ট্রফিতেও আয়ারল্যান্ড দলের অধিনায়ক ছিলেন তিনি। ১০ মে, ২০০৭ তারিখে গ্লুচেস্টারশায়ার দলের বিপক্ষে তিনি হ্যাট্রিক করেন। আগস্ট, ১৮৭৭ সালে আই জিঙ্গারি’র হ্যাট্রিক লাভের পর এটি ছিল দ্বিতীয় হ্যাট্রিক।


title: ট্রেন্ট জনস্টন

text: বিশ্বকাপে জনস্টন তার খেলোয়াড়ী জীবনের অন্যতম সেরা সাফল্য লাভ করেন ও দলকে সর্বোচ্চ শিখরে নিয়ে যান। জিম্বাবুয়ের বিরুদ্ধে নাটকীয়ভাবে টাই ও পাকিস্তানের বিপক্ষে জয়সূচক রান সংগ্রহ করে ক্রিকেটের ইতিহাসে সর্বাপেক্ষা বড় ধরনের অঘটনের সূচনা করেন। এছাড়াও প্রতিযোগিতার সুপার এইট পর্বে বাংলাদেশের বিপক্ষে জয়লাভে নেতৃত্ব দেন। ঐ প্রতিযোগিতায় আয়ারল্যান্ড অষ্টম স্থান অধিকার করেছিল।


title: ট্রেন্ট জনস্টন

text: ২০১১ সালের ক্রিকেট বিশ্বকাপে ১৫-সদস্যের আয়ারল্যান্ডের চূড়ান্ত দলে তিনিও অন্তর্ভুক্ত হন। ২ মার্চ ইংল্যান্ডের বিপক্ষে আয়ারল্যান্ড ৩ উইকেটে জয় পায়। ঐ খেলায় মাইকেল ইয়ার্দিকে বোল্ড করে তিনি তার ৫০তম ওডিআই উইকেট পান। এরফলে প্রথম আইরিশ বোলার হিসেবে এ কীর্তিগাঁথা রচনা করেন।


title: ট্রেন্ট জনস্টন

text: মার্চ, ২০০৮ সালে আয়ারল্যান্ডের অধিনায়কত্ব থেকে স্বেচ্ছায় পদত্যাগ করেন। এরফলে আন্তর্জাতিক ক্রিকেট থেকে নিজেকে দূরে রাখেন। ফলে ২০০৮ সালের ফ্রেন্ডস প্রভিডেন্ট কাপে অনুপস্থিত ছিলেন তিনি। কিন্তু রেলওয়ে ইউনিয়ন দলে খেলা চালিয়ে যেতে থাকেন তিনি। ফলে ঐ বছর শেষে পুণরায় আয়ারল্যান্ড দলে ফিরে আসার সম্ভাবনা দেখা দেয়। এ প্রসঙ্গে জনস্টন তার বিশ্রামের জন্য পারিবারিক জীবনে মনোনিবেশ, পেশাদার জীবন ও শারীরিক সমস্যার উত্তরণের কথা জানান। তা স্বত্ত্বেও তিনি জানান যে, আমি মনে করি না যে একদিনের ক্রিকেট আর খেলতে পারবো। পরবর্তীতে অবশ্য তিনি আরও ত্রিশের অধিক ওডিআইয়ে অংশ নিয়েছিলেন। জুলাইয়ে আন্তর্মহাদেশীয় কাপে কানাডার বিপক্ষে খেলার জন্য মনোনীত হলেও ঐ খেলায় অংশগ্রহণ থেকে নিজেকে বিরত রাখেন। ২০০৯ সালের আগস্টের শুরুতে আয়ারল্যান্ড আইসিসি বিশ্ব টুয়েন্টি২০ বাছাইপর্ব প্রতিযোগিতা আয়োজনের দায়িত্ব পায়। ঐ প্রতিযোগিতায় অংশগ্রহণের মাধ্যমে জনস্টন তার টুয়েন্টি২০ আন্তর্জাতিকে অভিষিক্ত হন যা আয়ারল্যান্ডের প্রথম টুয়েন্টি২০ আন্তর্জাতিক খেলা ছিল।


title: ট্রেন্ট জনস্টন

text: জুন, ২০০৯ সালে ক্রিকেট আয়ারল্যান্ড খেলোয়াড়দের সাথে প্রথমবারের মতো কেন্দ্রীয়ভাবে চুক্তিবদ্ধ হয়। এরপূর্বে আয়ারল্যান্ড দলে সৌখিন খেলোয়াড়দের সমন্বয়ে গঠন করা হতো। এরফলে ক্রিকেটে আরও পেশাদারী পর্যায়ে উপনীত করে ক্রিকেট আয়ারল্যান্ড। চুক্তিতে কেবলমাত্র জনস্টন ও অ্যালেক্স কুস্যাক - এ দু’জন অন্তর্ভুক্ত হন। আগস্ট, ২০০৯ সালে জনস্টন শততম ক্যাপ পরিধান করেন। কিন্তু ইংল্যান্ডের বিপক্ষে অনুষ্ঠিত একদিনের আন্তর্জাতিকে পরাজিত হলেও তিনি অপরাজিত ২০* রান ও ৪/২৬ বোলিং পরিসংখ্যানের ফলে ম্যান অব দ্য ম্যাচের পুরস্কার লাভ করেন।


title: ট্রেন্ট জনস্টন

text: ২০০৯ সালে সহযোগী ও অনুমোদনলাভকারী দলের বর্ষসেরা ক্রিকেটারদের জন্য ১৪জন মনোনীত খেলোয়াড়ের মধ্যে সাত আইরিশের মধ্যে তিনিও একজন ছিলেন। কিন্তু ৪জনের সংক্ষিপ্ত তালিকায় তিনি ঠাঁই পাননি। ২০১০ সালেও তিনি মনোনীত হয়েছিলেন। আইসিসি আন্তর্মহাদেশীয় কাপে ট্রেন্ট জনস্টন সর্বাধিক ৮১ উইকেট পান।


title: ট্রেন্ট জনস্টন

text: ১৪ জুন, ২০১৩ তারিখে ট্রেন্ট জনস্টন আনুষ্ঠানিকভাবে আন্তর্জাতিক ক্রিকেট থেকে অবসর গ্রহণ করেন। খেলোয়াড়ী জীবন শেষে তিনি কোচিংয়ের দিকে মনোনিবেশ ঘটান। ২০১২ সালে ওয়াইএমসিএ দলের প্রধান কোচের প্রস্তাবনা গ্রহণ করেন। একই বছর স্যান্ডিমাউন্ট দলে খেলার জন্য রেলওয়ে ইউনিয়ন ত্যাগ করেন। জুন, ২০১৪ সালে নিউ সাউথ ওয়েলস ব্লুজ ও সিডনি সিক্সার্স দলের সহকারী কোচ মনোনীত হন।


title: ট্রেন্ট জনস্টন

text: অক্টোবর, ২০০৭ সালে জেরার্ড সিগিন্সের সাথে যৌথভাবে ‘রাইডার্স অব দ্য ক্যারিবিয়ান’ শীর্ষক একটি গ্রন্থ প্রকাশ করেন। গ্রন্থে ২০০৭ সালের ক্রিকেট বিশ্বকাপে দলের অবিস্মরণীয় সাফল্যের কথকতা তুলে ধরেছেন তিনি।


title: হরচন্দ্র ঘোষ

text: হরচন্দ্র ঘোষ () (২৩ জুলাই, ১৮০৮ - ৩ ডিসেম্বর, ১৮৬৮) উনিশ শতকের বাঙালি জজ। তিনি ডিরোজিওর শিষ্যরূপে হিন্দু কলেজে শিক্ষাপ্রাপ্ত হন। লর্ড উইলিয়াম বেন্টিঙ্ক তাকে গভর্নর জেনারেলের পদ দিতে চাইলে তিনি তা গ্রহণে অসম্মত হন। পরে নতুন সৃষ্ট মুনসেফের পদ পান। এক বছরের মধ্যে বাঁকুড়ার মুনসেফ থেকে হুগলীর সদর আমিন হন। ১৮৪৪ সালে প্রধান সদর আমিন হয়ে চব্বিশ পরগণায় বদলি হয়ে আসেন। ১৮৫২ সালে কলকাতা পুলিশ কোর্টের জুনিয়র ম্যাজিস্ট্রেট এবং ১৮৫৪ সালে কলকাতা ছোট আদালতের জজের পদ পান এবং ১৮৬৮ সাল পর্যন্ত দায়িত্ব পালন করেন। এ পদে তিনিই প্রথম বাঙালি। তিনি বাঁকুড়া ও শুরশুনায় দুটি স্কুল স্থাপন করেন। বেথুন স্কুল কমিটির সভ্য ও 'রায়বাহাদুর' উপাধি ভূষিত ছিলেন। স্মৃতিরক্ষা কমিটি কর্তৃক স্থাপিত (১৮৭৬) তার মর্মরমূর্তি ছোট আদালতের প্রাঙ্গণে বর্তমান আছে। তার পুত্র রায়বাহাদুর জ্ঞানেন্দ্র চন্দ্র কলকাতা বিশ্ববিদ্যালয় ও অন্যান্য শিক্ষা প্রতিষ্ঠানে বহু লক্ষ টাকা দান করেছিলেন।


title: ২০১৫ জিম্বাবুয়ে ক্রিকেট দলের পাকিস্তান সফর

text: জিম্বাবুয়ে ক্রিকেট দল পূর্ব-নির্ধারিত সময়সূচী মোতাবেক ১৯-৩১ মে, ২০১৫ তারিখ পর্যন্ত পাকিস্তান সফর করে। এ সফরে জিম্বাবুয়ে দল পাকিস্তানের বিপক্ষে ৩টি একদিনের আন্তর্জাতিক (ওডিআই) এবং ২টি টুয়েন্টি২০ আন্তর্জাতিকে (টি২০আই) প্রতিদ্বন্দ্বিতায় অবতীর্ণ হয়। সবগুলো খেলাই লাহোরের গাদ্দাফি স্টেডিয়ামে অনুষ্ঠিত হয়েছে। ২০০৯ সালে শ্রীলঙ্কা ক্রিকেট দলের উপর বর্বোরোচিত আক্রমণের পর এটিই হচ্ছে টেস্টভূক্ত দলগুলোর মধ্যে প্রথম সফর। টুয়েন্টি২০ আন্তর্জাতিকের সিরিজে ২-০ ব্যবধান জয়ের পর পাকিস্তান দল ৩ খেলার ওডিআই সিরিজে ২-০ ব্যবধানে জয় পায়। তন্মধ্যে তৃতীয় ওডিআইয়ে বৃষ্টির কারণে ফলাফল হয়নি। এরফলে দুই বছর পর পাকিস্তান প্রথমবারের মতো ওডিআই সিরিজ জয়লাভে সক্ষম হয়। পাকিস্তানের একদিনের আন্তর্জাতিক দলের অধিনায়ক আজহার আলী’র মতে, "অনেকগুলো কারণে এ সিরিজটি গুরুত্বপূর্ণ। তন্মধ্যে, আমাদের অনেকেই পাকিস্তানে কখনো খেলেননি। এ জয়ের ফলে আমাদের মধ্যে আত্মবিশ্বাস জন্মেছে।"


text: বেশকিছুসংখ্যক জিম্বাবুয়ের ক্রিকেটার পাকিস্তান ভ্রমণে তাদের নিরাপত্তার বিষয় নিয়ে উদ্বেগ প্রকাশ করলেও সফরে রাজী হয়েছেন। পাকিস্তানের অধিনায়ক মিসবাহ-উল-হক এ সফরকে সমর্থক, খেলোয়াড় ও পিসিবি কর্মকর্তাদের বিজয়রূপে আখ্যায়িত করেন। ফিকা’র নির্বাহী সভাপতি টনি আইরিশ বলেন যে, ‘সফর চালিয়ে যাবার ব্যাপারে আমরা খেলোয়াড়সহ খেলা পরিচালনাকারী কর্মকর্তাদের নিরাপত্তার বিষয়ে নিশ্চয়তা লাভের বিষয়টি খতিয়ে দেখব।’ এ বিষয়ে আইসিসি ঘোষণা করে যে, নিরাপত্তার বিষয়ে প্রতিবেদনের জন্য অপেক্ষা করা হচ্ছে। প্রতিবেদনের উপরই কর্মকর্তা প্রেরণের বিষয় নির্ভর করবে। কোন কারণে কর্মকর্তা প্রেরণ করা না হলে পিসিবি তাদের নিজস্ব কর্মকর্তার মাধ্যমে খেলা পরিচালনা করবে।


text: জিম্বাবুয়ে ক্রিকেট (জেডসি) তাদের নিজ সরকারের সাথে নিরাপত্তার বিষয়ে কথা বলেছে। ১৪ মে, ২০১৫ তারিখে জেডসি সফর স্থগিতের বিষয়ে প্রেস রিলিজ প্রকাশ করে। কিন্তু মাত্র ১৫ মিনিটের ব্যবধানে তা পুণর্বহাল রাখে। ১৫ মে পর্যন্ত তারা পিসিবি’র সাথে আলোচনা চালিয়ে যাচ্ছে যে সফরটি হবে কি হবে না। ১৭ মে জেডসি সফর চালিয়ে যাবার ঘোষণা দেয়। অন্যদিকে, আইসিসি খেলাগুলোয় কোন কর্মকর্তা মনোনীত করতে অপারগতা প্রকাশ করে। কিন্তু, পিসিবিকে তাদের নিজস্ব আম্পায়ার নিযুক্ত করতে অনুমতি প্রদান করে। পাকিস্তান সফরে দলটি রাষ্ট্রীয় অতিথিরূপে নিরাপত্তা পায়। সেলক্ষ্যে চার হাজারেরও অধিক পুলিশ কর্মকর্তা তাদের নিরাপত্তা নিশ্চিত করে। নিরাপত্তা ব্যবস্থা নিশ্চিত করে জিম্বাবুয়ে দল ১৯ মে পাকিস্তানের আল্লামা ইকবাল আন্তর্জাতিক বিমানবন্দরে অবতরণ করে।


text: ওডিআই সিরিজের প্রথম খেলায় জিম্বাবুয়ের অধিনায়ক এলটন চিগুম্বুরাকে দলের ধীরগতিতে বোলিংয়ের কারণে পরবর্তী দুই খেলায় অংশগ্রহণের উপর নিষেধাজ্ঞা আরোপ করা হয়। ফলে পরবর্তী দুই খেলায় চিগুম্বুরার অনুপস্থিতিতে দলকে নেতৃত্ব দেন হ্যামিল্টন মাসাকাদজা।


title: সরশুনা কলেজ

text:
সরশুনা কলেজ পশ্চিমবঙ্গের একটি কলেজ। এই শিক্ষা প্রতিষ্ঠানটিতে স্নাতক ও স্নাতকোত্তর পর্যায়ে পড়ানো হয়। কলকাতা বিশ্ববিদ্যালয়ের বিশ্ববিদ্যালয়ের অধীনে সরশুনা কলেজ একটি নবতম উচ্চশিক্ষা প্রতিষ্ঠান। সরসুনা উচ্চবিদ্যালয় (সারসুনা হাইস্কুল) ভবনে কলেজের পঠনপাঠনের সুচনা হয়। এর ভিত্তিমূলে কোনও অর্থবান ব্যক্তি-প্রতিষ্ঠান, কোনও বিশেষ সম্পত্তিদাতার বিশেষ অনুগ্রহ ছিল না। এই সম্ভ্রান্ত উজ্জ্বল চতুঃস্তল ইমারত ও প্রায় দুই হাজারেরও অধিক ছাত্রসম্মিলনী গঠনেরস্বপ্ন ও তার বাস্তবায়নের উৎসমূলে আছে কয়েকজন বিশিষ্ট মানুষের অপরিসীম দায়বদ্ধতা, প্রাণনাশক্তি, দৃঢ় সঙ্কল্প এবং সর্বোপরি উদার হস্তে দান করা শতাধিক মানুষের কষ্টার্জিত অর্থসমবায়। গতি ও আধুনিকতার বহুমুখিনতা উভয়ের সম্মিলনই এই মহাবিদ্যালয়ের লক্ষ্য।অতীতকে উপেক্ষা নয়, আগামীকে সাদরে গ্রহণ; এই বাণী মর্মে রেখে এই বিদ্যাপ্রতিষ্ঠান বর্তমানের গভীরে দৃঢ়প্রত্যয়ের শিকড় প্রোথিত রেখে গ্রীক দেবতা জ্যানস-এর মতো বিগত ও অনাগতকে যথার্থ উপলব্ধি করতে সতত উৎসুক।এই প্রতিষ্ঠানের অন্তরবিশ্বাস এই যে,- শিক্ষা হল উপায় ও অভীষ্ট, অনুসন্ধান ও অনুসন্ধেয়, উৎপ্রেরণা ও উপায়দাতৃ। ভিন্নতর সমাজ সংস্কৃতি অর্থনীতি ও শিক্ষার পরিবেশ থেকে আগত শিক্ষার্থীর মননের স্বাধীনতা, নব-নব আবিষ্কার-এর প্রেরণাদান এবং ব্যক্তিগত প্রতিভার বিকাশ-এর ক্ষেত্র প্রস্তুতির জন্য এই প্রতিষ্ঠান সংকল্পবদ্ধ। ব্যক্তিক বা সামূহিক যে-কোনো বিকাশের ক্ষেত্রে প্রাতিষ্ঠানিক নিয়ম-নীতির বিশেষ ভূমিকা থাকে, এই মহাবিদ্যালয় সে স্থান অক্ষুণ্ণ রাখতে বদ্ধপরিকর। এই মহাবিদ্যালয় তার উদ্দেশ্যকে তাই রবীন্দ্রনাথের অমোঘ বাণীর সুরে সুর মিলিয়ে দিয়ে আপন নীতি রচনা করেছে-
‘ জ্ঞানের পবিত্রদীপ্তাগ্নি প্রজ্জ্বলন ও মানবাত্মতার পরিশুদ্ধি ও পরিপূর্ণতা।’


title: বাঁকুড়া ২ সমষ্টি উন্নয়ন ব্লক

text: বাঁকুড়া ২ সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার বাঁকুড়া সদর মহকুমার অন্তর্গত একটি প্রশাসনিক বিভাগ। এই ব্লকটি বাঁকুড়া থানার অন্তর্গত। এই ব্লকের সদর দফতর কাসিয়াকোলে অবস্থিত।


title: বাঁকুড়া ২ সমষ্টি উন্নয়ন ব্লক

text: বাঁকুড়া ২ ব্লকের বিকনা পঞ্চায়েতটি অক্ষ-দ্রাঘিমাংশে অবস্থিত। এই ব্লকটির আয়তন ২৫২.৩০ বর্গকিলোমিটার।


title: বাঁকুড়া ২ সমষ্টি উন্নয়ন ব্লক

text: বাঁকুড়া ২ ব্লক/ পঞ্চায়েত সমিতির অধীনস্থ গ্রাম পঞ্চায়েতগুলি হল: বিকনা, জুনবেদিয়া, কোষ্টিয়া, মানকানালি, নাড়া, পুরন্দরপুর ও সুনবান্দা।


title: বাঁকুড়া ২ সমষ্টি উন্নয়ন ব্লক

text: ২০০১ সালের জনগণনা অনুসারে, বাঁকুড়া ২ ব্লকের সামগ্রিক জনসংখ্যা ১২৩,২৭৪। এর মধ্যে ৬৩,৩০৬ জন পুরুষ ও ৬০,০৬৮ জন নারী। ১৯৯১-২০০১ দশকে এই ব্লকের জনসংখ্যা বৃদ্ধির হার ১৩.৪৯%। উল্লেখ্য, উক্ত দশকে জেলায় জনসংখ্যা বৃদ্ধির হার ছিল ১৫.১৫% এবং রাজ্যে এই বৃদ্ধির হার ছিল ১৭.৮৪%।


title: বিল ও’রিলি

text: উইলিয়াম যোসেফ বিল ও’রিলি (; জন্ম: ২০ ডিসেম্বর, ১৯০৫ - মৃত্যু: ৬ অক্টোবর, ১৯৯২) নিউ সাউথ ওয়েলসের হোয়াইট ক্লিফে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। পাশাপাশি ক্রিকেট লেখক ও ধারাভাষ্যকার হিসেবেও তিনি যথেষ্ট সুনাম কুড়িয়েছেন। ‘টাইগার’ ডাকনামে পরিচিত বিল ও’রিলি অস্ট্রেলিয়ার টেস্ট ক্রিকেট দলের অন্যতম বোলিংস্তম্ভ ছিলেন। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। ডানহাতে লেগ ব্রেক বোলিংয়ের পাশাপাশি বামহাতে ব্যাটিং করতেন তিনি। ক্রিকেটবোদ্ধারা তাঁকে টেস্ট ক্রিকেটের ইতিহাসের অন্যতম সেরা বোলার হিসেবে অভিহিত করে থাকেন।


title: বিল ও’রিলি

text: ও’রিলি’র পৈতৃক সম্পর্কীয় দাদা পিটার আইরিশ বংশোদ্ভূত ছিলেন। আয়ারল্যান্ডে তিনি পুলিশের চাকুরীতে নিয়োজিত ছিলেন। ১৮৬৫ সালে আলস্টারের কো কাভান এলাকা থেকে সিডনিতে বসতি স্থাপন করেন। পিটার তাঁর পূর্বেকার পুলিশের চাকুরীর সুবাদে নিউ সাউথ ওয়েলসেও একই কাজে নিয়োজিত থাকেন। ও’রিলি’র বাবা আর্নেস্ট বিদ্যালয়ে শিক্ষকতা পেশায় নিয়োজিত ছিলেন। সে সুবাদে মারে নদী তীরবর্তী এলাকার সর্বত্র শিক্ষা দিতেন। মা মিনা আইরিশ ও ওয়েলসের মিশ্র বংশোদ্ভূত ছিলেন। তিনি অ্যাডিলেডে পরিবারের তৃতীয় প্রজন্মের সন্তান ছিলেন। নিউ সাউথ ওয়েলসের খনির শহর হিসেবে পরিচিত হোয়াইট ক্লিফসে ও’রিলি জন্মগ্রহণ করেন। আর্নেস্ট-মিনা দম্পতির চতুর্থ সন্তান ছিলেন ও’রিলি। তাঁর জ্যেষ্ঠ দুই ভাই ও এক বোন ছিল।


title: বিল ও’রিলি

text: ও’রিলি’র ক্রিকেটে দক্ষতা এসেছে মূলতঃ নিজ চেষ্টার ফসলরূপে। বাবার স্থানান্তরিত চাকুরীর ফলে তাঁর পরিবার এক স্থান থেকে অন্য স্থানে যেতে হতো। ফলে প্রশিক্ষণ লাভের জন্য তিনি খুব কমসুযোগই পেয়েছিলেন। তাঁর ভাইদের সাথে ক্রিকেট খেলা শিখতে শুরু করেন। ভাইয়েরা ব্যাটিং করার অধিকার লাভ করায় তিনি বোলিং রপ্ত করে ফেলেন। লেগ স্পিনারদের তুলনায় তিনি দৌঁড়ে তাঁর বোলিং ভঙ্গীমা প্রদর্শন করতেন। তরুণ অবস্থাতেই ও’রিলি লম্বাটে গড়নের ছিলেন ও দেখতে পূর্ণাঙ্গ খেলোয়াড়দের মতো ছিলেন।


title: বিল ও’রিলি

text: শিক্ষক হিসেবে প্রশিক্ষণ নেয়ার সময় ও’রিলি সিডনি বিশ্ববিদ্যালয় রেজিম্যান্টে যোগ দেন। কিন্তু সামরিকবাহিনীতে তিনি তেমন আনন্দ পাননি। তারপরও শিক্ষাজীবনে অর্থ বৃদ্ধিকল্পে দ্বিতীয় বছরের জন্য স্বাক্ষর করেন। ছুটিতে সিডনি থেকে রেলগাড়ীতে উইংগেলো ফেরার পথে বোরালে নেমে পড়েন। তাঁর দলীয় সঙ্গীদের সহায়তাকল্পে ক্রিকেট খেলায় অংশ নেন। সেখানেই প্রথমবারের মতো ১৭-বছর বয়সী ডন ব্রাডম্যানের সাথে প্রথমবারের মতো পরিচিত হন।


title: বিল ও’রিলি

text: ১৯২৭-২৮ মৌসুমে নর্থ সিডনির পক্ষে গর্ডনের বিপক্ষে অনুশীলনী খেলায় অংশ নেন। মিডিয়াম পেস ধরনের লেগ ব্রেকে ময়েজকে বোল্ড করেন। রাজ্য দলের প্রশিক্ষণে ও’রিলি’র নতুন দলীয় সঙ্গী ও লেগ স্পিনার আর্থার মেইলি বোলিংয়ে গ্রিপ প্রয়োগে পরামর্শ দেন। কিন্তু ঊনবিংশ শতকের টেস্ট বোলার চার্লস টার্নার তাঁকে নিজস্ব ধারায় বোলিং করার পরামর্শ দেন যা ও’রিলি সানন্দে গ্রহণ করেন।


title: বিল ও’রিলি

text: ভিক্টোরিয়ান বুশর‌্যাঞ্জার্সের বিপক্ষে দ্বিতীয় একাদশের খেলায় ৩/৮৮ লাভ করে ১৯২৭-২৮ মৌসুমে তাঁর প্রথম-শ্রেণীর ক্রিকেটে অভিষেক ঘটে। ঐ মৌসুমে তিন খেলায় সাত উইকেট দখল করেন। প্রথম খেলায় নিউজিল্যান্ডের বিপক্ষে ২/৩৭ ও ১/৫৩ পান। বেশ কয়েক বছর পর শেফিল্ড শিল্ডের খেলায় নেমে কুইন্সল্যান্ডের বিপক্ষে উইকেটবিহীন অবস্থায় মাঠ ত্যাগ করেন। কিন্তু তাসমানিয়ার বিপক্ষে ৪/৩৫ পান।


title: বিল ও’রিলি

text: টেস্টে ৩-০ ব্যবধানে এগিয়ে থেকে দল নির্বাচকমণ্ডলী নতুন খেলোয়াড়দের অংশগ্রহণের সুযোগ দেন। অ্যাডিলেড ওভালে দক্ষিণ আফ্রিকার বিপক্ষে তাঁর টেস্ট অভিষেক ঘটে। দলের জ্যেষ্ঠ লেগ স্পিনার ক্ল্যারি গ্রিমেট ১৪ উইকেট ও ব্র্যাডম্যান ২৯৯* করেন। খেলায় তাঁর অংশগ্রহণ ছিল উভয় ইনিংসে ২ উইকেট লাভ। ঐ খেলায় অস্ট্রেলিয়া দল জয়লাভ করে। এমসিজিতে চূড়ান্ত টেস্টে বৃষ্টির কারণে পিচের অবস্থা ভাল ছিল না। প্রথম ইনিংসে দক্ষিণ আফ্রিকা মাত্র ৩৬ রানে অল-আউট হয়। তিনি বোলিংয়ের সুযোগ পাননি। কিন্তু দ্বিতীয় ইনিংসে ৩ উইকেট তুলে নেন। সফরকারী দল ৪৫ রানে সবকটি উইকেট হারায়। প্রথম টেস্ট সিরিজে ২৪.৮৫ গড়ে ৭ উইকেট পান।


title: বিল ও’রিলি

text: ১৯৩২-৩৩ মৌসুমে অস্ট্রেলিয়ার টেস্ট দলে নিয়মিত সদস্য হিসেবে কুখ্যাত বডিলাইন সিরিজে ইংল্যান্ডের বিপক্ষে পাঁচ টেস্টেই অংশ নেন। অস্ট্রেলীয় দল নির্বাচকমণ্ডলীর মতে ও’রিলি দলের প্রধান বোলার হিসেবে ছিলেন। তাই সফরকারী ইংল্যান্ডের বিপক্ষে প্রস্তুতিমূলক খেলায় তাঁকে মাঠে নামাননি।


title: বিল ও’রিলি

text: শর্ট পিচের বোলিংয়ের ফলে স্বাগতিক দল ইনিংসের ব্যবধানে পরাজিত হয়। সফরকারী ইংল্যান্ড দলের ৫৩০ রানের মধ্যে ও’রিলি ৪/৮৬ লাভ করেন। তন্মধ্যে শীর্ষস্থানীয় ইংরেজ ব্যাটসম্যান ওয়ালি হ্যামন্ড ঐ টেস্টে জোড়া শূন্য লাভ করেন ও’রিলি’র হাতে। ঐ সিরিজে ২৭ উইকেট নিয়ে দলের শীর্ষ বোলার ছিলেন। আট-বলের সমন্বয়ে গড়া ৩৮৩ ওভারে দুইরানেরও কম দেন। প্রথম খেলায় ৬৭ ওভারে ৩/১১৭ লাভ করেন। কিন্তু ইংল্যান্ড ৫৩০ করে ও দশ উইকেটে জয় পায়।


title: বিল ও’রিলি

text: ১৯৪৬-এর শুরুতে অস্ট্রেলিয়া দল ৪ খেলার সিরিজে অংশ নেয়ার উদ্দেশ্যে নিউজিল্যান্ড সফর করে। এ সফরটিই ছিল ও’রিলি’র সর্বশেষ প্রথম-শ্রেণীর ক্রিকেটে অংশগ্রহণ। বিল ব্রাউনের নেতৃত্বাধীন দলে তিনি সহঃ অধিনায়ক ছিলেন। ওয়েলিংটনে চারদিনের খেলার মাধ্যমে সফর শুরু হয়। এ প্রেক্ষিতেই ১৯৪৮ সালে দু’দেশের মধ্যকার প্রথম টেস্ট চারদিনের হয়েছিল। বৃষ্টিবিঘ্নিত খেলায় টসে জয়ী হয়ে নিউজিল্যান্ড প্রথম ইনিংসে ৪২ ও দ্বিতীয় ইনিংসে মাত্র ৫৪ রান তুলে। তোশ্যাকের সাথে পাল্লা দিয়ে ও’রিলি ৫/৩৪ ও ৩/১৯ পান। খেলায় অস্ট্রেলিয়া ইনিংস ও ১০৩ রানের ব্যবধানে জয় পায়। নিউজিল্যান্ড সফরেই তিনি টেস্ট খেলা থেকে নিজেকে গুটিয়ে নেয়ার সিদ্ধান্ত নেন। খেলা শেষে ড্রেসিং রুম থেকে নিজের বুট জোড়া জানালা দিয়ে ফেলে দেন।


title: বিল ও’রিলি

text: অবসর পরবর্তীকালে ক্রিকেট লেখক ও ধারাভাষ্যকার হিসেবে দায়িত্ব পালন করেন ও’রিলি। পাশাপাশি সাংবাদিকতার দিকে ঝুঁকে পড়েন। জ্যাক ফিঙ্গলটনের সাথে প্রায়শঃই তিনি ব্রাডম্যানের সমালোচনায় মুখর ছিলেন। ব্র্যাডম্যানের চূড়ান্ত টেস্টে উভয়েই প্রেস বক্স থেকে তাঁর শূন্য রানের বিষয়টি প্রত্যক্ষ করেন ও অট্টহাসিতে প্রতিবেদন লিখতে শুরু করেন।


title: বিল ও’রিলি

text: খেলোয়াড় হিসেবে অবসর নেয়ার পর দ্য সিডনি মর্নিং হেরাল্ড পত্রিকায় ক্রিকেট বিষয়ে লেখালেখির দায়িত্ব পান। ১৯৮৮ সালে শারীরিক অবস্থা ভেঙ্গে যাওয়ার পূর্ব-পর্যন্ত এ পদে ছিলেন তিনি। ১৯৪৬-৪৭ মৌসুমে অস্ট্রেলিয়া দলের সাথে ইংল্যান্ডের সফর নিয়ে প্রথমবারের মতো দায়িত্ব পান। এ সময়েই লন্ডনের ডেইলি এক্সপ্রেস সাথে তাঁর সম্পর্ক গড়ে উঠে।


title: বিল ও’রিলি

text: টেস্ট ক্রিকেটের ইতিহাসে সেরা স্পিন বোলারদের মধ্যে অন্যতম ছিলেন তিনি। দুই আঙ্গুলে গ্রিপ করে বল ছুড়তেন। প্রায় মিডিয়াম পেসের কাছাকাছি পর্যায়ে লেগ ব্রেক, গুগলি, টপ স্পিন বোলিং করতে নিখুঁত নিশানা লক্ষ্য করে। ৬ ফুট ২ ইঞ্চি বিশাল উচ্চতার অধিকারী ও’রিলি’র ঘূর্ণি বলে ব্যাটসম্যানগণ বিভ্রান্ত হতেন। বামহাতে ব্যাট হাতে তিনি মূলতঃ নীচেরসারিতে মাঠে নামতেন। প্রতিযোগিতাপূর্ণ মনোভাবের অধিকারী ও’রিলি পেসম্যানের ন্যায় আগ্রাসী ছিলেন।


title: বিল ও’রিলি

text: ক্রিকেট জগতে ব্রাডম্যান ও ও’রিলি প্রভাববিস্তার করলেও ব্যক্তিগতভাবে উভয়ের মধ্যে সম্পর্ক ভাল ছিল না। অস্ট্রেলীয় সমাজে আইরিশ বংশোদ্ভূত ক্যাথলিক ও প্রোটেস্ট্যান্টদের মধ্যে সংঘাত বাড়তে থাকে। তন্মধ্যে, ও’রিলি ক্যাথলিক এবং ব্র্যাডম্যান প্রোটেস্ট্যান্ট ছিলেন। ব্র্যাডম্যান মদপান করতেন না ও সংযত চরিত্রের অধিকারী ছিলেন। কথা বলতেন খুব কম ও দলীয় সঙ্গীদের সাথে একত্রে চলতেন না কিংবা মদপানে অংশ নিতেন না। ফলে দলীয় সঙ্গীদের কাছ থেকে নিজেকে দূরে রাখতেন। তাঁদের মধ্যকার এ সংঘাত স্বত্ত্বেও মৃত্যুর কয়েক বছর পূর্বে ব্রাডম্যানের সাথে গ্রেগ চ্যাপেল ও অ্যালান বর্ডারের তুলনান্তে লিখেন যে, তাঁরা নিতান্তই শিশুতোষ খেলা উপহার দিয়েছেন।


title: বিল ও’রিলি

text: তাঁর মৃত্যুর পর স্যার ডোনাল্ড ব্র্যাডম্যান বলেছিলেন যে, তাঁর বোলিংয়ের মুখোমুখি হওয়া কিংবা তাঁর দেখা সর্বকালের সেরা বোলার ছিলেন তিনি।


title: বিল ও’রিলি

text: ১৯৩৫ সালে উইজডেন ও’রিলি’র ইংল্যান্ডে অ্যাশেজ সফরে সফলতার বিষয়ে মন্তব্য করে যে, নিঃসন্দেহে তিনি সর্বকালের অন্যতম সেরা বোলার। একই সালে তাঁকে বর্ষসেরা ক্রিকেটার হিসেবে ঘোষণা করা হয়।


title: বিল ও’রিলি

text: জীবনের শেষদিকে বেশকিছু সম্মাননা লাভ করেন ও’রিলি। ১৯৮০ সালে ক্রিকেট খেলায় অংশগ্রহণ ও লেখক হিসেবে ভূমিকা রাখার জন্য অর্ডার অব দ্য ব্রিটিশ এম্পায়ার পদবী লাভ করেন তিনি। ১৯৮৫ সালে উইংগেলোয় ওভালে তাঁর সম্মানে নামাঙ্কিত হয়। ১৯৮৮ সালে এসসিজি’র গ্রাসস্ট্যান্ড পরিবর্তিত করে বিল ও’রিলি স্ট্যান্ড রাখা হয়। একই বছরে হোয়াইট ক্লিফসের ওভাল নাম পরিবর্তিত করে তাঁর নামে রাখা হয়। সিডনি মর্নিং হেরাল্ড গ্রেড ক্রিকেটে সেরা খেলোয়াড়দের জন্য তাদের পদক ও’রিলির সম্মানে রাখে। অস্ট্রেলিয়ার দ্বি-শতবার্ষিকী উদযাপনে ২০০ ব্যক্তির অন্যতম ব্যক্তি ছিলেন তিনি।


title: বিল ও’রিলি

text: ১৯৯৬ সালে নব প্রবর্তিত অস্ট্রেলিয়ান ক্রিকেট হল অব ফেমে দশ অন্তর্ভুক্তি সদস্যদের একজন হিসেবে তাঁকে মরণোত্তর অন্তর্ভুক্ত করা হয়। ২০০০ সালে শতাব্দীর সেরা অস্ট্রেলীয় ক্রিকেট বোর্ড দলেও তাঁকে অন্তর্ভুক্ত করা হয়। ২০০৯ সালে আইসিসি ক্রিকেট হল অব ফেমে ৫৫জন উদ্বোধনী তালিকায় একজনরূপে তাঁকে অন্তভূক্ত করা হয়। জানুয়ারি, ২০১০ সালে আনুষ্ঠানিকভাবে এ তালিকা প্রকাশ করা হয়।


title: বিল ও’রিলি

text: আন্তর্জাতিক ক্রিকেট কাউন্সিলের এলজি র‌েটিংয়ে উল্লেখ করা হয়েছে যে, ১৯৩২ থেকে ১৯৪৬ সালের মধ্যবর্তী সময়কালে সমগ্র খেলোয়াড়ী জীবনের অধিকাংশ সময়ই তিনি বিশ্বের সেরা বোলার ছিলেন।


title: বিল ও’রিলি

text: ১৯৩৩ সালে ও’রিলি ম্যারি অ্যাগনেস মলি হার্বার্ট নাম্নী এক রমণীর পাণিগ্রহণ করেন। পরবর্তীতে তাঁরা দক্ষিণ সিডনির হার্স্টভিলে চলে যান। এ দম্পতির এক কন্যা ও এক পুত্র ছিল। আন্তর্জাতিক ক্রিকেট থেকে সরে আসার পরও তিনি শিক্ষকতা পেশায় নিয়োজিত ছিলেন। কিন্তু ১৯৩৪ সালে ইংল্যান্ডে ছয়মাসেরও অধিক সময় অবস্থান করায় তিনি স্বেচ্ছায় সরকারী চাকুরী থেকে ইস্তফা দেন। এর কারণ হিসেবে প্রায়শঃই তাঁর বিদেশ সফরকে দায়ী করেন। কিন্তু ভবিষ্যতের জন্য কোন পরিকল্পনা গ্রহণ করেননি তিনি। নিজস্ব আত্মজীবনী লেখার পাশাপাশি ক্রিকেট বিষয়ক দু’টি গ্রন্থ প্রকাশ করেন ও’রিলি।


title: বিল ও’রিলি

text: দূর্বল স্বাস্থ্য নিয়ে শেষজীবন অতিবাহিত করেন তিনি। তন্মধ্যে তাঁর একটি পা হারিয়ে যায়। ১৯৮৮ সালের শেষদিকে বড়ধরনের হৃদযন্ত্রের সমস্যায় পড়ে দুই মাস হাসপাতালে কাটাতে হয়। ৮৬ বছর বয়সে ১৯৯২ সালে সাদারল্যান্ডের হাসপাতালে তাঁর দেহাবসান ঘটে। আন্তর্জাতিক ক্রিকেট অঙ্গনে শেন ওয়ার্নের ন্যায় নতুন লেগ স্পিনারের আগমনের মাত্র কয়েকমাস পূর্বে তিনি মৃত্যুর কোলে ঢলে পড়েন।


title: জোড়পুকুরিয়া মাধ্যমিক বিদ্যালয়

text: জোড়পুকুরিয়া মাধ্যমিক বিদ্যালয় বাংলাদেশের মেহেরপুর জেলাধীন গাংনী উপজেলার জোড়পুকুরিয়া গ্রামের কুষ্টিয়া-মেহেরপুর মহাসড়কের পশ্চিম পার্শ্বে একটি মনোরম পরিবেশে ৪ একর ২৮ শতাংশ জমির উপর অবস্থিত।


title: জোড়পুকুরিয়া মাধ্যমিক বিদ্যালয়

text: এই বিদ্যালয়টির মোট জমির পরিমাণ ০৯ একর ৯২ শতাংশ। এসব জমি জোড়পুকুরিয়া গ্রাম ছাড়াও অত্র এলাকার সুহৃদয় ব্যক্তিগণ দান করেছেন। ১৯৬৭ সালে জনৈক হাজী হারুন-অর-রশীদ ইত্যাদি স্থানীয় ব্যক্তিরা জমি ও অর্থ দানের মাধ্যমে বিদ্যালয়টি ১৯৬৭ সালে প্রতিষ্ঠা করার উদ্যোগ গ্রহণ করেন। প্রতিষ্ঠা লগ্নে প্রথমে ষষ্ঠ শ্রেণী চালু করা হয়। তার প্রতি বছর একটি করে শ্রেণী বৃদ্ধি পেয়ে অষ্টম শ্রেণী পর্যন্ত স্বীকৃতি পায় ১৯৬৮ সালে এবং মাধ্যমিক স্বীকৃতি পায় ১৯৭২ সালে । ১৯৭১ সালের স্বাধীনতা যুদ্ধের সময় পাঠদানে ব্যাপক বিঘ্ন ঘটে। তবুও যুদ্ধের পরবর্তী সময়ে আবারও বিদ্যালয়টি পাঠদান শুরু করে। তখন বিদ্যালয়ে টিনশ্যাডের ঘরে চাটায়ের বেড়াদিয়ে পাঠদান করা হত। বিদ্যালয়টি বর্তমানেকার্যনির্বাহী কমিটির দ্বারা পরিচালিত হয়ে থাকে।


title: বিশ্ব তথ্য সমাজ দিবস

text: বিশ্ব তথ্য সমাজ দিবস একটি আন্তর্জাতিক দিবস। তিউনিসে অনুষ্ঠিত ২০০৫ তথ্য সমাজের উপর বিশ্ব সম্মেলনের পর জাতিসংঘের সাধারণ পরিষদে গৃহীত একটি প্রস্তাবনার মাধ্যমে ১৭ মে এই দিবস হিবেসে ঘোষণা করা হয়।


title: বিশ্ব তথ্য সমাজ দিবস

text: দিবসটি পূর্বে ১৭ মে, ১৮৬৫ সালে, আন্তর্জাতিক টেলিযোগাযোগ ইউনিয়নের প্রতিষ্ঠার স্মৃতিরক্ষা বিশ্ব টেলিযোগাযোগ দিবস হিসেবে পরিচিত ছিল। ১৯৭৩ সালে মালাগা-টরেমোলিনসে অয়োজিত এক পূর্ণক্ষমতাপ্রাপ্ত সম্মেলনে প্রবর্তিত হয়।


title: বিশ্ব তথ্য সমাজ দিবস

text: এই দিবসের প্রধান প্রতিপাদ্য ইন্টারনেট এবং নতুন প্রযুক্তির মাধ্যমে সঙ্ঘটিত সামাজিক পরিবর্তনের বৈশ্বিক সচেতনতা বৃদ্ধি করা। এছাড়াও ডিজিটাল ডিভাইড হ্রাস করার লক্ষ্যেও কাজ করে থাকে।


title: আলমগীর মনসুর (মিন্টু) মেমোরিয়াল কলেজ

text: আলমগীর মনসুর (মিন্টু) মেমোরিয়াল কলেজ জাতীয় বিশ্ববিদ্যালয়ের অধিভুক্ত ময়মনসিংহ শহরে অবস্থিত একটি কলেজ। ২৪ জানুয়ারি ১৯৬৯ সালে পুলিশের গুলিতে শহীদ আলমগীর মনসুর মিন্টুর নামে এই কলেজ প্রতিষ্ঠিত হয়। এখানে সহশিক্ষা কার্যক্রম চালু রয়েছে। ময়মনসিংহের কেন্দ্রস্থলে অবস্থিত কলেজগুলোর মধ্যে এটি অন্যতম।


title: আলমগীর মনসুর (মিন্টু) মেমোরিয়াল কলেজ

text: ময়মনসিংহ শহরের জিরো পয়েন্ট থেকে থেকে ৩ কিলোমিটার দক্ষিণ-পূর্বে গাঙ্গিনার পাড়ের দক্ষিণে প্রায় ১ একর জায়গা নিয়ে গড়ে উঠেছে এই কলেজ। রাজধানী ঢাকা থেকে ১২০ কিলোমিটার উত্তরে ময়মনসিংহে এর অবস্থান।


title: আলমগীর মনসুর (মিন্টু) মেমোরিয়াল কলেজ

text: এই কলেজে শিক্ষকসংখ্যা ৫১ জন। এবং ছাত্রছাত্রীসংখ্যা প্রায় চৌদ্দ শতাধিক।


title: আলমগীর মনসুর (মিন্টু) মেমোরিয়াল কলেজ

text: ১৯৬৯ সালে দেশ ব্যাপী আইয়ুব খান বিরোধী গণঅভ্যুত্থানে ২৪ জানুয়ারি শহিদ হন আলমগীর মনসুর মিন্টু। আন্দোলনের সময় মিছিলে পুলিশের গুলি বর্ষণে বাউণ্ডারি রোডে জিলা স্কুল ছাত্রাবাসের সন্নিকটে তিনি গুলিবিদ্ধ হয়ে মারা যান। আলমগীর মনসুর মিন্টুর জন্ম ঢাকা জেলার ধামরাই থানার অন্তর্গত কেলিয়া গ্রামে ১৯৪৮ সালের ১ জানুয়ারি। নাসিরাবাদ কলেজের প্রাণিবিদ্যা বিভাগের তৎকালীন তরুণ অধ্যাপক এবং আজকের গণপ্রজাতন্ত্রী বাংলাদেশ সরকারের মাননীয় ধর্মমন্ত্রী বীর মুক্তিযোদ্ধা অধ্যক্ষ মোঃ মতিউর রহমান প্রিয় ছাত্রের স্মৃতি রক্ষার্থে বাংলাদেশ সরকারের অস্থায়ী রাষ্ট্রপতি শহিদ সৈয়দ নজরুল ইসলাম, তৎকালীন ময়মনসিংহ জেলা আওয়ামীলীগের সাধারণ সম্পাদক মোঃ রফিক উদ্দিন ভূঁইয়া প্রমূখদের সহযোগিতায় উক্ত সালেই মিন্টু কলেজ প্রতিষ্ঠা করেন।


title: আলমগীর মনসুর (মিন্টু) মেমোরিয়াল কলেজ

text: এই কলেজে যেসব বিভাগ চালু আছে সেগুলো হচ্ছে


title: জিও ইংলিশ

text: জিও ইংলিশ ছিল জিও টিভি নেটওয়ার্ক মালিকানাধীন পাকিস্তানী ইংরেজি-ভাষার টেলিভিশন চ্যানেল। ২০০৮ সালের অক্টোবরে চ্যানেলটি বন্ধ হওয়ার আগ পর্যন্ত করাচিতে পরীক্ষামুলক সম্প্রচার শুরু করেছিল। চ্যানেলটিতে ওয়াইজ তৌহিদ পরিচালক হিসেবে দায়িত্ব পালন করেন। এটির সর্বশেষ সংবাদ বুলেটিন সম্প্র্রচারিত হয়েছিল ২০০৮ সালের ২৩ অক্টোবর। বেশ কিছু কর্মচারী


title: জিও ইংলিশ

text: বিশ্বব্যাপী আর্থিক সঙ্কটের কারণ দেখিয়ে জিও ইংরেজি চ্যানেলটি বন্ধ করে দেওয়া হয়। সর্বশেষে চ্যানেলটি ২০১৩ সালে জিও তেজ নাম নিয়ে পুনরায় চালু করা হয়।


title: গাদ্দাফি স্টেডিয়াম

text: গাদ্দাফি স্টেডিয়াম ( / ALA-LC: ) পাকিস্তানের লাহোরে অবস্থিত আন্তর্জাতিকমানের ক্রিকেট মাঠ। বিশিষ্ট স্থপতি ও প্রকৌশলী নাসরেদিন মুরাত-খান এর নকশা প্রণয়ন করেন। ১৯৫৯ সালে মিয়া আব্দুল খালিক এন্ড কোম্পানি এর অবকাঠামো নির্মাণ কার্য পরিচালনা করে। ১৯৯৬ সালের ক্রিকেট বিশ্বকাপের চূড়ান্ত খেলা এখানেই অনুষ্ঠিত হয়। ৬০,৪০০ দর্শক ধারণ ক্ষমতাবিশিষ্ট এ স্টেডিয়ামটি পাকিস্তানের সর্ববৃহৎ স্টেডিয়াম। এছাড়াও, বৈশ্বিক পর্যায়ে ক্রিকেট স্টেডিয়াম হিসেবে এর অবস্থান পঞ্চম। ১৯৯০ সালের হকি বিশ্বকাপ ফাইনাল খেলাও এখানেই অনুষ্ঠিত হয়েছিল।


title: গাদ্দাফি স্টেডিয়াম

text: জিম্বাবুয়ে ক্রিকেট দল ১৯ ফেব্রুয়ারি, ২০১৫ থেকে পাকিস্তান সফর করে। দলটি পাকিস্তানের বিপক্ষে দুইটি টুয়েন্টি২০ আন্তর্জাতিক, তিনটি একদিনের আন্তর্জাতিকে অংশ নেয়। সবগুলো খেলাই এখানে অনুষ্ঠিত হয়। টিকেটের সর্বনিম্ন দাম রাখা হয়েছে টি২০আইয়ের জন্য ১৫০০ রুপি থেকে ৫০০ রুপির মধ্যে। এছাড়াও একদিনের আন্তর্জাতিকের জন্য ১৫০ রুপি।


title: গাদ্দাফি স্টেডিয়াম

text: মূলতঃ লাহোর স্টেডিয়াম নামে এ স্টেডিয়ামের নামকরণ করা হয়। ১৯৭৪ সালে দ্বিতীয় ইসলামী সম্মেলনে সাবেক লিবীয় নেতা কর্নেল মুয়াম্মর গাদ্দাফি’র পাকিস্তানের পারমাণবিক অস্ত্র উদ্ভাবনের অধিকার থাকার মন্তব্যের পর তাঁর সম্মানার্থে নাম পরিবর্তিত হয়ে বর্তমান নামে পরিচিতি পাচ্ছে। স্টেডিয়ামের এক প্রান্তে পাকিস্তান ক্রিকেট বোর্ডের সদর দফতর অবস্থিত।


title: গাদ্দাফি স্টেডিয়াম

text: ১৯৯৫-৯৬ মৌসুমে ক্রিকেট বিশ্বকাপ উপলক্ষে নায়ার আলী দাদা স্টেডিয়াম সংস্কারের দায়িত্ব পায়। মুঘল ঘরনায় এর পুণঃনকশার প্রতিফলন ঘটানো হয়। সংরক্ষিত নিজস্ব বৈদ্যুতিক জেনারেটর ব্যবস্থা ও আধুনিক ফ্লাডলাইট ব্যবস্থা নিয়ে পাকিস্তানে প্রথম স্টেডিয়ামের মর্যাদা পেয়েছে এটি।


title: গাদ্দাফি স্টেডিয়াম

text:
২৩ অক্টোবর, ২০১১ তারিখে পিসিবি লিবিয়ায় নতুন সরকারের সমর্থনে স্টেডিয়ামের পুণঃনামকরণের বিষয়ে আলোচনা করে। অক্টোবর, ২০১১-এর শেষার্ধ্বে পাঞ্জাব অলিম্পিক অ্যাসোসিয়েশনের পক্ষ থেকেও একই ধরনের অনুরোধ উপস্থাপন করা হয়। এ প্রসঙ্গে প্রাদেশিক মূখ্যমন্ত্রী বলেন যে, আমি মনে করি না যে, তাঁর ব্যক্তিগত জীবন আমাদের ক্রিকেট স্টেডিয়ামকে পরিচিতির জন্য উদ্দীপনা যোগাবে। এপ্রিল, ২০১২ সাল পর্যন্ত স্টেডিয়ামের নাম পরিবর্তন হয়নি।
স্টেডিয়ামে এ পর্যন্ত তিনটি হ্যাট্রিক হয়েছে। তন্মধ্যে, ৯ অক্টোবর, ১৯৭৬ তারিখে নিউজিল্যান্ডের পিটার পেথেরিক তাঁর অভিষেক টেস্টে পাকিস্তানের বিপক্ষে, ৬ মার্চ, ১৯৯৯ তারিখে ওয়াসিম আকরাম শ্রীলঙ্কার বিপক্ষে এবং মোহাম্মদ সামি শ্রীলঙ্কার বিপক্ষে এ কীর্তিগাথা রচনা করেন।


title: গাদ্দাফি স্টেডিয়াম

text: ১৯৭৬ সালে জাভেদ মিয়াঁদাদ-আসিফ ইকবাল পঞ্চম উইকেট জুটিতে ২৮১ রান তুলেছিলেন। খেলায় পাকিস্তান নিউজিল্যান্ডের বিপক্ষে ইনিংস ও ৩২৪ রানের বিশাল জয় পায়।


title: গাদ্দাফি স্টেডিয়াম

text: ১৯৯৬ সালের ক্রিকেট বিশ্বকাপের চূড়ান্ত খেলায় ষাট সহস্রাধিক দর্শক খেলা উপভোগ করেন।


title: গাদ্দাফি স্টেডিয়াম

text: ৩ মার্চ, ২০০৯ তারিখে অনুষ্ঠিত দ্বিতীয় টেস্টের তৃতীয় দিনে সফরকারী শ্রীলঙ্কার খেলোয়াড়দের বহনকারী বাসে স্টেডিয়ামের কাছে সশস্ত্র বন্দুকধারীরা আক্রমণ করে। অধিনায়ক মাহেলা জয়াবর্ধনেসহ আটজন খেলোয়াড় আহত হন। পরবর্তীতে কাছাকাছি থাকা বিমানঘাঁটি থেকে বিমানে চড়ে শ্রীলঙ্কায় ফিরে যায় শ্রীলঙ্কা দল। এরফলে পাকিস্তানে আন্তর্জাতিক ক্রিকেট খেলা বন্ধ হয়ে যায়। অনানুষ্ঠানিকভাবে কেবলমাত্র প্রতিবেশী আফগানিস্তান থেকে ২০১১ সালে একদিনের সিরিজ খেলতে আসে। এছাড়াও ১৫ নভেম্বর, ২০১৪ তারিখে টুয়েন্টি২০ খেলায় অংশগ্রহণের জন্য দ্বিতীয় সারির পাকিস্তান এ দলের বিরুদ্ধে প্রতিদ্বন্দ্বিতা করে।


title: গাদ্দাফি স্টেডিয়াম

text: ১০ ডিসেম্বর, ২০১৪ তারিখে কঠোর নিরাপত্তায় কেনিয়া ক্রিকেট দল লাহোরে আসে ও অনানুষ্ঠানিকভাবে পাঁচটি একদিনের খেলায় অংশগ্রহণ করে। এরফলে, এশিয়ার বাইরে থেকে প্রথম দল হিসেবে গত পাঁচ বছরের মধ্যে সামরিক বাহিনীর পরিচালনায় পাকিস্তানে আসে।


title: রোজ গার্ডেন

text: রোজ গার্ডেন প্যালেস, যা সংক্ষেপে রোজ গার্ডেন নামে সমধিক পরিচিত, বিংশ শতা্বদীর বাংলাদেশের একটি ঐতিহাসিক প্রাচীন ভবন। এটি বাংলাদেশের রাজধানী ঢাকা শহরের টিকাটুলি এলাকায় অবস্থিত একটি অন্যতম স্থাবর ঐতিহ্য। এ প্রাচীন ভবনটি বাংলাদেশের ঐতিহাসিক পুরাকীর্তি হিসাবে বাংলাদেশ সরকার কর্তৃক সংরক্ষিত। বাংলাদেশের প্রত্নতত্ত্ব বিভাগ ১৯৮৯ সালে রোজ গার্ডেনকে সংরক্ষিত ভবন ঘোষণা করে। দেশী-বিদেশী পর্যদেশী-বিদেশী পর্যটকদের নিকট এটি ঢাকার অন্যতম একটি দর্শনীয় স্থান। রোজ গার্ডেন ১৯৭০ থেকে নাটক ও টেলিফিল্ম শুটিং স্পট হিসেবে ব্যবহৃত হয়ে এসেছে।


title: রোজ গার্ডেন

text:
ঋষিকেশ দাস ছিলেন ব্রিটিশ আমলের নব্য ধনী ব্যবসায়ী। তবে সাধারণ পরিবার থেকে উঠে আসায় ঢাকার খানদানি পরিবারগুলো তেমন পাত্তা দিত না ঋষিকেশ দাসকে। কথিত আছে যে, একবার তিনি জমিদার নরেন্দ্র নারায়ণ রায় চৌধুরীর বাগানবাড়ি বলধা গার্ডেনের এক জলসায় গিয়ে অপমানিত হয়ে ফিরে আসতে বাধ্য হয়েছিলেন। এরপরই তিনি রোজ গার্ডেন প্যালেস তৈরির সিদ্ধান্ত নেন। সিদ্ধান্ত অনুযায়ী ১৯৩১ সালে পুরান ঢাকার ঋষিকেশ দাস রোডে একটি বাগানবাড়ি তৈরী করা হয়। বাগানে প্রচুর গোলাপ গাছ থাকায় এর নাম হয় রোজ গার্ডেন। ভবনটি সজ্জিত করণের কাজ সমাপ্ত হওয়ার আগেই ব্যবসায়ী ঋষিকেশ দাস আর্থিকভাবে দেউলিয়া হয়ে যান। ১৯৩৭ সালে তিনি রোজ গার্ডেন প্যালেসটি খান বাহাদুর আবদুর রশীদের কাছে সিকট বিক্রয় করে দিতে বাধ্য হন। প্রসাদটির নতুন নামকরণ হয় ‘রশীদ মঞ্জিল।
মৌলভী কাজী আবদুর রশীদ মারা যান ১৯৪৪ সালে, তার মৃত্যুর পর রোজ গার্ডেনের মালিকানা পান তার বড় ছেলে কাজী মোহাম্মদ বশীর (হুমায়ূন সাহেব)। ১৯৭১-এ বাংলাদেশ স্বাধীন হওয়ার অব্যবহিত পূর্বে ১৯৭০-এবেঙ্গল স্টুডিও ও মোশন পিকচার্স লিমিটেড রোজ গার্ডেন প্যালেসের ইজারা নেয়। হারানো দিন নামের জনপ্রিয় চলচ্চিত্রের শুটিং এই বাড়িতে হয়েছিল। এ কারণে সে সময় ভবনটি “হুমায়ুন সাহেবের বাড়ি” হিসেবে পরিচিত হয়ে ওঠে। প্রত্নতত্ত্ব অধিদপ্তর ১৯৮৯ সালে রোজ গার্ডেনকে সংরক্ষিত ভবন হিসেবে ঘোষণা করে। কিন্তু আদালতে মামলা করে ১৯৯৩ সালে মালিকানা স্বত্ব ফিরে পান কাজী আবদুর রশীদের মেজ ছেলে কাজী আবদুর রকীব। ১৯৯৫ সালে তার প্রয়াণ হয়। এরপর থেকে অদ্যাবধি তাঁর স্ত্রী লায়লা রকীবের মালিকানায় রয়েছে এই ভবনটি। ২০১৮ এ বাংলাদেশ সরকার এ ভবনটি ৩৩১ কোটি ৭০ লাখ দুই হাজার ৯০০ টাকা মূল্যে ক্রয়ের সিদ্ধান্ত গ্রহণ করে।


title: রোজ গার্ডেন

text:
২২ বিঘা জমির উপর স্থাপিত হয়েছিল রোজ গার্ডেন প্যালেস। ভবনটির মোট আয়তন সাত হাজার বর্গফুট। উচ্চতায় পঁয়তাল্লিশ ফুট। ছয়টি সুদৃঢ় থামের উপর এই প্রাসাদটি স্থাপিত। প্রতিটি থামে লতাপাতার কারুকাজ করা। প্রাসাদটির স্থাপত্যে করিন্থীয়-গ্রীক শৈলী অনুসরণ করা হয়েছে। এছাড়া বাগানটি সুদৃশ্য ফোয়ারা, পাথরের মূর্তি ইত্যাদি দ্বারা সজ্জিত ছিল। মূল ভবনের দ্বিতীয় তলায় পাঁচটি কামরা আর একটি বড় নাচঘর আছে। নিচতলায় আছে আটটি কামরা।
রোজ গার্ডেন প্যালেসের পশ্চিম ও উত্তর দিকের দেয়ালের মধ্যবর্তী অংশে দুটি মূল ফটক আছে। প্রবেশ ও বর্হিগমনের জন্য স্থাপিত পশ্চিম দিকের ফটক দিয়ে প্রবেশ করলে প্রথমেই আছে একটি বিস্তীর্ণ খোলা প্রাঙ্গণ। এখানে মঞ্চের ওপর দণ্ডায়মান নারী মূর্তি স্থাপন করা হয়েছে। পূর্বাংশের মধ্যবর্তী স্থানে রয়েছে একটি আয়তকার পুকুর। পুকুরের পূর্ব ও পশ্চিম পাশের মাঝামাঝি একটি করে বাঁধানো পাকা ঘাট আছে।
এর পূর্ব দিকে আছে পশ্চিমমুখী একটি দোতলা ইমারত যার বর্তমান নাম ‘রশিদ মঞ্জিল’। রশিদ মঞ্জিলের প্রবেশপথের সামনের চত্বরে ইট ও সিমেন্ট নির্মিত একটি সুন্দর ফোয়ারা রয়েছে। একটি সাত ধাপ বিশিষ্ট সিঁড়ি দিয়ে রশিদ মঞ্জিলের প্রথম তলায় যেতে হয়। এর সামনের দিকের মাঝামাঝি অংশের প্রতি কোঠার পাশাপাশি তিনটি খিলান দরজা আছে। ওপরের তলায় প্রতিটি খিলানের ওপর একটি করে পডিয়াম আছে। টিমপেনামগুলো লতাপাতার নকশা এবংবেলজিয়ামে তৈরী রঙিন কাচ দিয়ে শোভিত। এর সামনে আছে বাইরের দিকে উপবৃত্তাকার ঝুল বারান্দা। এর দুপাশে একটি করে করিনথীয় পিলার আছে। পিলারগুলোর দুই পাশের অংশে প্রতি তলায় আছে একটি করে দরজা। এদের প্রতিটির কাঠের পাল্লার ভ্যানিশিং ব্লাইন্ড ও টিমপেনামে লতাপাতার নকশা দেখা যায় এবং সামনেই অপ্রশস্ত উন্মুক্ত ঝুল বারান্দা রয়েছে।এর ওপরের অংশে কার্নিস বক্রাকার যা বেলস্ট্রেড নকশা শোভিত। মধ্যবর্তী অংশ ছাদের সামনের ভাগে আছে আট কোণা এবং খিলান সম্বলিত বড় আকারের ছত্রী। এর ছাদ রয়েছে অর্ধগোলাকৃতি একটি গম্বুজে। ইমারতটির দুই কোণে দুটি করিনথীয় পিলার আছে এদের ওপরে দিকেও ছত্রী নকশা আছে। প্রতি তলায় মোট ১৩টি ছোট ও বড় আকারের কোঠা আছে। প্রথম তলায় প্রবেশের পর পশ্চিমাংশের বাম দিকে আছে ওপরের তলায় যাওয়ার জন্য বৃত্তাকার সিঁড়ি।


title: রোজ গার্ডেন

text:
বাংলাদেশের অন্যতম প্রধান রাজনৈতিক দল বাংলাদেশ আওয়ামী লীগের সঙ্গে রোজ গার্ডেন প্যালেস-এর ঐতিহাসিক সম্পৃক্ততা রয়েছে। এ ভবনেই বাংলাদেশ আওয়ামী লীগের গোড়াপত্তন হয়েছিল। ১৯৪৯ সালের ২৩ জুন এই বাড়িতেই পূর্ব পাকিস্তান আওয়ামী মুসলিম লীগ (বর্তমান আওয়ামী লীগ) গঠনের পরিকল্পনা হয়। এ সময় বঙ্গবন্ধু শেখ মুজিবর রহমান কারাবন্দী ছিলেন।
হোসেন শহীদ সোহরাওয়ার্দী ও আবুল হাশেম এর নেতৃত্বাধীন তত্কালীন বঙ্গীয় প্রাদেশিক মুসলিম লীগের একাংশের সম্মেলনের মধ্য দিয়ে ১৯৪৯ সালের ২৩ জুন ঢাকার টিকাটুলীর কে এম দাস লেন রোডের রোজ গার্ডেন প্যালেসে “পূর্ব পাকিস্তান আওয়ামী মুসলিম লীগ” প্রতিষ্ঠিত হয়। এর সভাপতি হন মওলানা আবদুল হামিদ খান ভাসানী, শামসুল হক সাধারণ সম্পাদক নির্বাচিত হন। পরে ১৯৫৫ সালে মওলানা ভাসানীর উদ্যোগে ধর্মনিরপেক্ষতার চর্চা এবং অসাম্প্রদায়িক চেতনা প্রতিষ্ঠার লক্ষ্যে সংগঠনটির নাম থেকে ‘মুসলিম’ শব্দটি বাদ দেয়া হয় এবং নাম রাখা হয় “পূর্ব পাকিস্তান আওয়ামী লীগ”। ১৯৪৯ সালের ২৩ ও ২৪ জুন রোজ গার্ডেনে
প্রতিষ্ঠাকালীন পূর্ব পাকিস্তান আওয়ামী মুসলিম লীগের সভাপতি হন মওলানা আব্দুল হামিদ খান ভাসানী, সহ-সভাপতি হন আতাউর রহমান খান, শাখাওয়াত হোসেন ও আলী আহমদ। টাঙ্গাইলের শামসুল হক সাধারণ সম্পাদক, শেখ মুজিবুর রহমান, খন্দকার মোশতাক আহমদ ও এ কে রফিকুল হোসেনকে যুগ্ম সাধারণ সম্পাদকের দায়িত্ব দেয়া হয়। কোষাধ্যক্ষ হন ইয়ার মোহাম্মদ খান। এ সময় শেখ মুজিবুর রহমান কারাগারে অন্তরীণ ছিলেন। অন্যদিকে পুরো পাকিস্তানের ক্ষেত্রে সংগঠনটির নাম রাখা হয় নিখিল পাকিস্তান আওয়ামী লীগ। এর সভাপতি হন হোসেন শহীদ সোহরাওয়ার্দী। ১৯৫২ সালে শেখ মুজিবুর রহমান সংগঠনের ভারপ্রাপ্ত সাধারণ সম্পাদকের দায়িত্ব পান। পরের বছর ঢাকার ‘মুকুল’ প্রেক্ষাগৃহে পূর্ব পাকিস্তান আওয়ামী মুসলিম লীগের সম্মেলনে তাকে সাধারণ সম্পাদক নির্বাচিত করা হয়। ১৯৬৬ সাল পর্যন্ত ১৩ বছর সাধারণ সম্পাদকের দায়িত্ব পালন করেন শেখ মুজিব। উল্লেখ্য, পূর্ব পাকিস্তান আওয়ামী মুসলিম লীগ ছিল তত্কালীন পাকিস্তানে প্রথম বিরোধী দল।


দ্য ফেডারেশন অব ইন্টারন্যাশনাল ক্রিকেটার্স অ্যাসোসিয়েশনস (ফিকা) ক্রিকেটের একটি আন্তর্জাতিক সংস্থা। ১৯৯৮ সালে টেক্সাসের অস্টিনে এ সংস্থাটি গঠিত হয়। বিশ্বের সকল জাতীয় খেলোয়াড়দের সংগঠনে অন্তর্ভুক্ত পেশাদার ক্রিকেটারদের কার্যক্রমকে সমন্বয় সাধন করাই এ সংস্থার প্রধান কাজ। ফিকা’র মাধ্যমেই ‘আন্তর্জাতিক ক্রিকেট কাউন্সিলের ক্রিকেটিং প্লেয়িং কমিটিতে’ খেলোয়াড়দের সমস্যাবলী তুলে ধরা হয়। আইসিসি’র সাথে এর সম্পর্ক থাকলেও তা সবসময় সুখকর নয়।


title: ফেডারেশন অব ইন্টারন্যাশনাল ক্রিকেটার্স অ্যাসোসিয়েশনস

text: ফিকা’র উদ্দেশ্যাবলী নিম্নরূপ:


text: যেখানে বর্তমানে পেশাদার ক্রিকেটার্স অ্যাসোসিয়েশনস নেই, সেখানে সংগঠন প্রতিষ্ঠিত করতে সহায়তা করা। সংগঠনগুলোকে বিশ্বব্যাপী একে-অপরের সাথে যোগাযোগে সম্পৃক্ত করা। ক্রিকেটে প্রশ্নবিদ্ধ বিষয়গুলোকে তুলে ধরতে উদ্বুদ্ধ করা। প্রত্যেক সংগঠনকে তাদের নিজস্ব ঘরোয়া ক্রীড়া পরিচালনা সংস্থা ও আইসিসি’র স্বীকৃত লাভে নিশ্চয়তা বিধান করা। স্থানীয় পরিচালনা পরিষদের মাধ্যমে পেশাদার ক্রীড়ায় ক্ষতিগ্রস্ত হলে অভিযোগ উত্থাপন করা। ফিকা’র সদস্যদেরকে বাণিজ্যিকধর্মী বিষয়াবলী থেকে রক্ষা করা। প্রত্যেক সংগঠনকে তাদের বর্তমান ও অতীতের সদস্যদের কল্যাণে অর্থ বৃদ্ধিতে উন্নয়নমূখী প্রকল্প গ্রহণে সহায়তা করা।


text: জুন, ২০১৩ সালে ফিকা’র প্রথম প্রধান নির্বাহী হিসেবে দায়িত্ব পালনকারী টিম মে’কে অব্যহতি দেয়া হয়। তাঁর বিরুদ্ধে পেশাদার ক্রিকেটে আন্তর্জাতিক ক্রিকেট কাউন্সিলে দূর্নীতি প্রতিরোধে ব্যর্থতা ও অবৈধ হস্তক্ষেপের বিষয়ে অভিযোগ আনা হয়। ফিকা’র বর্তমান কর্মকর্তাদের তালিকা নিম্নরূপ:


title: গ্রেইম ক্রিমার

text: আলেকজান্ডার গ্রেইম ক্রিমার (; জন্ম: ১৯ সেপ্টেম্বর, ১৯৮৬) হারারে এলাকায় জন্মগ্রহণকারী জিম্বাবুয়ের আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে গ্রেইম ক্রিমার মূলতঃ লেগ স্পিনার হিসেবে অংশগ্রহণ করছেন। অধিনায়কের দায়িত্ব থেকে হ্যামিল্টন মাসাকাদজাকে অব্যহতি দেয়ার পর বর্তমানে তিনি অন্তর্বর্তীকালীন অধিনায়কের দায়িত্ব পালন করছেন।


title: গ্রেইম ক্রিমার

text: প্রিন্স এডওয়ার্ড স্কুলে অধ্যয়ন করেন ক্রিমার। স্কুল পর্যায়ের ক্রিকেটে দূর্দান্ত খেলা প্রদর্শন করে সকলের নজর কাড়েন। ২০০৬-০৭ মৌসুমে প্রথম শ্রেণীর লোগান কাপে নিজস্ব সর্বোচ্চ ১৭১* রান সংগ্রহ করেন। কিন্তু প্রথম-শ্রেণী ও লিস্ট এ ক্রিকেটে তাঁর ব্যাটিং গড় ২০।


title: গ্রেইম ক্রিমার

text: পল স্ট্র্যাং, অ্যান্ডি হুইটল ও রে প্রাইসের খেলোয়াড়ী জীবন শেষ হলে আঠারো বছর বয়সে জিম্বাবুয়ে দলের অন্যতম সদস্য হিসেবে মনোনীত হন। ৬ জানুয়ারি, ২০০৫ তারিখে ঢাকায় অনুষ্ঠিত বাংলাদেশ ক্রিকেট দলের বিপক্ষে তার টেস্ট অভিষেক ঘটে। কিন্তু ঐ খেলায় তার দল হেরে যায়, যার ফলে বাংলাদেশ তাদের টেস্ট ক্রিকেটের ইতিহাসে প্রথমবারের মতো টেস্টে জয়লাভ করে। এরপর দক্ষিণ আফ্রিকা ও নিউজিল্যান্ডের বিপক্ষে টেস্টে অংশ নেন। দূর্ভাগ্যবশতঃ জিম্বাবুয়ে টেস্ট ক্রিকেট থেকে স্বেচ্ছায় নির্বাসনে গেলে অনেকের সাথে তারও সম্ভাবনা সীমিত হয়ে আসে।


title: গ্রেইম ক্রিমার

text: ২০০৭ সালের শেষদিকে একদিনের আন্তর্জাতিক দলে ওয়েস্ট ইন্ডিজের বিরুদ্ধে অংশগ্রহণ করেন। কিন্তু রে প্রাইস ও প্রসপার উতসেয়ার শক্তিশালী স্পিন আক্রমণ দলে থাকায় তিনি কোন খেলায় অংশগ্রহণের সুযোগ পাননি। অবশেষে কানাডায় অনুষ্ঠিত আল বারাকা কাপ টুয়েন্টি২০ প্রতিযোগিতায় অংশ নিয়ে ৩ ওভারে ২/১০ লাভ করেন।


title: গ্রেইম ক্রিমার

text: শ্রীলঙ্কা ও বাংলাদেশের বিপক্ষে অনুষ্ঠিত সিরিজগুলো দলের সদস্য থাকলেও প্রায়শই দ্বাদশ ব্যক্তির ভূমিকায় মাঠে নামতেন। জানুয়ারি, ২০০৯ সালে কেনিয়ার বিপক্ষে তার ওডিআই অভিষেক হয়। ঐ প্রতিযোগিতায় ১১.৪৬ গড়ে ৫ খেলায় ১৫ উইকেট নিয়ে শীর্ষ উইকেট লাভকারী হন।


title: গ্রেইম ক্রিমার

text: ২০১১ সালে জিম্বাবুয়ে টেস্ট ক্রিকেটে ফিরে আসলে বাংলাদেশ, পাকিস্তান ও নিউজিল্যান্ডের বিপক্ষে অনুষ্ঠিত একমাত্র টেস্টের সিরিজগুলোয় আঘাতের কারণে অংশগ্রহণ করতে পারেননি। ছয় বছর পর জানুয়ারি, ২০১২ সালে নিউজিল্যান্ড সফরে একমাত্র টেস্টে সর্বশেষ অংশগ্রহণ করেন।


title: বনপর্ব

text:
বনপর্ব মহাভারত মহাকাব্যের আঠারোটি পর্বের মধ্যে তৃতীয় পর্ব। বনপর্বের মধ্যে ২১ টি উপপর্ব ও ৩২৪ টি অধ্যায় আছে। এটি মহাভারতের বড় পর্বগুলর একটি।
এই পর্বে পাণ্ডবদের দ্বাদশবর্শব্যাপী বনবাস কাল, তাঁদের বিভিন্ন ঋষির সংস্পর্শে অর্জিত শিক্ষা এবং সেসব শিক্ষা তাঁদের চরিত্র গঠনে কীভাবে সাহায্য করেছিল তা বর্ণিত হয়েছে।
মহাভারতের এই অন্যতম দীর্ঘ পর্বে নীতি-নৈতিকতা ও পাপ-পুণ্যের বিষয়ে অনেক আলোচনা আছে। এছাড়া এই পর্বে নানা উপাখ্যান যেমন "অজগর - যুধিষ্ঠির সংবাদ", "শ্যেন - কপোত উপাখ্যান", "নল - দময়ন্তীর উপাখ্যান" ও সাবিত্রি - সত্যবানের উপাখ্যান বর্ণিত হয়েছে।


title: পরমতসহিষ্ণুতা

text: পরমতসহিষ্ণুতা () হল সুচিন্তিত বিবেচনা প্রয়োগের মাধ্যমে ভিন্নমত বা ভিন্ন চিন্তাধারাকে সহনীয় পর্যায়ে স্থান দেয়া। সমাজে বিভিন্ন শ্রেণী, পেশা ও ধর্মের অনুসারী ব্যক্তির মত প্রকাশের স্বাধীনতা এবং অন্যের মতামতের প্রতি শ্রদ্ধা ও সহনশীলতা প্রদর্শনকে পরমতসহিষ্ণুতা বলে। এটি গণতন্ত্রের একটি প্রধানতম নিয়ামক। এ বিষয়ে দার্শনিক ভলতেয়ার বলেন, 'আমি তোমার সঙ্গে দ্বিমত পোষণ করতে পারি, কিন্তু তোমার মত প্রকাশ করতে দেওয়ার জন্য আমি আমার জীবন দিতে পারি'। ইসলাম ধর্মে আল্লহর নিরানব্বইটি নামের মধ্যে একটি নাম হল আল-হালিম যার অর্থ হল সহিষ্ণু। এছাড়াও ইসলাম ধর্মের প্রধান ধর্মগ্রন্থ কুরআনের সূরা বাকারার ২৫৬তম আয়াতে পরমতসহিষ্ণুতাকে নির্দেশ করে বলা হয়েছে,


title: পরমতসহিষ্ণুতা

text: এছাড়া বৌদ্ধধর্ম তথা হিন্দুধর্মেও পরমতসহিষ্ণুতা একটি অন্যতম প্রধান মূলনীতি, যার মূলবাক্য হল, "অহিংসা পরম ধর্ম"।


title: জেব্রা আঞ্জু

text: জেব্রা আঞ্জু বা জেব্রাফিশ (বৈজ্ঞানিক নাম: "Danio rerio") (ইংরেজি: Zebra fish)হচ্ছে Cyprinidae পরিবারের "Danio" গণের একটি স্বাদুপানির মাছ।


title: জেব্রা আঞ্জু

text:
দেহ চাপা ও বাঁকানো। পৃষ্টদেশ অপেক্ষা উদরীয় অংশ উত্তল। মুখ তির্যক, নিম্নচোয়াল কিছুটা দীর্ঘতর।
অ্যাকোয়ারিয়াম বা মৎসাধারের মাছ হিসেবে জনপ্রিয় এই মাছটি, যাকে জেব্রা দানিও নামে বাজারজাতকরণ করা হয়, হিমালয় পর্বতমালার আশেপাশের অঞ্চলের স্থানীয় একটি প্রজাতি। বৈজ্ঞানিক গবেষণায় এটি মেরুদণ্ডী মডেল বা প্রতিমান জীব হিসেবে খুবই গুরুত্বপূর্ণ ভূমিকা পালন করে। পুনরূৎপাদন ক্ষমতার জন্য এই মাছটি বিশেষভাবে পরিচিত। এছাড়াও, নানান প্রকার ট্রান্সজেনিক জাত সৃষ্টির লক্ষ্যে গবেষকরা একে সময় সময় পরিবর্তিত করেছেন।


title: জেব্রা আঞ্জু

text: বাংলাদেশ, ভারত, নেপাল, পাকিস্তান ও মায়ানমার অঞ্চলে এ প্রজাতির মাছ পাওয়া যায়।


title: জেব্রা আঞ্জু

text: আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।


title: অষ্টাবক্র

text: অষ্টাবক্র বাল্মিকী মুনির সংস্কৃত রামায়ণ ও বাংলা কৃত্তিবাসী রামায়ণ অনুসারে একজন মুনি ছিলেন যার দেহের আটটি স্থান বাঁকা ছিল। রাজর্ষি জনক এর সাথে তাঁর অদ্বৈতবাদ বিষয়ে কথোপকথন অষ্টাবক্র গীতা নামে পরিচিত।


title: অষ্টাবক্র

text: উদ্দালক-কন্যা সুজাতা ও উদ্দালক-শিষ্য কহোড়ের পুত্র। অষ্টাবক্র মাতৃগর্ভেই বেদজ্ঞান লাভ করেছিলেন। একদিন বেদপাঠরত কহোড়কে তিনি মাতৃগর্ভ থেকেই বলেন যে, কহোড়ের বেদপাঠ ঠিক হচ্ছে না। মহর্ষি কহোড় তাতে ক্রুদ্ধ হয়ে গর্ভস্থ পুত্রকে শাপ দিলেন যে, তার দেহ অষ্টস্থানে বক্র হবে। অষ্টাবক্র তখনও ভূমিষ্ঠ হন নি ওঁর পিতা অর্থোপার্জনের আশায় জনক রাজার কাছে যান। সেখানে বন্দী নামে এক পণ্ডিত থাকতেন,যাঁর সঙ্গে তর্কে পরাস্ত হলে রাজ আজ্ঞায় পরাজিতদের জলে ডুবিয়ে দেওয়া হত। কহোড় তর্কে বন্দীর কাছে পরাস্ত হওয়ায় তাঁরও সেই গতি হল। অষ্টাবক্র শিশু অবস্থায় জানতেন না যে, তাঁর পিতার মৃত্যু হয়েছে - তিনি উদ্দালককেই পিতা বলে জানতেন।


title: অষ্টাবক্র

text: বালক বয়সে তিনি যখন মাতা সুজাতার কাছে পিতার মৃত্যুর কারণ জানতে পারলেন,তখন তিনি মাতুল শ্বেতকেতুকে নিয়ে জনক রাজার কাছে গেলেন। সেখানে বন্দীকে তর্কে পরাস্ত করে তিনি বললেন যে, বন্দী যেরকম পরাজিত ব্রাহ্মণদের জলে ডুবিয়েছিলেন,এবার সেই ভাবে বন্দীকে জলে ডোবানো হোক। বন্দী তখন নিজেকে বরুণের পুত্র বলে পরিচয় দিয়ে বললেন যে, তিনি ব্রাহ্মণদের জলের মধ্যে পিতা বরুণের যজ্ঞ দেখতে পাঠিয়েছিলেন। তাঁরা এখন সবাই ফিরে আসবেন। তবে উনি অষ্টাবক্রের সম্মানে জলের মধ্যে অন্তর্ধান করে পিতার সঙ্গে মিলিত হবেন। কহোড় ও অন্যান্য ব্রাহ্মণরা ফিরে এলে বন্দী সমুদ্রে প্রবেশ করলেন। কহোড় পুত্র গর্বে পরম প্রীত হয়ে অষ্টাবক্রকে একটি নদীতে প্রবেশ করতে বললেন। সেই নদী থেকে উঠতেই অষ্টাবক্রের দেহ আর বক্র রইলো না।


title: অষ্টাবক্র

text: বদান্য ঋষির কন্যাকে দেখে মুগ্ধ হয়ে অষ্টাবক্র তাঁকে বিবাহ করতে চাইলে, বদান্য অষ্টাবক্রকে বললেন যে, উত্তর দিকে যাত্রা করে কুবের-ভবন অতিক্রম করে এক রমণীয় বনে পৌঁছে - সেখানে এক তপস্বিনীর সঙ্গে দেখা করে ফিরে এলে তারপর উনি ওঁর কন্যাকে দান করবেন। অষ্টাবক্র বহু পথ অতিক্রম করে সেই বনে পৌঁছে এক দিব্য আশ্রমের কাঞ্চনময় ভবনে প্রবেশ করলেন। সেই ভবনে কয়েকটি সুন্দরী নারীর সঙ্গে এক বৃদ্ধা রমণী ছিলেন। সেইখানে থাকাকালীন সেই বৃদ্ধা অষ্টাবক্রের শয্যায় এসে ওঁর সঙ্গে মিলিত হবার চেষ্টা করতেন। অষ্টাবক্রকে লোভ দেখাতেন যে, ওঁর কামনা পূর্ণ করলে ওঁর রমণীয় আশ্রম সমেত সব ধন অষ্টাবক্রের হবে। অষ্টাবক্রের কাছে প্রত্যাখ্যিত হবার পর এক রাত্রে তিনি পরম রূপবতী কন্যায় রূপান্তরিত হয়ে অষ্টাবক্রকে প্রলোভিত করার চেষ্টা করলেন। কিন্তু অষ্টাবক্র প্রলোভিত হলেন না। তখন সেই বৃদ্ধা নিজেকে উত্তরদিকের অধিষ্ঠাত্রী দেবী বলে পরিচয় দিয়ে বললেন যে, তিনি বদান্যের অণুরোধে অষ্টাবক্রকে পরীক্ষা করছিলেন। আরও বললেন যে, অষ্টাবক্র যেন মনে রাখেন যে, স্ত্রী জাতি চপলা এবং স্থবিরা স্ত্রীরও কামজ্বর হয়। পরীক্ষায় উত্তীর্ণ হয়ে অষ্টাবক্র ফিরে এসে বদান্য-কন্যা সুপ্রভাকে বিবাহ করেন।


title: অষ্টাবক্র

text: রাজর্ষি জনক অষ্টবক্র মুনির কাছে জ্ঞান, মুক্তি ও বৈরাগ্য লাভের উপায় জানতে চেয়েছিলেন। তাঁর জিজ্ঞাসার উত্তরে অষ্টবক্র মুনি যা বলেছেন তা পরবর্তীতে অষ্টাবক্র গীতা নামে বিশটি অধ্যায়ে সংকলিত হয়েছে। এতে অদ্বৈতবাদ ও সমদর্শন বিষয়ে গভীর আলোচনা করা হয়েছে।


title: ব্যবসায় শিক্ষা

text: ব্যবসায় শিক্ষা () একটি একাডেমিক বিষয়।বাংলাদেশে যে তিনটি বিভাগ নিম্ন মাধ্যমিক ও উচ্চ মাধ্যমিক স্তরে পড়ানো হয়,ব্যবসায় শিক্ষা বিভাগটি তার মধ্যে অন্যতম। অস্ট্রেলিয়া, আর্জেন্টিনা, আয়ারল্যান্ড, কানাডা, জিম্বাবুয়ে, তানজানিয়া, দক্ষিণ আফ্রিকা, নেপাল, নিউজিল্যান্ড, পাকিস্তান, বাংলাদেশ, ভারত, মালয়েশিয়া, যুক্তরাজ্য, শ্রীলঙ্কা, সুইডেন এবং হংকংয়ে মাধ্যমিক স্তরে, সেইসাথে অনেক দেশে বিশ্ববিদ্যালয় পর্যায়ে পড়ানো হয়ে থাকে। এ শিক্ষা বা গবেষণায় হিসাববিজ্ঞান, ফাইন্যান্স ও ব্যাংকিং,ব্যবসায় সংগঠন ও ব্যবস্থাপনা,বিপণন,অর্থনীতি এবং কোনো কোনো ক্ষেত্রে ভূগোল নামক বিষয়গুলোর সম্মিলন রয়েছে।বাংলাদেশে ব্যবসায় শিক্ষা নামক বিভাগটি সাধারণত নিম্ন মাধ্যমিক স্তর থেকে পড়ানো হয়ে থাকে।


title: ব্যবসায় শিক্ষা

text: বাংলাদেশে নিম্ন-মাধ্যমিক পর্যায় থেকে ব্যবসায় শিক্ষা পাঠদান কার্যক্রম শুরু হয়। উচ্চ-মাধ্যমিক এবং বিশ্ববিদ্যালয়ে উচ্চতর পর্যায়ের শিক্ষা কার্যক্রমেও ব্যবসায় শিক্ষা বিষয়ক আলাদা বিভাগ অনুযায়ী কার্যক্রম চালু রয়েছে।


title: জিম্বাবুয়ের টেস্ট ক্রিকেটারদের তালিকা

text: অত্র নিবন্ধটি জিম্বাবুয়ের টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট। এতে টেস্ট ক্রিকেটের ন্যায় শীর্ষস্থানীয় ক্রিকেট পরিবারভূক্ত দু’টি দলের মধ্যে টেস্ট খেলা অনুষ্ঠিত হয়। ১০ ডিসেম্বর, ২০১৬ তারিখ পর্যন্ত ১০০জন ক্রিকেটার জিম্বাবুয়ে জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।


title: জিম্বাবুয়ের টেস্ট ক্রিকেটারদের তালিকা

text: পরিসংখ্যানটি ১০ ডিসেম্বর, ২০১৬ তারিখ অনুযায়ী সঠিক।


title: প্রণাম

text: প্রণাম হল একটি "সম্মান সূচক অভিবাদন" বা "শ্রদ্ধাপূর্বক ভক্তি" কোন কিছুর সামনে বা কোন ব্যক্তিকে উদ্দেশ্য করে। সাধারণত এটা করা হয় দাদা, বাবা-মা, পিতামহ, গুরুজন, শিক্ষক বা বয়সে বড় বা সম্মানের উপযোগী এমন যে কাউকে। আবার, দেব দেবীর প্রতি গভীর শ্রদ্ধাবোধ থেকেও এটি করা হয়। এটি ভারতীয় সংস্কৃতির একটি অবিচ্ছেদ্য অংশ। হিন্দুধর্মাবলম্বী এবং বৌদ্ধধর্মাবলম্বীদের মধ্যে এটি দেখা যায়।


title: প্রণাম

text: প্রণাম শব্দটি তৎসম শব্দ, অর্থাৎ সংস্কৃত ভাষা থেকে এটি বাংলা ভাষায় এসেছে। সংস্কৃতে প্র (प्र) উপসর্গযুক্ত নম্ (नम) ধাতু থেকে শব্দটির উৎপত্তি। শব্দটির অভিধানগত অর্থ হল- 'ভূমিতে বা পায়ের উপর আনত হইয়া অভিবাদন'। প্র উপসর্গটি কোনকিছুর উৎকর্ষ প্রসিদ্ধি আধিক্য ব্যাপকতা আরম্ভ প্রভৃতি বোঝাতে ব্যবহৃত হয়। আর নম্ ধাতু দিয়ে বোঝানো হয় "আনমিত বা প্রসারণ" অথবা নমিত বা নত হওয়া। দুটো শব্দ একত্রিত করে প্রণাম শব্দের উৎপত্তি যার মানে - কোন কিছুর সামনে প্রকৃষ্টরূপে আনমিত হওয়া। সংস্কৃতির দিক থেকে এটিই "সম্মান সূচক অভিবাদন" হিসেবে ধরা হয়, কোন বস্তু, ব্যক্তি, গুরুজন, দেব-দেবীর সামনে।


title: মন্ত্র

text: মন্ত্র (; সংস্কৃত: मन्त्र) বলতে বোঝায় একটি ঐশ্বরীক বাচনভঙ্গী, ভক্তিমূলক শব্দ, বা শব্দাংশ, বাক্য, ধ্বনি বা শব্দের দল। যাতে বিশ্বাস করা হয় ঐশ্বরিক ও মনস্তাত্ত্বিক এবং আধ্যাত্মিক শক্তি রয়েছে। মন্ত্রের হয়ত কোন বাক্যরীতি বা আক্ষরিক অর্থ নেই; মন্ত্রের আধ্যাত্মিক মূল্য বোঝা যায় যখন এটি শোনা, দেখা বা মনের গভীরে ধারন করা হয়।


title: মন্ত্র

text: প্রথম দিকের মন্ত্রগুলো তৈরী করা হয়েছিল বেদের সময় ভারতীয় হিন্দুদের দ্বারা এবং এগুলো প্রায় ৩০০০ বছর পুরনো। এখন বিভিন্ন হিন্দু, বৌদ্ধ, জৈন্য এবং শিখ ধর্মের স্কুল গুলোতে এগুলো দেখা যায়। একই ধরনের ইশ্বরের স্তবস্তুতি, গুনকীর্ত্তন, ভক্তিমূলক সঙ্গীত রচনা এবং ধারনা দেখা যায় খৃষ্ট ধর্ম, তাওইজম এবং জোরোআস্ট্রিয়ানিজমসহ অন্যান্য জায়গায়।


title: বাংলা উপভাষা

text: "'বাংলা ভাষার উপভাষাসমূহ'" ইন্দো-ইউরোপীয় ভাষা-পরিবারের পূর্বাঞ্চলীয় ইন্দো-আর্য ভাষা দলের অংশ। রাঢ়ী (নদিয়া, হুগলি, বর্ধমান জেলা সহ দক্ষিণবঙ্গ), বরেন্দ্রী (মালদহ, মুর্শিদাবাদ, রাজশাহী সহ উত্তর-পশ্চিম বাংলা), ঝাড়খণ্ডী (বাঁকুড়া, পুরুলিয়া, বীরভূম সহ ঝাড়খন্ডের কিছু অংশ ), মেদিনীপুরী বাংলা ভাষা (পূর্ব মেদিনীপুর ও পশ্চিম মেদিনীপুর, ঝাড়গ্রাম এবং দক্ষিণ ২৪ পরগনা জেলার কাকদ্বীপ মহকুমা), বরিশালী (বরিশাল অঞ্চল), নোয়াখালীয়া (নোয়াখালী অঞ্চল), রংপুরী (রংপুর অঞ্চল), খুলনাইয়া (খুলনা অঞ্চল), ময়মনসিংহী (ময়মনসিংহ অঞ্চল), সিলেটি (সিলেট অঞ্চল) এবং চাঁটগাঁইয়া (চট্টগ্রাম অঞ্চল) পশ্চিমবঙ্গ ও বাংলাদেশের প্রধান কথ্য উপভাষা। যদিও এই ভাষাসমূহ বাংলা প্রতিবেশী উপভাষার সঙ্গে পারস্পরিকভাবে বোধগম্য।


title: বাংলা উপভাষা

text:
বাংলা ভাষায় অঞ্চলভেদে ভিন্ন উচ্চারণ হয়ে থাকে, যেমন: পূর্ববঙ্গের ভাষায় বলা হয়, 'আমি অহন ভাত খামু না' যা পশ্চিমবঙ্গে বলা হয়, 'আমি এখন ভাত খাব না।'
ভাষাবিদ সুকুমার সেন বাংলা উপভাষার শ্রেণীবিন্যাস করেছেন।
পশ্চিমবঙ্গ এবং বাংলাদেশের বিভিন্ন অঞ্চলের বাংলা ভাষা উচ্চারণ ভিত্তিতে আলাদা। তাই, বাংলা উপভাষা পাঁচ প্রকার:


title: বাংলা উপভাষা

text: এই পাঁচটি ছাড়াও কিছু কিছু ভাষাবিদগণ কয়েকটি স্বতন্ত্র উপভাষার নাম উল্লেখ করেন ।


title: বাংলা উপভাষা

text: সুন্দরবনী উপভাষা


title: বাংলা উপভাষা

text: বাংলাদেশের যশোর, সাতক্ষীরা জেলা পশ্চিমবঙ্গের উত্তর ২৪ পরগণা ও দক্ষিণ ২৪ পরগণা (কাকদ্বীপ মহকুমা বাদে), নদীয়া জেলার দক্ষিন অংশ এই অঞ্চলের ভাষার বাচনভঙ্গি ও টান কোনোভাবেই রাঢ়ী এবং বঙ্গালী উপভাষার সাথে সুরক্ষিত বৈশিষ্ট্য বহন করেনা। যার কারণে এটিকে আলাদা হিসেবে গণ্য করা হয়। এই উপভাষায় ক্ষেত্র বিশেষে ক্রিয়া পদের শেষে 'তি,কে,গে বা গি' বিভক্তি যোগ হয় । যেমন দৌড়ে দৌড়ে স্কুলে যাবো - দৈর্গে দৈর্গে ইসকুলি যাবান, নদীতে নৌকো ডুবে গেছে - নদীতি নৈকো ডুইবগে গিয়েচ্, তারাতারি খেয়ে নাও - জলদি করি খেইব্ গি ন্যাও ।


title: বাংলা উপভাষা

text: মেদিনীপুরী বাংলা উপভাষা


title: বাংলা উপভাষা

text: মেদিনীপুরী বাংলা উপভাষাই পশ্চিমবঙ্গের পূর্ব মেদিনীপুর, পশ্চিম মেদিনীপুর, ঝাড়গ্রাম জেলা, দক্ষিণ ২৪ পরগণা জেলার কাকদ্বীপ মহকুমা, ওড়িশার বালেশ্বর, ময়ূরভঞ্জ জেলা এবং ঝাড়খণ্ড এর সিংভূমের বাংলাভাষী জনগোষ্ঠীর মধ্যে কথোপকথন হয়। ঝাড়খণ্ডি উপভাষার সাথে সাদৃশ্য ও বৈসাদৃশ্য উভয়ই রয়েছে এই উপভাষার। বঙ্গ ও কলিঙ্গের মাঝে মেদিনীপুর কাজেই উক্ত উপভাষায় উৎকলীয় প্রভাব দেখা যায়, তবুও ভাষাটি বাংলার স্বতন্ত্র একটি উপভাষা হিসেবে বিবেচিত হয়।


title: বাংলা উপভাষা

text:
ভৌগোলিক সীমা:
পশ্চিমবঙ্গের বর্ধমান, বাঁকুড়া (পূর্ব), হুগলী, হাওড়া, কলকাতা, উত্তর ও দক্ষিণ চব্বিশ পরগণা, নদীয়া ও মুর্শিদাবাদ জেলায় এই উপভাষার প্রচলন লক্ষ করা যায়। এই উপভাষাকে ভিত্তি করে প্রমিত বাংলা গঠন করা হয়েছে।


title: বাংলা উপভাষা

text: বৈশিষ্ট্য:


title: বাংলা উপভাষা

text:
ভৌগোলিক সীমা:
এটি অধুনা বাংলাদেশের প্রধান উপভাষা।ঢাকা বিভাগ, ময়মনসিংহ বিভাগ, খুলনা বিভাগ, বরিশাল বিভাগ, বৃহত্তর কুমিল্লা-নোয়াখালী এবং ত্রিপুরার বিস্তীর্ণ অঞ্চল জুড়ে আছে এই উপভাষা। ভাষাভাষী সংখ্যা বিবেচনায় এই উপভাষাই সবচেয়ে বেশি ব্যবহৃত।


title: বাংলা উপভাষা

text:
বৈশিষ্ট্য:ভৌগোলিক সীমা:
উত্তরবঙ্গের মালদহ, দক্ষিণ দিনাজপুর এবং বাংলাদেশের রাজশাহী বিভাগের লোকমুখের ভাষা হল এটি।


title: বাংলা উপভাষা

text:
ভৌগোলিক সীমা:
পশ্চিমবঙ্গের পুরুলিয়া,বাঁকুড়া, বীরভূম, পশ্চিম বর্ধমান জেলা ও ঝাড়খণ্ডের বোকারো, ধানবাদ, সড়াইকেলা, পূর্ব ও পশ্চিম সিংভূম জেলা এবং ওড়িশার ময়ূরভঞ্জ জেলায় এই উপভাষা প্রচলিত।


title: বাংলা উপভাষা

text:
ভৌগোলিক সীমা:
পশ্চিমবঙ্গের উত্তর ও দক্ষিণ দিনাজপুর, জলপাইগুড়ি, কোচবিহার; আসামের বঙাইগাঁও, কোকড়াঝাড়, গোয়ালপাড়া, ধুবড়ী জেলা ও বাংলাদেশের রংপুর বিভাগ এর সব জেলায় এটি প্রচলিত। বরেন্দ্রী ও বঙ্গালী উপভাষার মিশ্রণে এই ভাষা গড়ে উঠেছে।


title: বাংলা উপভাষা

text: বৈশিষ্ট্য


title: মহাপ্রজ্ঞাপারমিতা সূত্র

text: মহাপ্রজ্ঞাপারমিতা সূত্র ছিল প্রজ্ঞাপারমিতা গ্রন্থাবলির একটি বিশ্বকোষতুল্য সংকলন। এটি নাগার্জুনের রচনা বলে কথিত। হিউয়েন সাঙ ও তাঁর সহকারীরা এটি চীনা ভাষায় অনুবাদ করেন। এই বইটি পঞ্চবিংশতিসাহস্রিকা প্রজ্ঞাপারমিতাসূত্র (২৫,০০০-পংক্তিবিশিষ্ট প্রজ্ঞাপারমিতা সূত্র) নামেও পরিচিত।


title: ক্রিস্টোফার এমপফু

text: ক্রিস্টোফার ববি ক্রিস এমপফু (জন্ম: ২৭ নভেম্বর, ১৯৮৫) মাতাবেলেল্যান্ডের প্লামট্রি এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে ক্রিকেট দলের পক্ষে টেস্ট, একদিনের আন্তর্জাতিক ও টুয়েন্টি২০ আন্তর্জাতিক পর্যায়ের ক্রিকেটে অংশগ্রহণ করছেন। দীর্ঘদেহী ক্রিস্টোফার এমপফু মূলতঃ সিম বোলার হিসেবে দলে ভূমিকা রাখছেন। ঘরোয়া ক্রিকেটে মাতাবেলেল্যান্ডের পক্ষে প্রথম-শ্রেণীর ক্রিকেটে প্রতিনিধিত্ব করছেন তিনি।


title: ক্রিস্টোফার এমপফু

text: মার্চ, ২০০৪ সালে মনিকাল্যান্ডের বিপক্ষে তার প্রথম-শ্রেণীর ক্রিকেটে অভিষেক ঘটে। উদ্বোধনী খেলাতেই তিনি তিন উইকেটের দেখা পান। ২০০৪-০৫ মৌসুমে ফেদওয়্যার ইন্টার-ক্লদিয়া প্রভিন্সিয়াল ওয়ান-ডে প্রতিযোগিতায় ১১ উইকেট নিয়ে শীর্ষ উইকেট শিকারী হন। ২০০৫-০৬ মৌসুমেও ৯ উইকেট নিয়ে এ স্থানে ছিলেন।


title: ক্রিস্টোফার এমপফু

text: ২০০৪ সালে জিম্বাবুয়ে দলের শীর্ষ সারির খেলোয়াড়দের খেলা বয়কটের প্রেক্ষিতে ইংল্যান্ডের বিপক্ষে একদিনের আন্তর্জাতিকে অভিষিক্ত হন তিনি। খেলায় তিনি ইংল্যান্ডের খেলোয়াড়দের কাছে কিছুটা সময় ভীতির কারণ হয়ে দাঁড়ান। দলের শীর্ষ খেলোয়াড়দের অনুপস্থিতির সুযোগে চট্টগ্রামের এমএ আজিজ স্টেডিয়ামে বাংলাদেশের বিপক্ষে তার টেস্ট অভিষেক হয়। খেলায় উভয় ইনিংসে তিনি ০ ও ৫ সংগ্রহ করেছিলেন। বাংলাদেশ ২২৬ রানের বিশাল জয়ের পাশাপাশি প্রথম টেস্ট জয় করে। তাকে এলবিডব্লিউর ফাঁদে ফেলে এনামুল হক জুনিয়র এ জয় নিশ্চিত করেছিলেন।


title: ক্রিস্টোফার এমপফু

text: আগস্ট, ২০০৫ সালে নিউজিল্যান্ডের বিপক্ষে প্রথম টেস্টে জোড়া শূন্য পান তিনি। দ্বিতীয় খেলায় ৩ রানে দূর্ভাগ্যজনকভাবে রান আউটের শিকার হন। দলীয় সঙ্গী ব্লেসিং মাহওয়্যারের অর্ধ-শতকে অভিনন্দন জানাতে গিয়ে তার উইকেটের পতন ঘটেছিল। গরম ও ঠাণ্ডা উভয় মেজাজের অধিকারী হওয়া স্বত্ত্বেও আন্তর্জাতিক ক্রিকেট অঙ্গনে তার কিছুসংখ্যক প্রতিপক্ষ খেলোয়াড় তাকে নিকৃষ্টতম ব্যাটসম্যান হিসেবে মনে করেন।


title: ক্রিস্টোফার এমপফু

text: ক্রিকেটের সাধারণ জ্ঞান অর্জন, সুন্দর ভঙ্গীমায় বল ছোড়া স্বত্ত্বেও দীর্ঘদিন তিনি একাকী স্পিনারদের সাথে খেলায় অংশ নিয়েছেন। ফলে তিনি কারও কাছ থেকে তেমন সহায়তা পাননি। পাকিস্তানের বিপক্ষে ১/৭৫ পান।


title: ক্রিস্টোফার এমপফু

text: ২০১০ সালে দক্ষিণ আফ্রিকায় জিম্বাবুয়ের সংক্ষিপ্ত সফরে তিনি আমন্ত্রিত হন। এটি তার খেলোয়াড়ী জীবনের সর্বাপেক্ষা কঠিনতম মূহুর্ত ছিল। ব্যাটিং উপযোগী পিচে সিমারেরা কোন সহায়তা পায়নি। ফলে কিংবার্লীতে টুয়েন্টি২০ আন্তর্জাতিকে ১/৫৯ এবং ব্লোমফন্টেইনের একদিনের আন্তর্জাতিকে ০/৫৯ পান।


title: বুদ্ধবচন

text: সংস্কৃত ও পালি ভাষায় বুদ্ধবচন বলতে বোঝায় “গৌতম বুদ্ধের বাণী”। বৌদ্ধধর্মে যা প্রথাগতভাবে বুদ্ধের শিক্ষা হিসেবে স্বীকৃত, তাকেই ‘বুদ্ধবচন’ বলা হয়। সকল বৌদ্ধ সম্প্রদায়েই এমন কিছু কিছু ধর্মগ্রন্থ বুদ্ধবচন হিসেবে পরিচিত, যাতে ঐতিহাসিক চরিত্র গৌতম বুদ্ধের প্রকৃত কোনো বাণী নেই। এই ধরনের গ্রন্থের মধ্যে উল্লেখযোগ্য "থেরগাথা" ও "বিমলকীর্তি নির্দেশ সূত্র"।।


title: বুদ্ধবচন

text: ডোনাল্ড লোপেজের মতে, কোন কথাগুলিকে বুদ্ধবচন হিসেবে ধরা হবে এবং কোন কথাগুলিকে ধরা হবে না, তার সুস্পষ্ট নির্দেশিকা প্রাচীন যুগেই স্থির করা হয়েছিল। এই প্রাচীন নির্দেশিকা দেখে মনে হয়, ধর্ম বিষয়টি ঐতিহাসিক চরিত্র গৌতম বুদ্ধ যা বলেছিলেন, তার মধ্যে সীমাবদ্ধ ছিল না। মহাসাংঘিক ও মূলসর্বাস্তিবাদ বুদ্ধের কথোপকথনের সঙ্গে তাঁর শিষ্যদের কথোপকথনও বুদ্ধবচন হিসেবে ধরে থাকে।


title: বুদ্ধবচন

text: বুদ্ধগণ, বুদ্ধের শিষ্যগণ, ঋষিগণ ও দেবগণের মতো বিভিন্ন সত্ত্বাকে বুদ্ধবচনের প্রেরক মনে করা হয়। এই ধরনের কথোপকথনের বিষয়বস্তু সূত্রগুলির সঙ্গে মিলিয়ে দেখা হয়। তারপর তুলনা করা হয় বিনয়ের সঙ্গে এবং তার মূল্যায়ন করা হয় ধর্মের প্রকৃতির সঙ্গে সঙ্গতি রেখে। তারপর এক বুদ্ধ, এক সংঘ বা স্থবিরদের ছোটো কোনো গোষ্ঠী বা কোনো বিদ্বান স্থবির কর্তৃক বুদ্ধবচনের স্বীকৃতি পায়।


title: বুদ্ধবচন

text: ভারতের যে বিপুলায়তন বৌদ্ধ ধর্মগ্রন্থাবলি রচিত হয়েছিল, তা পর্যবেক্ষণ করে রোনাল্ড ডেভিডসন লিখেছিলেন যে, ভারতীয় বৌদ্ধরা বুদ্ধবচন সাহিত্যের বিশিষ্ট রচয়িতা। এটি ভারতীয় বৌদ্ধধর্মের একটি বৈশিষ্ট্য:


title: বুদ্ধবচন

text: থেরবাদী বৌদ্ধধর্মে পালি আনুশাসনিক ধর্মগ্রন্থাবলি হল বুদ্ধবচনের প্রামাণ্য সংকলন। থেরবাদী বৌদ্ধ ধর্মগ্রন্থগুলি বুদ্ধের সমসাময়িক কাল থেকে মুখে মুখে প্রচলিত ছিল। তবে ২৯ খ্রিস্টপূর্বাব্দের আগে তা লিপিবদ্ধ হয়নি। ৫০০ খ্রিস্টাব্দ অবধি এই ধর্মগ্রন্থগুলি ক্রমান্বয়ে সংশোধিত হয়েছে। তবে এগুলি আধুনিক রূপ পেয়েছে।


title: বুদ্ধবচন

text: পূর্ব এশীয় বৌদ্ধধর্মে যা বুদ্ধবচন হিসেবে ধরা হয় তা সংগৃহীত হয়েছে চীনা বৌদ্ধ আনুশাসনিক ধর্মগ্রন্থগুলিতে। এর সবচেয়ে সুপরিচিত সংস্করণটি হল তৈশো ত্রিপিটক।


title: বুদ্ধবচন

text: চীনা বৌদ্ধ স্থবির সুয়ান হুয়ার মতে, পাঁচ ধরনের সত্ত্বা বৌদ্ধধর্মের সূত্র বলতে পারেন: একজন বুদ্ধ, কোনো বুদ্ধের একজন শিষ্য, একজন ঋষি, একজন দেব বা এই চার ধরনের সত্ত্বার কোনো একজন উত্তরসূরি। যদিও এঁদের প্রথমে তাঁদের বক্তব্য যে ধর্মসম্মত সে বিষয়ে একজন বুদ্ধের কাছ থেকে শংসাপত্র নিতে হয়। এরপরই সূত্রগুলি বুদ্ধবচন হিসেবে স্বীকৃতি পায়।


title: বুদ্ধবচন

text: তিব্বতি বৌদ্ধধর্মে যা বুদ্ধবচন বলে স্বীকৃত তা সংকলিত হয়েছে কাংয়ুরে। পূর্ব এশীয় ও তিব্বতি বৌদ্ধ আনুশাসনিক ধর্মগ্রন্থগুলিতে সবসময় বুদ্ধবচন অন্যান্য প্রামাণ্য সংগৃহীত সাহিত্যের মধ্যে ধরা হয়। যদিও সাধারণ দৃষ্টিতে বুদ্ধবচন কি আর কি নয় তা পূর্ব এশীয় ও তিব্বতি বৌদ্ধধর্মে এক।


title: মহাপ্রস্থানিকপর্ব

text:
মহাপ্রস্থানিকপর্ব মহাভারতের ১৮ টি পর্বের মধ্যে ১৭তম পর্ব । এতে ৩ টি অধ্যায় আছে । এটি মহাভারতের ক্ষুদ্রতম পর্ব ।
মহাপ্রস্থানিকপর্বে পাণ্ডবদের ভারত ভ্রমণ, হিমালয় অভিমুখে যাত্রা এবং মেরু পর্বৎ থেকে স্বর্গারোহণ এর কথা বর্ণিত হয়েছে । তাঁদের প্রস্থানের পথে এক কুকুর তাঁদের পিছু নেয় । যাত্রাপথে সবার আগে দ্রৌপদী প্রাণ হারান । মধ্যপথে বাকি চার পাণ্ডবও প্রাণ হারান । কেবল যুধিষ্ঠির একা মেরু পর্বতে আরোহণ করেন । বাকিদের স্বশরীরে স্বর্গে না যাওয়ার কারণও এখানে বলা হয়েছে ।


title: মহাপ্রস্থানিকপর্ব

text: মহাপ্রস্থানিকপর্বে মাত্র ৩ টি অধ্যায় আছে এবং কোন উপপর্ব নেই । এটি এই গ্রন্থের সবচেয়ে ছোট পর্ব ।


title: মহাপ্রস্থানিকপর্ব

text: মৌষলপর্বের শেষে ঋষি বেদব্যাস অর্জুন ও তাঁর ভাইদের রাজ্য ত্যাগ করে প্রস্থান করতে বলেন কারণ তাঁরা যে উদ্দেশ্যে পৃথিবীতে এসেছিলেন তা পূর্ণ হয়েছে । অর্জুন যুধিষ্ঠিরকে ব্যাসের উপদেশ জানান এবং তাঁর ভাইয়েরা এবং দ্রৌপদী মহাপ্রস্থানের জন্য রাজি হন ।


title: মহাপ্রস্থানিকপর্ব

text:
পরীক্ষিৎকে রাজ্যে অভিষিক্ত করে এবং যুযুৎসুর উপর রাজ্য পালনের ভার দিয়ে যাদবদের একমাত্র বংশধর কৃষ্ণপৌত্র বজ্রকে ইন্দ্রপ্রস্থে অভিষিক্ত করে যুধিষ্ঠির হিমালয় অভিমুখে যাত্রা শুরু করলেন ।
যাত্রাপথে এক কুকুর তাঁদের পিছু নিল । তাঁরা বহু দেশ ঘুরে লৌহিত্য সাগরের তীরে উপস্থিত হলেন । অর্জুন আসক্তিবশত গাণ্ডীব ধনু ও অক্ষয় তূণ যুগল সঙ্গে এনেছিলেন এতে অগ্নি মূর্তিমান হয়ে সেগুলো বরুণ দেবকে ফেরত দিতে বলেন । অর্জুন তাই ধনু ও তূণ লৌহিত্য সাগরের জলে নিক্ষেপ করলেন । পৃথিবী প্রদক্ষিণের ইচ্ছায় তাঁরা প্রথমে দক্ষিণে গেলেন এরপর লবণসমুদ্রের উত্তর তীর দিয়ে পশ্চিম দিকে গিয়ে সাগর প্লাবিত দ্বারকা নগরী দেখে উত্তর দিকে চললেন ।


title: মহাপ্রস্থানিকপর্ব

text: পাণ্ডবগণ বালুকার্ণব ও মেরুপর্বত দর্শন করে যোগযুক্ত হয়ে দ্রুত চলতে লাগলেন । যেতে যেতে সহসা দ্রৌপদী যোগভ্রষ্টা হয়ে ভূপতিত হন । ভীম তাঁর মৃত্যুর কারণ জিজ্ঞাসা করলে যুধিষ্ঠির বলেন অর্জুনের প্রতি এঁর বিশেষ পক্ষপাত ছিল । কিছুক্ষণ পর সহদেব পড়ে গেলে ভীম তাঁর মৃত্যুর কারণ জিজ্ঞাসা করেন; উত্তরে যুধিষ্ঠির বলেন সহদেব ভাবতেন তাঁর চেয়ে বিজ্ঞ আর কেউ নেই । এরপর নকুল পড়ে গেলে ভীমের প্রশ্নের জবাবে যুধিষ্ঠির বলেন নকুল মনে করতেন তাঁর তুল্য রূপবান আর কেউ নেই । কিছুদুর গিয়ে শোকার্ত অর্জুনও পড়ে গেলেন । অর্জুনের মৃত্যুর কারণ হিসেবে যুধিষ্ঠির বলেন অর্জুন একদিনেই সকল শত্রু নাশ করার গর্ব করতেন যা তিনি পারেন নি; তাছাড়া তিনি অন্য ধনুর্বেদদের অবজ্ঞা করতেন । সবার শেষে ভীমও পড়ে গেলেন তিনি তাঁর আসন্ন মৃত্যুর কারণ জিজ্ঞাসা করলে যুধিষ্ঠির বলেন ভীম অত্যন্ত ভোজন করতেন এবং অন্যের বল না জেনেই নিজ বলের গর্ব করতেন ।


title: মহাপ্রস্থানিকপর্ব

text: এরপর ইন্দ্র রথে চেপে যুধিষ্ঠিরের কাছে এসে তাঁকে রথে উঠতে বলেন কিন্তু তিনি তাঁর আত্মীয়দের ফেলে যেতে রাজি হন না । ইন্দ্র বলেন তাঁরা দেহত্যাগ করে আগেই স্বর্গে গেছেন । এতে যুধিষ্ঠির তাঁর সাথে আসা কুকুরকেও সঙ্গে নিতে প্রস্তাব করেন । কিন্তু ইন্দ্র বলেন যাঁর সাথে কুকুর থাকে তিনি স্বর্গে যেতে পারেন না । কিন্তু যুধিষ্ঠির বলেন শরণাগতকে ভয় দেখানো, স্ত্রীবধ, ব্রহ্মস্বহরণ ও মিত্রবধ এই চার কার্যে যে পাপ হয় ভক্তকে ত্যাগ করলেও সেই পাপ হয় তাই তিনি ভক্তকে ত্যাগ করবেন না । তখন কুকুররূপী ভগবান ধর্ম নিজ রূপ ধরে বলেন স্বর্গে তাঁর তুল্য কেউ নেই । তিনি স্বশরীরে স্বর্গারোহণ করে অক্ষয়লোক লাভ করবেন ।


title: মোহাম্মদপুর ইউনিয়ন, সেনবাগ

text: মোহাম্মদপুর বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।


title: মোহাম্মদপুর ইউনিয়ন, সেনবাগ

text: মোহাম্মদপুর ইউনিয়নের আয়তন ৩০৯৯ একর।


title: মোহাম্মদপুর ইউনিয়ন, সেনবাগ

text: সেনবাগ উপজেলার মধ্যাংশে মোহাম্মদপুর ইউনিয়নের অবস্থান। এ ইউনিয়নের উত্তরে ও পশ্চিমে সেনবাগ পৌরসভা, দক্ষিণে বিজবাগ ইউনিয়ন এবং পূর্বে ফেনী জেলার দাগনভূঁইয়া উপজেলার রামনগর ইউনিয়ন ও পূর্ব চন্দ্রপুর ইউনিয়ন অবস্থিত।


title: মোহাম্মদপুর ইউনিয়ন, সেনবাগ

text: মোহাম্মদপুর ইউনিয়ন সেনবাগ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এ ইউনিয়নে ৪টি গ্রাম রয়েছে:


title: জগন্মোহন গঙ্গোপাধ্যায়

text: জগন্মোহন গঙ্গোপাধ্যায় একজন গুণী সঙ্গীতশিল্পী ছিলেন। রবীন্দ্রনাথের যে গানের গলা তা পেয়েছিলেন এনার কাছ থেকে। ছোটোবেলায় কাদম্বরী দেবী ও ওনার কাছে গান শেখেন।


title: জগন্মোহন গঙ্গোপাধ্যায়

text: জগন্মোহন এর সাথে দ্বারকানাথ ঠাকুরের মামাতো বোন শিরোমণি দেবী-র বিবাহ হয়। ঠাকুর বাড়ি থেকে যৌতুক হিসাবে কলকাতার হাড়কাটা লেন-এ একটি বাড়ি দেওয়া হয় তাকে। তাঁর পুত্র শ্যাম গাঙ্গুলি ছিলেন ঠাকুর বাড়ির বাজার সরকার। জ্যোতিরিন্দ্রনাথ ঠাকুরের স্ত্রী কাদম্বরী দেবী ছিলেন জগন্মোহনের পৌত্রী।


title: জগন্মোহন গঙ্গোপাধ্যায়

text: বনেদি ঠাকুর পরিবার এই গুণী সঙ্গীতশিল্পীকে কোনোদিন ন্যূনতম সম্মান , এমনকি স্বীকৃতি পর্যন্ত দেননি। আজীবন তিনি দ্বারকানাথ ঠাকুরের প্রধান দ্বার রক্ষক থেকে গেছেন।


title: ল্যানজারি ব্র্যান্ডের তালিকা

text: এটি উল্লেখযোগ্য ল্যানজারি ব্র্যান্ড এবং প্রস্তুতকারকের তালিকা। এই তালিকায় ল্যানজারি বা অন্তর্বাস প্রস্তুতের জন্য প্রাথমিকভাবে পরিচিত ব্র্যান্ডসমূহ অর্ন্তভূক্ত হয়েছে।


title: কামিসোল

text: কামিসোল () নারীদের হাতকাটা অন্তর্বাস, যা সাধারণত কোমর পর্যন্ত বিস্তৃত হয়ে থাকে। টেপ সাধারণত সাটিন, নাইলন বা তুলা দিয়ে তৈরি হয়।


title: কামিসোল

text: ঐতিহাসিকভাবে, ক্যামিসোল ওভারশার্ট সহ (ডাবলেট বা বডিসের অধীনে পরিধেয়) নারীদের বিভিন্ন ধরণের জ্যাকেট, এবং পুরুষদের পরিধান হাতাযুক্ত জ্যাকেটের উল্লেখ করে থাকে।


title: লা সি

text: লা সি () ইতালির ভিবো ভ্যালেনসিয়া শহর ভিত্তিক ক্যালাব্রিয়ার স্থানীয় টেলিভিশন চ্যানেল। এটি হালকা বিনোদনমূলক অনুষ্ঠান: সিনেমা, খবর এবং আবহাওয়া সংবাদ, চলচ্চিত্র ও খেলাধুলা ইত্যাদি এলসিএন ১৯-এ সম্প্রচার করে।


title: আমিনুল হক (অভিনেতা)

text: আমিনুল হক (১ জুলাই ১৯২১ - ৩১ জুলাই ২০১১) যিনি চলচ্চিত্র জগতে আমিন নামে অধিক পরিচিত একজন বাংলাদেশী চলচ্চিত্র অভিনেতা, নাট্যকার এবং নির্দেশক ছিলেন। এছাড়াও, তিনি অভিনয় করেছেন মঞ্চ, বেতার ও টেলিভিশন নাটকেও। ১৯৪৪ সালে শিশির কুমার ভাদুড়ীর নির্দেশনায় তাঁর অভিনেতা হিসেবে অভিষেক ঘটে। ১৯৪৬ সালে বাবু ফণী বর্মণ পরিচালিত ‘মন্দির’ চলচ্চিত্রে তিনি প্রথম অভিনয় করেন। দেশবিভাগের পরে তিনি ১৯৫৬ সালে আব্দুল জব্বার খান নির্মিত তৎকালীন পূর্ব পাকিস্তানের প্রথম বাংলা ও সবাক চলচ্চিত্র মুখ ও মুখোশ চলচ্চিত্রে একটি বিশেষ চরিত্রে অভিনয় করেন।


title: আমিনুল হক (অভিনেতা)

text: ফতেহ লোহানীর পরিচালনায় ১৯৫৯ সালে মুক্তিপ্রাপ্ত এফডিসি থেকে নির্মিত প্রথম চলচ্চিত্র "আকাশ আর মাটি" চলচ্চিত্রে নায়কের ভূমিকায় অভিনয় করেন। তাকে বাংলাদেশের চলচ্চিত্র ইতিহাসের প্রথম নায়ক হিসেবে আখ্যায়িত করা হয়। তিনি ষাটের দশক থেকে আশির দশক পর্যন্ত চলচ্চিত্রে নিয়মিত ছিলেন। তিনি মোট ৩৪টি চলচ্চিত্রে অভিনয় করেছেন। তার অভিনীত চলচ্চিত্রের মধ্যে "মুখ ও মুখোশ (১৯৫৬), আকাশ আর মাটি (১৯৫৯), তোমার আমার (১৯৬১), জোয়ার এলো (১৯৬২), গোধূলীর প্রেম (১৯৬৫), অপরাজেয় (১৯৬৭), জয় বাংলা (১৯৭১), এপার ওপার (১৯৭৫), জানোয়ার (১৯৭৬), অচেনা অতিথি (১৯৭৮) ও নাজমা (১৯৭৮)" উল্লেখযোগ্য। ১৯৯১ সালে তার দীর্ঘ নাট্যজীবনের স্বীকৃতি স্বরূপ নাট্যকলা বিভাগে একুশে পদক লাভ করেন।


title: আমিনুল হক (অভিনেতা)

text: আমিনুল হক ১৯২১ সালের ১ জুলাই অবিভক্ত বাংলার মালদহে জন্মগ্রহণ করেন। তিন ভাই তিন বোনের মধ্যে তিনি ছিলেন সবার বড়। মালদহ জিলা স্কুল থেকে এস,এস,সি পাশ করেন। ১৯৪৪ সালে কলকাতার শ্রীরঙ্গণ থিয়েটারে তার অভিনয় জীবন শুরু হয়। সেখানে শিশির কুমার ভাদুড়ীর নির্দেশনায় তাঁর অভিনেতা হিসেবে অভিষেক ঘটে। ১৯৪৬ সালে কলকাতায় বাবু ফণী বর্মণ পরিচালিত "মন্দির" চলচ্চিত্রে অভিনয়ের মাধ্যমে চলচ্চিত্র জগতে প্রবেশ করেন। তিনি পশ্চিমবঙ্গসহ ঢাকা বেতারে শ্রুতি নাটকেও অভিনয় করতেন। স্বল্পসময়ের জন্য (১৯৪৪-৪৬ সাল) কলকাতা মোহামেডান স্পোর্টিং ক্লাবের প্রথম ডিভিশনে ফুটবলও খেলেছেন। ১৯৪৭ সালে দেশবিভাগের সময় ঢাকায় চলে আসেন ও ঢাকা বেতারে চাকরি নেন। বেতার কেন্দ্রে বেশ কিছু শ্রুতি নাটক করেছেন হক।


title: আমিনুল হক (অভিনেতা)

text: ১৯৫৩ সালে আব্দুল জব্বার খান পূর্ব পাকিস্তানের তথা বাংলাদেশের প্রথম সবাক চলচ্চিত্র মুখ ও মুখোশ চলচ্চিত্র নির্মানের কাজ শুরু করেন। এ সময় এ চলচ্চিত্রের অন্যতম অভিনেতা হিসেবে তাঁকে নির্বাচন করা হয়। ১৯৫৫ সালের ৩০ অক্টোবর ছবির কাজ শেষ হয় ও ১৯৫৬ সালের ৩ আগস্ট মুক্তি পায়। হক মুখ ও মুখোশ' চলচ্চিত্রে অভিনয় করে দারুণভাবে প্রশংসিত হন।


title: আমিনুল হক (অভিনেতা)

text: ১৯৫৭ সালে চলচ্চিত্র উন্নয়ন সংস্থা (এফডিসি) প্রতিষ্ঠিত হলে ফতেহ লোহানীর পরিচালনায় এফডিসি থেকে নির্মিত প্রথম চলচ্চিত্র "আকাশ আর মাটি" তে হক নায়কের ভূমিকায় অভিনয় করেন। এতে নায়িকা হিসেবে ছিলেন সুমিতা দেবী। ১৯৫৯ সালে চলচ্চিত্রটি মুক্তি পায়। এরপর পরপর পাঁচটি ছবিতে নায়কের ভূমিকায় এবং পরবর্তীতে আরও প্রায় ত্রিশটি ছবিতে বিভিন্ন চরিত্রে অভিনয় করেন।


title: আমিনুল হক (অভিনেতা)

text: ১৯৬১ থেকে ১৯৬৫ সাল পর্যন্ত আমিনুল হক বুলবুল ললিতকলা একাডেমির নাট্য বিভাগের শিক্ষক হিসেবে কর্মরত ছিলেন। বাংলাদেশ টেলিভিশনের জন্মলগ্ন থেকে তিনি অভিনেতা, নাট্যকার এবং নির্দেশক হিসেবেও কাজ করেছেন।


title: আমিনুল হক (অভিনেতা)

text: ১৯৯১ সালে আমিনুল হক তার দীর্ঘ নাট্যজীবনের স্বীকৃতি স্বরূপ নাট্যকলা বিভাগে একুশে পদক লাভ করেন।


title: আমিনুল হক (অভিনেতা)

text: আমিনুল হক পিয়ারি বেগমকে বিয়ে করেন। তিনিও একজন চলচ্চিত্র অভিনেত্রী ও চলচ্চিত্র অঙ্গনে নাজমা নামে পরিচিত ছিলেন। মুখ ও মুখোশ চলচ্চিত্রে অভিনয়ের সময় তাদের পরিচয় হয়। তাদের একমাত্র সন্তান রবিউল আলম, যিনি বর্তমানে বাংলাদেশ বিমান বাহিনীর একজন প্রকৌশলী হিসেবে কর্মরত আছেন।


title: আমিনুল হক (অভিনেতা)

text: ২০১১ সালের ৩১ জুলাই নিউমোনিয়ায় আক্রান্ত হয়ে ঢাকার উত্তরায় ক্রিসেন্ট হাসপাতালে মৃত্যুবরণ করেন। তিনি বার্ধক্যসহ দীর্ঘদিন ধরে হৃদরোগে ভুগছিলেন। ঢাকার উত্তরার সিটি কর্পোরেশন কবরস্থানে তাকে দাফন করা হয়।


title: ২০০০-০১ ভারত ক্রিকেট দলের বাংলাদেশ সফর

text: ভারত ক্রিকেট দল পূর্ব-নির্ধারিত সময়সূচী মোতাবেক ৯ নভেম্বর, ২০০০ তারিখে বাংলাদেশ সফর করে। সফরে দলটি বাংলাদেশ ক্রিকেট দলের বিপক্ষে বাংলাদেশের টেস্ট ক্রিকেটের ইতিহাসে উদ্বোধনী টেস্টে অংশগ্রহণ করে। খেলায় ভারত দল একমাত্র টেস্টে ৯ উইকেটে জয়লাভ করে।


title: সুনীল জোশী

text: সুনীল বান্দাচার্য্য জোশী (; জন্ম: ৬ জুন, ১৯৭০) কর্ণাটকের গদাগ এলাকায় জন্মগ্রহণকারী সাবেক ভারতীয় ক্রিকেটার। ভারত ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার ছিলেন। বামহাতে ধীরলয়ে স্পিন বোলিংয়ের পাশাপাশি বামহাতে ব্যাটিংয়ে পারদর্শীতা দেখান সুনীল জোশী। ঘরোয়া প্রথম-শ্রেণীর ক্রিকেটে কর্ণাটকের সদস্য ছিলেন তিনি।


title: সুনীল জোশী

text: রাজ্য পর্যায়ের খেলায় কর্ণাটকের প্রতিনিধিত্ব করেন। ১৯৯৫-৯৬ মৌসুমে রঞ্জি ট্রফিতে ৫০০ রানের পাশাপাশি ৫০ উইকেট নিয়ে ডাবল লাভ করেন। এছাড়াও, ২০০৪ মৌসুমে সংক্ষিপ্তকালের জন্য ইংল্যান্ডের বেডফোর্ডশায়ার কাউন্টি ক্রিকেট ক্লাবে অংশগ্রহণ করেন। ২০০৮ সালে ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোর দলে প্রতিনিধিত্ব করেন। ঐ দলে তিনি ২০১০ সাল পর্যন্ত চুক্তিবদ্ধ ছিলেন।


title: সুনীল জোশী

text: ১৯৯৬ থেকে ২০০১ সালের মধ্যে ভারত দলে টেস্ট ও একদিনের আন্তর্জাতিকে সক্রিয় ছিলেন। নীচের সারিতে ব্যাটিংয়ে নেয়ে দলের রান সংগ্রহে প্রভূতঃ ভূমিকা রাখেন। অনিল কুম্বলের ন্যায় বোলারের সাথে জুটি গড়ে বোলিং আক্রমণে অংশ নিতেন। দলের নিয়মিত সদস্য হওয়া স্বত্ত্বেও ১৯৯৯ সালের ক্রিকেট বিশ্বকাপে ভারত দলের সদস্য হিসেবে মনোনীত হননি।


title: সুনীল জোশী

text: ১৯৯৯ সালে এলজি কাপে দক্ষিণ আফ্রিকার বিরুদ্ধে অনুষ্ঠিত একদিনের আন্তর্জাতিকে চমৎকার বোলিং পরিসংখ্যান দাঁড় করান। খেলায় তিনি নির্ধারিত ১০ ওভারে ৬ মেইডেন দিয়ে মাত্র ৬ রানের বিনিময়ে মূল্যবান ৫ উইকেট সংগ্রহ করে দলকে জয়লাভে সহায়তা করেন। তিন বছর পর ওডিআইয়ে উইজডেনের সেরা ১০০ তালিকায় তার অবস্থান ছিল ৭ম।


title: সুনীল জোশী

text: ২১ জুন, ২০১২ তারিখে আন্তর্জাতিক ক্রিকেটসহ প্রথম-শ্রেণীর ক্রিকেট থেকে আনুষ্ঠানিকভাবে তিনি অবসর নেন। অবসর নেয়ার পর ক্রিকেট কোচের দায়িত্ব পালন করছেন। হায়দ্রাবাদ ক্রিকেট দলসহ জম্মু ও কাশ্মিরের রঞ্জি দলে কোচ ছিলেন।


title: পিউপা

text: পিউপা (লাতিন: "pupa" মানে পুতুল, বহুবচন: "pupae" or "pupas") বা মূককীট বা গুটিপোকা হল রূপান্তরের মধ্য দিয়ে যাওয়া কতিপয় পতঙ্গের জীবনের একটি দশা। পিউপা দশা কেবলমাত্র হলোমেটাবোলাস পতঙ্গকে পাওয়া যায়, অর্থাৎ যারা সম্পূর্ণ রূপান্তরের মধ্য দিয়ে যায় এবং যাদের জীবনের মূলত চারটি দশা রয়েছে: ভ্রুণ, শূককীট, পিউপা ও ইমাগো বা সমঙ্গ।


title: পিউপা

text: বিভিন্ন গোষ্ঠীর পতঙ্গের পিউপাকে বিভিন্ন নামে ডাকা হয়, যেমন প্রজাপতির পিউপা হল ক্রিসালিস এবং মশা গোত্রের পিউপা হল টাম্বলার। পিউপা অনেক সময় অন্য আরেকটি কাঠামোর ভেতরে আবদ্ধ থাকতে পারে যেগুলোকে কোকুন, নেস্ট বা শেল বলা হয়।


title: কবুল হ্যায়

text: কবুল হ্যায় () ৪ লায়ন্স ফিল্মস প্রযোজিত এবং জি টিভিতে প্রচারিত একটি সোপ অপেরা। কাহিনীটি মুসলমান সমাজকে নিয়ে রচিত। কাহিনী শুরু হয় ভোপাল, মধ্য প্রদেশ, ভারতে। এপ্রিল ২০১৪ তে কাহিনী কিছুদিনের জন্য পাঞ্জাবে নিয়ে যাওয়া হয় যখন আসাদ জুয়ার মৃত্যুর ২০ বছর পরে তাদের মেয়ে সানামের কাহিনী শুরু হয়। কাহিনী পুনরায় বোপালে ফিরে আসে যখন সানাম বোপালের যে বাড়ি তার মা বাবার ছিল সেখানে আসে এবং তার যমজ বোন সেহের আহমেদ খানের অধ্যায় শুরু হয় (জুয়া, সানাম, সেহের তিন জনের চরিত্রে অভিনয় করেছেন সুরভি জ্যোতি)। মার্চ ২০১৫ তে কাহিনী পাকিস্তানে নিয়ে যাওয়া হয় যখন সানামের নতুন পরিচয় হয় জান্নাত। কাহিনী পুনরায় ভোপালে নিয়ে আসা হয়। আগস্ট ২০১৫ এ কাহিনীর আন্দাজ পাল্টে যায় যখন ২৫ বছর পর মাহিরার (সানামের পুনর্জন্ম) কাহিনী শুরু হয়। মাহিরা চরিত্রে অভিনয় অভিনয় করেছেন সুরভি জ্যোতি।


title: কবুল হ্যায়

text:
কবুল হ্যায় শুরু হয় ২৯ অক্টোবর ২০১২ সালে জি টিভিতে।প্রচারিত হয় সোমবার - শুক্রবার ভারতের সময়ে রাত ৯:৩০ টায়।
পড়ে সময় পরিবর্তন করা হয়। ২৭ জুলাই ২০১৫ থেকে কবুল হ্যায় প্রচারিত হয় সোমবার - শুক্রবার রাত ৭:৩০ টায়।২৮ নভেম্বর ২০১৫ থেকে কবুল হ্যায় প্রচারিত হয় সোমবার থেকে শনিবার রাত ৭:৩০ টায়।
২৩ জানুয়ারি ২০১৬ শনিবার ধারাহিকটি শেষ হয়।


title: কবুল হ্যায়

text:
এই কাহিনী শুরু হয় জুয়া ফারুকী (সুরভি জ্যোতি), আসাদ আহমেদ খান (করণ সিং গ্রোভার) এবং আয়ান আহমেদ খান (ভিকরানট মেসি) কে নিয়ে। তানভীর আসাদ,জুয়া,নাজমা,সিদ্দিকী সাহেবকে হত্যা করে এবং তাদের কাহিনী শেষ হয়।
কাহিনীতে ২০ বছর পার হয়ে যায় এবং ধাঁচ বদলে আসাদ এবং জুয়ার মেয়ে সানাম আহমেদ খান (সুরভি জ্যোতি) এবং আহিল রেজা ইব্রাহীমের কাহিনী শুরু হয়। সানামের যমজ বোন সেহের আহমেদ খান (সুরভি জ্যোতি) আসে এবং তার মা বাবার হত্যাকারীকে শাস্তি দেয়। তানভীরের মৃত্যু হয়। সেহেরের এক্সিডেন্ট এবং আহিল, সানামের সম্পর্ক ভাঙনের মাধ্যমে কাহিনী শেষ হয়।
সানাম পাকিস্তান পৌছে স্মৃতি হারায়। এখান থেকে নতুন কাহিনী শুরু হয়। সাদ আফতাব খান, সানাম, সাদের পরিবার, তানভীরের মেয়ে, নতুন সানামকে নিয়ে নতুন কাহিনী শুরু হয়। সানাম আহিলের হত্যাকারীদের শাস্তি দেয়। কিন্তু সে নতুন সানামকে মারতে অক্ষম থাকে। সানামের মৃত্যু হয় এবং মাহিরার (সুরভি জ্যোতি) জন্ম হয়। এখানে কাহিনী শেষ হয়।
কাহিনী শুরু হয় ২৫ বছর পর সানামের পুনর্জন্মের (মাহিরা) মাধ্যমে। নতুন সানাম/খান বেগমের ছেলে আজাদ, মাহিরা, খান বেগমকে ঘরে শুরু হয় এই কাহিনী।কাহিনী ঘুরে মাহিরা এবং আরমানের সম্পর্ক নিয়ে কাহিনী শুরু হয়।মাহিরার একটি মেয়ে হয় এবং কাহিনী শেষ হয়।
কবুল হের ব্যাকগ্রাউন্ড থিমসমূহে সঞ্জীব শ্রীবাস্তব এবং রাজু সিং কন্ঠ প্রদান করেছেন।


title: হিন্দি চলচ্চিত্র গোষ্ঠীর তালিকা

text: হিন্দি চলচ্চিত্র শিল্পে, সাধারণভাবে বলিউড নামে পরিচিত যেখানে বিভিন্ন প্রজন্মের পরিবারের সকল সদস্যের চলচ্চিত্র শিল্পে অংশগ্রহণের ইতিহাস রয়েছে।


title: হিন্দি চলচ্চিত্র গোষ্ঠীর তালিকা

text: এখানে উল্লেখযোগ্য গোত্র এবং তাদের উল্লেখযোগ্য সদস্যদের তালিকা প্রদর্শন করা হয়েছে। দক্ষিণ ভারতীয় চলচ্চিত্র পরিবারের জন্য, দক্ষিণ ভারতীয় চলচ্চিত্র পরিবারের তালিকা দেখুন। ভারতীয় সঙ্গীত পরিবারের জন্য, দেখুন ভারতীয় সঙ্গীত গোত্রের তালিকা


title: দ্য লাইট অফ এশিয়া

text: দ্য লাইট অফ এশিয়া: দ্য গ্রেট রিনানসিয়াশন হল স্যার এডউইন আর্নল্ডের লেখা একটি বই। ১৮৭৯ সালের জুলাই মাসে লন্ডনে এই বইটির প্রথম সংস্করণ প্রকাশিত হয়।


title: দ্য লাইট অফ এশিয়া

text: এই বইটিতে আখ্যানকাব্যের আকারে রাজপুত্র সিদ্ধার্থ গৌতমের (যিনি পরবর্তীকালে বোধি-প্রাপ্ত হয়ে গৌতম বুদ্ধ নামে পরিচিত হন) জীবন ও সময়কালের বর্ণনা দেওয়া হয়েছে। এই বইতে তাঁর জীবন, চরিত্র ও দর্শনের কথা একগুচ্ছ কবিতার আকারে বর্ণিত হয়েছে। বইটি ললিতবিস্তার সূত্র অবলম্বনে রচিত।


title: দ্য লাইট অফ এশিয়া

text: এই বইটি প্রকাশের কয়েক দশক আগে পর্যন্ত এশিয়ার বাইরে বুদ্ধ ও তাঁর প্রতিষ্ঠিত ২,৫০০ বছরের পুরনো বৌদ্ধধর্ম সম্পর্কে লোকের জ্ঞান খুব কমই ছিল। আর্নল্ডের বইটি পাশ্চাত্যে বৌদ্ধধর্মকে জনপ্রিয় করে তোলার প্রথম সফল প্রচেষ্টাগুলির একটি।


title: দ্য লাইট অফ এশিয়া

text: প্রথম প্রকাশনার সময় থেকেই বইটি উচ্চ প্রশংসিত হয়। বইটি কয়েকবার সংশোধিতও হয়। একাধিক ভাষায় বইটি অনূদিত হয়েছিল। হিন্দিতে বইটি অনুবাদ করেছিলেন আচার্য রামচন্দ্র শুক্ল।


title: দ্য লাইট অফ এশিয়া

text: ১৯৪৫ সালে অস্কার ওয়াইল্ডের "দ্য পিকচার অফ ডোরিয়ান গ্রে" (১৮৯১) উপন্যাসের চলচ্চিত্রায়ণে দেখানো হয়েছিল, নায়ক কারারুদ্ধ হলে তাঁর এক বন্ধু তাঁকে এই বইটির একটি কপি দিয়ে সুন্দর জীবনে ফিরিয়ে আনার চেষ্টা করছে।


title: দ্য লাইট অফ এশিয়া

text:
প্রথম ছয়টি অধ্যায়ে বুদ্ধের প্রথম জীবনের কথা রয়েছে: কপিলাবস্তুর রাজপুত্র রূপে তাঁর জন্ম, মানবজাতির দুঃখ সম্পর্কে তাঁর প্রথম প্রত্যক্ষ জ্ঞান অর্জন, তাঁর ধ্যানাবস্থা, এবং বহু বছর ধ্যানের পর তাঁর বোধি লাভ। পরবর্তী অধ্যায়গুলিতে বুদ্ধের ভ্রমণ ও বাণীপ্রচারের কথা রয়েছে।
ফ্রান্স অস্টেন ও হিমাংশু রাই ১৯২৮ সালে এই বই অবলম্বনে "প্রেম সন্ন্যাস" (ইংরেজিতে "দ্য লাইট অফ এশিয়া") নামে একটি চলচ্চিত্র নির্মাণ করেন।


title: দ্য লাইট অফ এশিয়া

text: ডেভিড বাক এই বইটি অবলম্বনে "দ্য লাইট অফ এশিয়া" নামে একটি গীতি আলেখ্য রচনা করেছিলেন। এটি ১৮৮৭ সালে প্রথম মঞ্চায়িত হয়।


title: দ্য লাইট অফ এশিয়া

text: Clausen, C., "Sir Edwin Arnold's "Light of Asia" and Its Reception," "Literature East and West", XVII (1973), 174-191.


title: সুরাবায়া

text: পূর্ব জাভা প্রদেশ-এর রাজধানী সুরাবায়া ()(ইংরেজি বানানঃ "Surabaya" পূর্বে বানান করা হত Soerabaja, Soerabaia বা, Surabaja) হল ইন্দোনেশিয়ার দ্বিতীয় বৃহত্তম শহর যার জনসংখ্যা ৩১ লক্ষাধিক(মেট্রোপলিটান বা মহানগরীয় অঞ্চলে ৫৬ লক্ষ)। এটা মাস নদী(জাভানিজঃ কালিমাস;কালি=নদী, মাস=নদীর নাম)-এর মোহনাতে এবং মাডুরা প্রণালীর প্রান্ত ঘেঁসে পূর্ববর্তী জাভার উত্তর সমুদ্রতটে অবস্থিত।


title: সুরাবায়া

text: কতক ইন্দোনেশিয়ানদের কাছে, ইন্দোনেশিয়ার জাতীয় সংগ্রাম-এর সময়ে ইন্দোনেশিয়ার স্বাধীনতার সমর্থনে ইন্দোনেশিয়ার এবং আন্তর্জাতিক উদ্যোগ তৈরিতে সুরাবায়ার যুদ্ধ-এর গুরুত্বের কারনে এটা "বীরের শহর" নামে পরিচিত। ইন্দোনেশিয়ার প্রথম রাষ্ট্রপতি, সুকর্ণ-এর জন্মস্থান হিসাবেও সুরাবায়া পরিচিত।


title: সুরাবায়া

text: স্থানীয় বিশ্বাস যে, "সুরাবায়া"নামটির উৎপত্তি হয়েছে শব্দ "সুরা" বা, "সুরো"(হাঙর) এবং "বায়া" বা, "বোয়ো"(কুমির) থেকে, আঞ্চলিক লোককথা আনুসারে তারা এই অঞ্চলে "সর্বাধিক শক্তিধর ও ক্ষমতাবান" আখ্যা পাওয়ার জন্য একে অন্যের সাথে যুদ্ধ করেছিলো। এমন বলা হয় যে, প্রাণীদুটি এই শর্তে সাময়িক যুদ্ধবিরতিতে সম্মত হয় যে, হাঙর সমুদ্রে আর কুমির স্থলে তাদের সীমানা স্থির রাখবে। যদিও একদিন শিকার করতে হাঙর সাতরে সমুদ্রের মোহনায় ঢুকে পড়ে, যা কুমিরকে রাগান্বিত করে। হাঙর তর্ক করতে থাকে যে, যেহেতু নদী হল জলের গঠন তো এটা তার অঞ্চল, আর কুমির বলে যে, যেহেতু নদী স্থলের মধ্যে প্রবাহিত হয় সেহেতু এটা কুমিরের অধিকার। তখন সাঙ্ঘাতিক কামড়াকামড়ি লড়াই শুরু হয়ে যায়। অবশেষে কুমিরের কামড়ে ধরাশায়ী হয়ে হাঙর সমুদ্রে পালিয়ে যায়। কুমির মোহনার যে অঞ্চলে আধিপত্য বিস্তার করে সেই অঞ্চলে এখন এই শহর অবস্থিত।


title: সুরাবায়া

text: অন্য একটি সূত্র ইঙ্গিত করছে—কেদিরি সাম্রাজ্য-এর দ্বাবিংশ শতাব্দীর পাগল রাজা জায়াবায়া-এর এক ভবিষ্যতবাণী — তিনি একটি বিশালাকার সাদা হাঙর ও একটি দৈত্যাকার সাদা কুমিরের মধ্যে লড়াই এর ভবিষ্যৎদর্শন করেছিলেন, এই ভবিষ্যৎদর্শনকে ১২৯৩ সালের মঙ্গল সৈন্যবাহিনী এবং রাডেন উইজায়ার মাজাপাহিত সৈন্যবাহিনীর মধ্যে সংঘাত হিসাবে ব্যাখ্যা করা হয়। এখন প্রাণীদুটিকে শহরের প্রতীক হিসাবে ব্যবহার করা হয় যেখানে তারা চক্রাকারে অবস্থান করে একে অন্যের মুখোমুখি হয়েছে, ঠিক যেমন শহর চিডিয়াখানার প্রবেশদ্বারের ভাস্কর্যে দেখান আছে।


title: সুরাবায়া

text: ভিন্ন আরও অনেক ব্যাখ্যা পাওয়া যায়ঃ যেমন বলা হয় যে, সুরাবায়া শব্দের উৎপত্তি জাভানিজ ভাষায় ""সুরা ইং বায়া"" মানে হল "নির্ভিকভাবে বিপদের মোকাবিলা করা"; অথবা 'সুর্‌ইয়া' যার মানে সূর্য, থেকে। কিছু লোক জায়াবায়ার সেই ভবিষ্যতবাণীকে ১৯৪৫ সালের বিদেশী আক্রমণকারীদের বিরুদ্ধে স্থানীয় সুরাবায়ানদের মহান যুদ্ধকে সূচিত করে। আরেকটা উপকথাতে বলা আছে যে, দুই বীর এই শহরের রাজা হওয়ার জন্য যুদ্ধ করেছিলো। তাদের নাম ছিল সুরা এবং বায়া। যদিও এই লোক-নামকরনগুলি শহরের লোকজন এবং শহরাধিপতিদের বিভ্রান্তিকর অত্যুসাহের ফসল এবং যাচাইযোগ্য নয়।


title: সুরাবায়া

text: সুরাবায়ার সবচেয়ে পুরানো নথি পাওয়া যায় ঝাও রুগুয়ার লেখা ১২২৫ সালের বইতে যেখানে একে জুং-ইয়া-লু নামে উল্লেখ করা আছে। এটি সুরাবায়ার প্রাচীন নাম। মা হুয়ান তার ১৪৩৩ সালের বই "ইয়িঙাই শেঙ্গলান"-এ ঝেং হের ট্রেজার শিপ-এর পঞ্চদশ শতাব্দীর প্রথমার্ধের ভ্রমণ নথিভুক্ত করেছেন: "কুড়ি "লি" এর অধিককাল দক্ষিণ দিকে ভ্রমণের পর জাহাজ "সুলুমায়ি" -তে পৌছাল, যার বিদেশী নাম ছিল সুরাবায়া। মোহনাতে প্রবাহিত জল ছিল তাজা।"


title: সুরাবায়া

text: পঞ্চদশ ও ষোড়শ শতাব্দীতে, পূর্ববর্তী জাভার একটি সুলতানাত এবং প্রধান রাজনৈতিক ও সামরিক শক্তি ছিল সুরাবায়া। এটা অপেক্ষাকৃত বেশি শক্তশালি সুলতান আগুং-এর মাতারাম সুলতানাত-এর সাথে দ্বন্ধে জড়িয়ে পড়ে এবং ১৬২৫ সালে অধিগৃহীত হয়। এটা ছিল মাতারামের সর্বাপেক্ষা হিংস্র অভিযানগুলির মধ্যে অন্যতম, যাতে সুরাবায়ার সুকাডানা এবং মাডুরা জোটকে বশীভূত এবং একে আধিগ্রহনের আগে শহরকে কব্জা করতে হত। এই বিজয়ের ফালে মাতারাম শুধুমাত্র বান্তেন এর সুলতানাত্ এবং বাতাফিয়ার ডাচ্ উপনিবেশিক অঞ্চল ছাড়া প্রায় সমগ্র জাভাকে নিজ নিয়ন্ত্রণে আনেন।


title: সুরাবায়া

text: ক্রমপ্রশারমান ইস্ট ইন্ডিজ কোম্পানি ১৭৪৩ সালের নভেম্বর মাসে দুর্বল মাতারাম-এর কাছ থেকে শহরের আধিপত্য নিয়ে নেয়। সুরাবায়া ডাচ্ উপনিবেশিক সরকারের অধীনে একটি প্রধান বাণিজ্য কেন্দ্রে পরিণত হয় এবং উপনিবেশ-এ সর্ববৃহত্তম নৌ ঘাঁটিতে পরিণত হয়। সুরাবায়াই ছিল উপনিবেশের বৃহত্তম শহর যা এর স্বাভাবিক পোতাশ্রয় দ্বারা সুরক্ষিত ছিল এবং জাভার আবাদী অর্থনীতির ও শিল্পের কেন্দ্রে পরিণত হয়। ১৯১৭ সালে, ইন্ডিজ সোশাল ডেমোক্র্যাটিক অ্যাসোসিয়েশান দ্বারা পরিচালিত সুরাবায়ার পদাতিক এবং নৌ সেনাদের মধ্যে এক অভ্যুত্থান ঘটে যাকে কঠোরভাবে দমন করা হয় এবং বিদ্রোহীদের নির্মম শাস্তিতে দণ্ডিত করা হয়।


title: সুরাবায়া

text: ১৯৪২ সালে জাপান ইন্দোনেশিয়া দখল-এর ফলস্বরূপ এই শহরের দখল নেয় এবং ১৯৪৪ সালে এই শহর অ্যালাইসদের দ্বারা বোমাবিদ্ধস্ত হয়। তার পর এটা ইন্দোনেশিয়ার ন্যাশনালিস্টদের দ্বারা অধিগৃহীত হয়। যদিও জাপানের আত্মসমর্পণের পর নবনির্মিত দেশটি শীঘ্রই ডাচ্ উপনিবেশের তত্ত্বাবধায়ক, ব্রিটিশদের সাথে দ্বন্দে জড়িয়ে পড়ে।


title: সুরাবায়া

text: ("রেড ব্রিজ")-এ "জেম্বাতান মেরাহ"-এর কাছে ১৯৪৫ সালের ৩০শে অক্টোবর একটি আকস্মিক গুলিতে ব্রিটিশ ব্রিগেডিয়ার ম্যালাবাই-এর হত্যার পর ইন্দোনেশিয়ার আন্দোলনের সবচেয়ে গুরুত্বপূর্ণ যুদ্ধগুলির একটি সুরাবায়ার যুদ্ধ শুরু হয়। অ্যালাইস শহর অভ্যন্তরস্ত প্রজাতন্ত্রিদলকে আত্মসমর্পণের চূড়ান্ত শর্ত দেয়, কিন্তু তারা অস্বীকার করলে যুদ্ধ অবশ্যম্ভাবী হয়ে পড়ে। ১০ই নভেম্বরের সেই যুদ্ধে সহস্রাধিক প্রানের বলিদান হয়, পরবর্তীকালে একে বীর দিবস ("হারি পাহ্‌লাওয়ান") হিসাবে পালন করা হয়। বুঙ্ তোমো দ্বারা লাল-সাদা পতাকা উত্তোলনের ঘটনা (ইয়ামাতো হোটেলের ডাচ্ লাল-সাদা এবং নীল পতাকা নামিয়ে ইন্দোনেশিয়ার লাল-সাদা পতাকা উত্তোলন) -কেও এই শহরের আন্দোলনের এক বীরত্বপূর্ণ কীর্তি হিসাবে গণ্য করা হয়।


title: সুরাবায়া

text: সুরাবায়ার চারপাশের রেজেন্সিগুলি হলঃ উত্তরপূর্বের লামোঙান্ রেজেন্সি, পশ্চিমের গ্রেসিক্ রেজেন্সি, উত্তরপশ্চিমের (মাডুরা দ্বীপের) বাংকালান রেজেন্সি, দক্ষিণের সিডোয়ার্য রেজেন্সি, এবং দক্ষিণপশ্চিমের মোজোকেরতো রেজেন্সি ও জোম্‌বাং রেজেন্সি। গ্রেসিক্, বাংকালান, মোজোকেরতো, সুরাবায়া, সিডোয়ার্য এবং লামঙান্‌কে নিয়ে একটি সম্প্রসারিত মেট্রোপলিটান অঞ্চল তৈরি হয়েছে যাকে বলা হয় জেরবাঙ্‌কেরতোসুসিলা


title: সুরাবায়া

text: আদিওয়াংসা, ফিয়া এন্ড ফু, তামান বেফারলি, ত্রিলিউম এবং ওয়াটার প্লেস রেসিডেন্সি হল সুরাবায়ার গগনচুম্বী উচ্চতম অট্টালিকাগুলির মধ্যে পাঁচটি, যার সাথে আছে বি আর্ ই টাওয়ার, বি টাওয়ার এবং গ্রাহা পেনা.


title: সুরাবায়া

text: সুরাবায়ার বহু মাল্টি লেভেল শপিং মলের জন্য সুরাবায়া ইন্দোনেশিয়ানদের কেনাকাটার একটা প্রধান লক্ষ্যস্থলে পরিণত হয়েছে।


title: সুরাবায়া

text: ইন্দোনেশিয়ার নৌবাহিনীর দুটি নৌবহরের একটি, পূর্ব নৌবহর সুরাবায়াতে অবস্থিত। এর জাহাজচালনার ঐতিয্যের একটি শক্তিশালী স্বাক্ষর হল সাবমেরিন মনুমেন্ট, যা একটি অবসরপ্রাপ্ত রাশিয়ান ডুবোজাহাজ।


title: সুরাবায়া

text: শহরের বহু অঞ্চল বর্ষার সময়ে বন্যাপ্রবন যার প্রধান কারণ হল আবর্জনাতে বন্ধ স্টর্ম ড্রেইন। নদীর ব-দ্বীপ-এ অবস্থিতি এবং সমুদ্রপৃষ্ঠ থেকে অপেক্ষাকৃত কম উচ্চতার কারনে সুরাবায়ায় বন্যার আশঙ্কা বেশি।


title: সুরাবায়া

text: ২০১১ সালের জুন মাসে, সুরাবায়া ইন্দোনেশিয়ার ২০ টি শহরের মধ্যে প্রথম হিসাবে আডিপুরা কেন্‌চানা পুরস্কার পায়। আজ সুরাবায়া খুবই পরিচ্ছন্ন এবং সবুজ-সিঙ্গাপুর-এর আদলে কিছু প্রশস্থ ফুটপাত ও প্রমোদ-উদ্যান তৈরি করা হয়েছে।


title: সুরাবায়া

text:
সুরাবায়ার চিডিয়াখানা, ১৯১৬ সালে খোলে এবং পৃথিবীর মধ্যে সর্বপ্রথম এখানেই বন্দী ওরাংওটাং এর সফল প্রজনন সম্ভব হয়।
অন্যান্য আকর্ষণের জায়গাগুলি হলঃ


title: সুরাবায়া

text: সুরাবায়া ইন্দোনেশিয়ানদের কেনাকাটার একটা প্রধান লক্ষ্যস্থল এবং বিরাট বিরাট শপিং মলে ভরা যেমনঃ বি জি জাংশান্, চিপুত্রা ওয়ার্ল্ড সুরাবায়া, সিটি অব টুমরো, এম্পায়ার প্যালেস, গ্যালাক্সি মল, গ্র্যান্ড সিটি, জেম্বাতান মেরাহ প্লাজা, কাপাস ক্রাম্পুং প্লাজা, লেন্‌মার্ক, প্লাজা সুরাবায়া, প্লাজা তুন্‌জুঙান, রয়াল প্লাজা সুরাবায়া, সুপারমল পাকুওয়ন্ ইন্ডাহ, এবং সুরাবায়া টাউন স্কয়ার।


title: সুরাবায়া

text: হাই-টেক মল, ডব্লিউ টি সি, প্লাজা মারিনা হল সুরাবায়ায় গ্যাজেট, কম্পিউটার আর মোবাইল কেনাকাটার প্রধান কেন্দ্র।


title: সুরাবায়া

text: পশ্চিম সুরাবায়াতে, চিপুত্রা গ্রুপের চিপুত্রাল্যান্ড এবং গ্রাহা ফ্যামিলিতে রয়েছে বাসভবন, একটি এপার্টমেন্ট কমপ্লেক্স, একটি গলফ মাঠ এবং একটি আরোহণ জিম।


title: সুরাবায়া

text: পূর্ব সুরাবায়াতে, পাকুওয়ন্ গ্রুপের পাকুওয়ন্ সিটিতে আছে নিজস্ব উন্মুক্ত রান্নার স্থান যার নাম ফুড ফেস্টিভ্যাল, এবং এটি আরও অনেক সুযোগ সুবিধার উন্নতিসাধন করছে, যেমন ইস্ট কোস্ট সেন্টার।


title: সুরাবায়া

text:
সুরাবায়া ৩১টি জেলা("কেচামাতান") রয়েছে। ২০১০ সালের জনসংখ্যাসহ এদের নামের তালিকা নিচে দেয়া হলঃ
সুরাবায়ার জলবায়ু আলাদা আলাদা আর্দ্র ও শুষ্ক ঋতু নিয়ে নিরক্ষীয় আর্দ্র ও শুষ্ক জলবায়ু প্রকৃতির। নভেম্বর থেকে জুলাই পর্যন্ত শহরের আর্দ্র ঋতু চলে, আর বাকি পাঁচ মাস শুষ্ক ঋতু। অন্যান্য অনেক নিরক্ষীয় আর্দ্র ও শুষ্ক জলবায়ু অধ্যুষিত শহর ও অঞ্চলের থেকে ভিন্ন এই শহরের সর্বচ্চ ও সর্বনিম্ন তাপমাত্রা সমস্ত বছরব্যাপী খুবই স্থিতিশীল, গড় সর্বচ্চ তাপমাত্রা ৩১ ডিগ্রি সেলসিয়াসের আশেপাশে এবং গড় সর্বনিম্ন তাপমাত্রা ২৬ ডিগ্রি সেলসিয়াসের আশেপাশে থাকে।


title: সুরাবায়া

text: সুরাবায়ার পরিবহন স্থল, সমুদ্র এবং বিমান পরিবহনের মাধ্যমে স্থানীয়, আঞ্চলিক এবং আন্তর্জাতিক যাত্রায় সাহায্য করছে। শহরের অভ্যন্তরে প্রাথমিক যাতায়াত ব্যাবস্থা হল মোটর যান, মোটরসাইকেল এবং ট্যাক্সি। কিছু পাব্লিক বাস পরিবহন রয়েছে। সুরাবায়া জাকার্তা এবং বালি-এর মধ্যে ভূতল পরিবহনের মাধ্যম-শহর। জাকার্তা এবং নিকটবর্তী প্রতিবেশী দ্বীপ মাডুরার মধ্যে আরেকটা বাস রুট রয়েছে।


title: সুরাবায়া

text: তান্‌জুং পেরাক শহরের প্রধান বন্দর এবং দেশের ব্যাস্ততম বন্দরগুলির একটি। এটা দক্ষিণপূর্ব এশিয়ার শ্রেষ্ঠ দশটি সর্বাধিক ব্যাস্ত জাহাজি পণ্যের বন্দরের একটি। যদিও বন্দরের বেশিরভাগ জাহাজি পণ্য সনাতন পদ্ধতিতে তদারকি করা হয়, তবে পৃথিবীব্যাপী দ্বিতীয় প্রজন্মের সর্বাধিক ১,০০০ টিউজ ক্ষমতার আধুনিক পণ্য জাহাজকেও ধারণ করতে সক্ষম। সম্প্রতি, পঞ্চম প্রজন্মের ১০,০০০ টিউজ ক্ষমতার জাহাজের জন্য বন্দরের ১৪ মিটার পর্যন্ত পঙ্কোদ্ধারের ব্যাবস্থা করা হচ্ছে যা খুব সম্ভাবত ২০১৫ সালের মাঝামাঝি শেষ হবে এবং সপ্তম প্রজন্মের ১৫,০০০ টিউজ ক্ষমতার জাহাজের জন্য বন্দরকে ১৬ মিটার গভীর, ২০০ মিটার চাওড়া করার কাজ ২০১৬ সালের মাঝামাঝি শেষ হবে। বর্তমানে সর্ববৃহৎ আন্তর্জাতিক জাহাজ নবম প্রজন্মের। অঞ্চলের অন্য একটি বন্দর সুরাবায়ার মধ্য শহর থেকে ২২ কিলোমিটার দূরবর্তী গ্রেসিক্ শহরে অবস্থিত। ২০১৪ সালের মে মাসে তান্‌জুং পেরাক বন্দর-এর অংশ হিসাবে, দুটি শিপ টু শোর(এস টি এস) ক্রেন, পাঁচটি অটোমেটেড স্টকিং ক্রেন(এ এস সি), এবং একটি অটোমোটিভ টার্মিনাল ট্রাক্টর(এ টি টি) সহ নতুন তেলুক লামং গ্রিন সি পোর্ট, থেকে পরীক্ষামূলক জাহাজচালনা শুরু হয়। প্রাথমিকভাবে নতুন এই বন্দরের সুবিধা আন্তর্জাতিক জাহাজ পরিবহনে ব্যবহৃত হবে, যার পরিমাণ মনে করা হচ্ছে যে সপ্তাহ প্রতি ৭টি জাহাজ, আর যদি অতিরিক্ত ক্ষমতা অবশিষ্ট থাকে তো তা অন্তদেশিয় জাহাজ পরিবহনে ব্যবহার করা হতে পারে। নতুন সুবিধায় কাগজের কম ব্যবহার করা হবে এবং বন্দর এলাকাতে ধারক পরিবাহী গ্যাস ট্রাক ব্যবহৃত হবে। ২০১৫ সালের জানুয়ারি মাসে, ২৫০ মিটার জেটির ১৪টি পর্যন্ত এল ডব্লিউ এস আন্তর্জাতিক জাহাজ উপযোগী বিশালায়তন শুষ্ক বন্দর তৈরি করা হবে যার নির্মাণকার্য এক বছরের মধ্যে শেষ হবে বলে মনে করা হচ্ছে। বন্দরে পরিবাহক এবং ৮ হেক্টর পণ্যাগার সহ সম্পূর্ণ দুটি একক "জাহাজ খালাসি ব্যাবস্থা" থাকবে। শুষ্ক বিশালায়তন টার্মিনাল থাকবে ২৬ হেক্টর এলাকা জুড়ে এবং ২,০০,০০,০০০ টনের ক্ষমতা সম্পন্ন ৩৬ হেক্টর এলাকা, সহায়ক এলাকা হিসাবে থাকবে।


title: সুরাবায়া

text: জুয়ান্ডা আন্তর্জাতিক বিমানবন্দর যাত্রী পরিবহনের হিসাবে ইন্দোনেশিয়ার দ্বিতীয় ব্যাস্ততম বিমানবন্দর। পশ্চিম এবং পূর্ব ইন্দোনেশিয়ার মধ্যে যাতায়াতের জন্য এটা প্রসিদ্ধ। তাছাড়াও এটা অনেক বিমান সংস্থার চক্রকেন্দ্র বিমানবন্দর হিসাবেও ব্যবহৃত হয়।